ഐ.സി ബാലകൃഷ്ണന് എം.എല്.എ നയിച്ച രാഷ്ട്രരക്ഷാ മാർച്ച് സമാപിച്ചു ; സമാപന സമ്മേളനം മുല്ലപ്പള്ളി രാമചന്ദ്രന് ഉദ്ഘാടനം ചെയ്തു – Jaihind TV\nഐ.സി ബാലകൃഷ്ണന് എം.എല്.എ നയിച്ച രാഷ്ട്രരക്ഷാ മാർച്ച് സമാപിച്ചു ; സമാപന സമ്മേളനം മുല്ലപ്പള്ളി രാമചന്ദ്രന് ഉദ്ഘാടനം ചെയ്തു\nവയനാട് ജില്ലാ കോൺഗ്രസ് കമ്മിറ്റിയുടെ രാഷ്ട്രരക്ഷാ മാർച്ച് സമാപിച്ചു. ഡി.സി.സി പ്രസിഡന്‍റ് ഐ.സി ബാലകൃഷ്ണൻ എം.എൽ.എ നേതൃത്വം നൽകിയ പതിനൊന്ന് ദിവസം നീണ്ടു നിന്ന മാർച്ച് ജില്ലയിലൊട്ടാകെ 250 കിലോമീറ്റർ പ്രയാണം നടത്തിയാണ് സമാപിച്ചത്. മാർച്ചിന്‍റെ സമാപന സമ്മേളനം കെ.പി.സി.സി പ്രസിഡന്‍റ് മുല്ലപ്പള്ളി രാമചന്ദ്രൻ ഉദ്ഘാടനം ചെയ്തു.\nപൗരത്വ ഭേദഗതി നിയമത്തിനെതിരെയും, കേന്ദ്ര-സംസ്ഥാന സർക്കാരുകളുടെ ദുർഭരണത്തിനുമെതിരെ ഫെബ്രുവരി 19ന് ആണ് രാഷ്ട്രരക്ഷാമാർച്ച് ആരംഭിച്ചത്. തുടർന്ന് പതിനൊന്ന് ദിവസങ്ങളിലായി കൽപറ്റ, മാനന്തവാടി, ബത്തേരി നിയോജക മണ്ഡലങ്ങളിലൂടെ മാർച്ച് 250 കിലോമീറ്റർ പ്രയാണം പൂർത്തിയാക്കി.\nഭരണകൂട ഭീകരതയാണ് രാജ്യത്ത് നടക്കുന്നതെന്ന് സമാപന സമ്മേളനം ഉദ്ഘാടനം ചെയ്തുകൊണ്ട് കെ.പി.സി.സി അധ്യക്ഷന് മുല്ലപ്പള്ളി രാമചന്ദ്രന് പറഞ്ഞു. എല്ലാ ഭരണഘടനാ സ്ഥാപനങ്ങളും മോദി സർക്കാർ തകർക്കുകയാണ്. ജുഡീഷ്യറിയിൽ വരെ സർക്കാർ ഇടപെടുന്നു. ഡൽഹി ഹൈക്കോടതി ജഡ്ജിയുടെ സ്ഥലംമാറ്റം ഇതിന് ഉദാഹരണമാണെന്നും അദ്ദേഹം വ്യക്തമാക്കി. സമാപന സമ്മേളനത്തിൽ എ.ഐ.സി.സി ജനറൽ സെക്രട്ടറി പി.സി വിഷ്ണുനാഥും മറ്റ് സംസ്ഥാന ജില്ലാ കോൺഗ്രസ് നേതാക്കളും പങ്കെടുത്തു.


akhilesh yadav നല്‍കാന് പോകുന്നത് 'ബിജെപി വാക്‌സിന്' എന്ന് അഖിലേഷ് യാദവ്; വിവാദം\nരാജ്യത്തെ എല്ലാവര്‍ക്കും നല്‍കാന് പോകുന്നത് ‘ബിജെപി വാക്‌സിന്’ ആണെന്ന സമാജ് വാദി പാര്‍ട്ടി നേതാവ് അഖിലേഷ് യാദവിന്റെ പ്രസ്താവന വിവാദത്തില്. അതിനാല് താന് ഒരു ഡോസ് പോലും എടുക്കില്ലെന്നും അദ്ദേഹം പറഞ്ഞു. അഖിലേഷ് മാപ്പ് പറയണമെന്ന് ആവശ്യപ്പെട്ട് ബിജെപി രംഗത്തെത്തി.\nസെറം ഇന്‍സ്റ്റിറ്റ്യൂട്ടിന്റെ കൊവിഡ് വാക്‌സിന് വെള്ളിയാഴ്ച വിദഗ്ധ സമിതി അനുമതി ശുപാര്‍ശ നല്‍കിയിരുന്നു. ഇതിന് പിന്നാലെയാണ് ഉത്തര്‍പ്രദേശ് മുന് മുഖ്യമന്ത്രി കൂടിയായ അഖിലേഷിന്റെ പ്രസ്താവന. ‘ബിജെപി നല്‍കുന്ന വാക്‌സിനെ എങ്ങനെ വിശ്വസിക്കും? ബിജെപി നല്‍കുന്ന വാക്‌സിന് ഉപയോഗിച്ച് ഞങ്ങള് കുത്തിവയ്പ് എടുക്കില്ല.’ ഇതായിരുന്നു അഖിലേഷിന്റെ നിലപാട്.\nRead Also : രാജ്യത്താകമാനം കൊവിഡ് വാക്‌സിന് സൗജന്യം; പ്രഖ്യാപനവുമായി കേന്ദ്ര ആരോഗ്യമന്ത്രി\nഅഖിലേഷിന്റെ നിലപാടിനെ പിന്തുണയ്ക്കാനോ തള്ളാനോ ബഹുജന് സമാജ് വാദി പാര്‍ട്ടി തയാറായില്ല. ഓരോരുത്തരുടെയും മാനസിക അവസ്ഥയ്ക്ക് അനുസരിച്ച് നടത്തുന്ന പ്രതികരണത്തോട് പ്രതികരിക്കുന്നില്ല എന്ന് ബി.എസ്.പി വക്താവ് പറഞ്ഞു.\nഅഖിലേഷിന്റെ പ്രസ്താവനയ്‌ക്കെതിരെ ബിജെപി ശക്തമായി രംഗത്തു വന്നു. രാജ്യത്തെ ഡോക്ടര്‍മാരെയും ശാസ്ത്രജ്ഞരെയും അപമാനിക്കുകയാണ് അഖിലേഷ് എന്ന് ബിജെപി പ്രതികരിച്ചു. അഖിലേഷിന്റെ വാക്കുകള് ലജ്ജിപ്പിക്കുന്നുവെന്നായിരുന്നു ഉത്തര്‍പ്രദേശ് ഉപമുഖ്യമന്ത്രിയും ബിജെപി നേതാവുമായ കേശവ് പ്രസാദ് മൗര്യയുടെ കുറ്റപ്പെടുത്തല്. അഖിലേഷ് യാദവിനെതിരെ നിയമ നടപടി വേണം എന്നാണ് ബിജെപിയുടെ നിര്‍ദേശം. മാപ്പ് പറഞ്ഞില്ലെങ്കില് നിയമ നടപടി തുടങ്ങും എന്ന് പാര്‍ട്ടി വ്യക്തമാക്കി. അതേസമയം തന്റെ പ്രസ്തവനയില് ഉറച്ച് നില്‍ക്കുന്നു എന്നാണ് അഖിലേഷിന്റെ മറുപടി. നിയമ നടപടിയാണ് ബിജെപി വാക്‌സിനേക്കാള് ഭേഭം എന്നും അഖിലേഷ് പ്രതികരിച്ചു.\nStory Highlights – akhilesh yadav, bjp, covid vaccine\nRead more on: akhilesh yadav | bjp | covid vaccine


ഇന്ത്യയുടെ വിദേശ നയത്തെയും പ്രധാനമന്ത്രിയെയും പ്രശംസിച്ച് മുഷറഫ്\nWeb Desk Jan 2, 2018, 01:00 pm IST\nദുബായ്: ഇന്ത്യയുടെ വിദേശ നയത്തെയും പ്രധാനമന്ത്രി നരേന്ദ്ര മോദിയെയും പ്രശംസിച്ച് പാകിസ്ഥാൻ മുൻ പ്രസിഡന്റ് പർവേസ് മുഷറഫ്. ദുബായിലെ വസതിയിൽ ഒരു പാക് മാദ്ധ്യമത്തിന് അഭിമുഖം നൽകവെയാണ് മുഷറഫിന്റെ പരാമർശം.\nതന്റെ ഭരണകാലത്ത് പാകിസ്ഥാൻ സജീവമായ നയതന്ത്രമായിരുന്നു കൈക്കൊണ്ടിരുന്നത്. ഇന്നാൽ ഇപ്പോൾ പാകിസ്ഥാന്റെ നയതന്ത്രം നിഷ്ക്രിയമാണ്. ആഗോള തലത്തിൽ പാകിസ്ഥാൻ ഒറ്റപ്പെടുകയാണ്. മറ്റ് ലോക രാഷ്ട്രങ്ങൾക്ക് മുന്നിൽ പാകിസ്ഥാന് യാതൊരു വിലയുമില്ലാത്ത അവസ്ഥയായി.\nഎന്നാൽ ഇക്കാര്യത്തിൽ ഇന്ത്യയെ കണ്ട് പഠിക്കേണ്ടതാണ്. മോദിയുടെ നേതൃത്വത്തിലുള്ള ഇന്ത്യ പാകിസ്ഥാനുമേൽ ആധിപത്യം സ്ഥാപിക്കാനുള്ള ശ്രമത്തിലാണ്. കുൽഭൂഷൺ ചാരനാണെന്ന് ഇന്ത്യ ഇതുവരെ സമ്മതിച്ചിട്ടില്ല. അദ്ദേഹത്തെ മോചിപ്പിക്കാൻ ഇന്ത്യ നടത്തുന്ന ശ്രമം കണ്ടുപഠിക്കേണ്ടതാണെന്നും മുഷറഫ് അഭിമുഖത്തിൽ പറയുന്നു.\nനേരത്തെ ഭീകരവാദ സംഘടനകളായ ലഷ്കർ ഇ ത്വയിബയും ജമാ അത് ഉദ്ദവയും ദേശസ്നേഹമുള്ളവരാണെന്ന് മുഷറഫ് പറഞ്ഞിരുന്നു. പാകിസ്ഥാന്റെ സുരക്ഷക്കായി ദേശസ്നേഹമുള്ള ഇവരുമായി സഖ്യമുണ്ടാക്കാൻ തയ്യാറാണെന്നും. പാകിസ്ഥാന് വേണ്ടി ഇവർ സ്വന്തം ജീവൻ പോലും നൽകുന്നുവെന്നും മുഷറഫ് പറഞ്ഞിരുന്നു.\nഇരു സംഘടനകളെയും പിന്തുണയ്ക്കുന്നുവെന്നും ഇവർ സഖ്യത്തിനായി തന്നെ സമീപിച്ചിട്ടില്ലെന്നും സമീപിച്ചാൽ സഖ്യം രൂപീകരിക്കുന്നതിൽ തനിക്ക് എതിർപ്പൊന്നുമില്ലെന്നും മുഷറഫ് കഴിഞ്ഞ മാസം വ്യക്തമാക്കിയിരുന്നു.\nബേനസീർ ഭൂട്ടോയുടെ വധവുമായി ബന്ധപ്പെട്ട് വിചാരണ നേരിടുന്ന മുഷറഫ് നിലവിൽ ദുബായിലാണുള്ളത്.


Lamborghini production resumed\nവിപണി തിരിച്ചു പിടിക്കാനൊരുങ്ങി ലമ്പോര്‍ഗിനി\nലക്ഷ്വറി കാറുകള് വാങ്ങാനും ഉപയോഗിക്കാനുമുള്ള മാനസികാവസ്ഥയിലല്ല ആളുകള് അതിനാല് ഈ വര്‍ഷം വില്‍പ്പന വളരെ കുറവായിരിക്കുമെന്നും ഡൊമെനിക്കലി പറഞ്ഞു\nJun 17, 2020, 5:00 PM\nലോകത്തില് വച്ചേറ്റവും വേഗതയേറിയ സ്പോര്‍ട്സ് കാറായ ഇറ്റാലിയന് സൂപ്പര് ലക്ഷ്വറി കാര് ലംബോര്‍ഗിനിയുടെ നിര്‍മ്മാതാക്കള് കൊവിഡ് പ്രതിസന്ധിഘട്ടത്തില് വെന്‍റിലേറ്ററുകളും, മാസ്കുകളും നിര്‍മ്മിക്കുന്ന തിരക്കിലാണ്.\nകൊവിഡ്19 ഏറ്റവും കൂടുതല് ബാധിച്ച രാജ്യങ്ങളിലൊന്നായിരുന്നു ഇറ്റലി. ഈ സാഹചര്യത്തിലാണ് കമ്പനി കൊവിഡ് പ്രതിരോധ സാമഗ്രികളുടെ നിര്‍മ്മാണത്തിലേക്ക് തിരിയുന്നതെന്ന് ലമ്പോര്‍ഗിനിയുടെ ഗ്ലോബല് ചെയര്‍മാനും സിഇഒയുമായ സ്റ്റെഫാനോ ഡൊമെനിക്കലി പറയുന്നു. കാറുകളുടെ ഉത്പാദനം പുനരാരംഭിച്ചെങ്കിലും, വിപണി തിരിച്ചു പിടിക്കാന് സമയമെടുക്കുമെന്നും അദ്ദേഹം കൂട്ടിച്ചേര്‍ത്തു. എന്നിരുന്നാലും എത്രയും പെട്ടെന്ന് ഈ സൂപ്പര് ലക്ഷ്വറി ബ്രാന്‍ഡ് വിപണി കീഴടക്കുമെന്ന ആത്മവിശ്വാസമുണ്ടെന്നും അദ്ദേഹം വ്യക്തമാക്കി.\nകഴിഞ്ഞ വർഷം ആഗോളതലത്തിൽ മൊത്തം 8,205 കാറുകൾ കമ്പനി വിറ്റഴിച്ചിരുന്നു. ഇന്ത്യയില് എസ്യുവി കളുടെ 50 യൂണിറ്റുകള് മാത്രമാണ് വിറ്റഴിച്ചത്. ലക്ഷ്വറി കാറുകള് വാങ്ങാനും ഉപയോഗിക്കാനുമുള്ള മാനസികാവസ്ഥയിലല്ല ആളുകള് അതിനാല് ഈ വര്‍ഷം വില്‍പ്പന വളരെ കുറവായിരിക്കുമെന്നും ഡൊമെനിക്കലി പറഞ്ഞു.\nകൊവിഡ് മഹാമാരി പടര്‍ന്നു പിടിക്കാന് തുടങ്ങിയപ്പോള് മാര്‍ച്ച് മാസം പകുതിയോടെയായിരുന്നു കമ്പനി സര്‍ജിക്കല് മാസ്കുകളുടെയും, പ്രൊട്ടക്റ്റീവ് ഷീള്‍ഡുകളുടെയും നിര്‍മ്മാണം ആരംഭിച്ചത്.


കെജിഎഫിന്റെ രണ്ടാമത്തെ ഒഫീഷ്യല് ട്രെയിലര് പുറത്തിറങ്ങി - Express Kerala\nകെജിഎഫിന്റെ രണ്ടാമത്തെ ഒഫീഷ്യല് ട്രെയിലര് പുറത്തിറങ്ങി\nഉഗ്രം എന്ന സൂപ്പര്‍ഹിറ്റ് കന്നഡ ചിത്രത്തിന് ശേഷം പ്രശാന്ത് നീല് ഒരുക്കുന്ന ഏറ്റവും പുതിയ ബിഗ് ബജറ്റ് സിനിമയാണ് കെജിഎഫ്. ചിത്രത്തിലെ രണ്ടാമത്തെ ട്രെയിലര് പുറത്തുവിട്ടു.\nകന്നഡ സൂപ്പര്‍താരം യഷ് ആണ് ചിത്രത്തിലെ നായകന്. ഹോളിവുഡ് വെസ്റ്റേണ് സിനിമകളെ ഓര്‍മിപ്പിക്കുന്ന ഫ്രെയിമുകളും ആക്ഷന് രംഗങ്ങളും ആയിരുന്നു ട്രെയ്ലറില് ഉണ്ടായിരുന്നത്.2ചാപ്റ്റര് ആയി പുറത്തിറങ്ങുന്ന ചിത്രത്തിന്റെ ആദ്യ ഭാഗത്തിന്റെ ട്രെയിലര് വന് ഹിറ്റായിരിക്കുകയാണ്.\nശ്രീനിധി ഷെട്ടി നായികയാവുന്നു. രാജ്യത്തെ ഏറ്റവും വലിയ സ്വര്‍ണ ഖനിയായിരുന്ന കോളാര് പ്രദേശത്തെ അധികരിച്ചാണ് സിനിമ. തമിഴ്, തെലുങ്ക്, ഹിന്ദി ഭാഷകള്‍ക്ക് പുറമെ മലയാളത്തിലും ചിത്രം പരിഭാഷപ്പെടുത്തി തിയേറ്ററുകളിലെത്തും. കന്നഡ സിനിമയിലെ ഏറ്റവും മുതല്‍മുടക്കുള്ള ചിത്രങ്ങളിലൊന്നാണ് കെജിഎഫ്. ഡിസംബര് 21ന് ചിത്രം തിയേറ്ററുകളിലെത്തും.\n“അപ്പന്റെ ചരിത്രം ആവര്‍ത്തിക്കാന്”: ഇരുപത്തിയൊന്നാം നൂറ്റാണ്ടിന്റെ ട്രെയിലര്


പ്രതിഫലം പറ്റാതെ സിനിമയിലും തിളങ്ങിയ ബാലകൃഷ്ണപിള്ള\nആർ ബാലകൃഷ്ണപിള്ള രാഷ്ട്രീയക്കാരന് മാത്രമായിരുന്നില്ല ഒരു അഭിനേതാവ് കൂടിയായിരുന്നു. മൂന്ന് സിനിമകളിലാണ് അദ്ദേഹം വേഷമിട്ടത്. സജീവ രാഷ്ട്രീയക്കാരനല്ലായിരുന്നെങ്കില് താനൊരു എഴുത്തുകാരനാകുമായിരുന്നുവെന്ന് ആര് ബാലകൃഷ്ണപിള്ള അദ്ദേഹത്തിന്‍റെ ആത്മകഥയില് പറഞ്ഞിട്ടുണ്ട്. .\n1979ല് ആയിരുന്നു ആദ്യ സിനിമ. ജയഭാരതിയുടെ ഇവള് ഒരു നാടോടി. പിന്നീട് 1980ല് വൈദ്യുതി മന്ത്രിയായിരിക്കെ രണ്ടാമത്തെ സിനിമ വെടിക്കെട്ട് . സുകുമാരനും കൊട്ടാരക്കര ശ്രീധരന് നായര്‍ക്കുമൊപ്പം മുഴുനീള കഥാപാത്രം. കഥാപാത്രങ്ങള്‍ക്ക് ശബ്ദം നല്‍കിയതും ബാലകൃഷ്ണപിള്ള തന്നെ.\nപ്രതിഫലം പറ്റിയല്ല ഒരു സിനിമയും ചെയ്തത്. മുഖ്യമന്ത്രിയാണ് മറ്റൊരു ചിത്രം. സിനിമാ പ്രേമത്തിന്‍റെ പേരിലാണ് പരമ്പരാഗതമായി ലഭിച്ച അശോകാ തിയറ്റര് കൈവിടാതെ കൂടെ കൂട്ടിയതെന്ന് ബാലകൃഷ്ണപിള്ള ആത്മകഥയില് പറയുന്നുണ്ട് . പിന്നീട് നഷ്ടം വന്നപ്പോള് വിറ്റു. പഴയ തലമുറ സിനിമക്കാരോട് മാത്രമല്ല, മകന് ഗണേഷ് കുമാര് ഉള്‍പ്പെടുന്ന സിനിമാ തലമുറയോടും അടുത്ത ബന്ധം സൂക്ഷിച്ചിരുന്നു ആര്. ബാലകൃഷ്ണപിള്ള.\nഇന്ത്യയുടെ കൊവിഡ് പ്രതിരോധത്തിന് സഹായഹസ്‌തവുമായി ക്രിക്കറ്റ് ഓസ്‌ട്രേലിയ\nജൂലൈയിൽ ഇന്ത്യയ്ക്ക് ലങ്കൻ പര്യടനം; യുവനിര കളിക്കാൻ സാധ്യത


സ്കൂൾ തുറക്കുന്നതിന് അക്കാഡമിക് മാർഗരേഖ പുറപ്പെടുവിച്ചു – Veekshanam\nപത്തൊമ്പതാം നൂറ്റാണ്ടിന്റെ പതിനാറമത് ക്യാരക്ടർ പോസ്റ്റർ റിലീസ്.\nമലയാളികളിൽ 'കുടി' കൂടുന്നു; ദേശീയ ശരാശരിയേക്കാൾ കൂടുതൽ; കുടുംബാരോഗ്യ സർവേ റിപ്പോർട്ട് പുറത്ത്\nതിരുവനന്തപുരം: സ്കൂൾ തുറക്കുന്നതിന് മുന്നോടിയായി സര്ർക്കാര് വിശദമായ അക്കാഡമിക് മാർഗരേഖ പുറപ്പെടുവിച്ചു.\n[0:27 am, 27/10/2021] +91 99471 08981: അടുത്ത മാസം സ്കൂൾ തുറക്കുന്നതിന് മുന്നോടിയായി മാര്‍ഗ്ഗ നിര്‍ദ്ദേശങ്ങള് വിശദീകരിച്ച് വിദ്യാഭ്യാസ മന്ത്രി വി ശിവൻകുട്ടി. എല്ലാവിധ മുന്നൊരുക്കളോടെയുമാണ് സ്കൂളുകള് തുറക്കുന്നത്. വിദ്യാർത്ഥികൾക്കും രക്ഷിതാക്കൾക്കും ആശങ്ക വേണ്ടെന്ന് മന്ത്രി പറഞ്ഞു.\nഅക്കാദമിക് മാർഗരേഖ വിദ്യാഭ്യാസ മന്ത്രി പ്രകാശനം ചെയ്തു. ഏതൊക്കെ പാഠങ്ങൾ പഠിപ്പിക്കണം എന്നത് സ്കൂൾ തുറന്ന് രണ്ടാഴ്ച്ചക്കുള്ളിൽ തീരുമാനിക്കും. ഓരോ സ്കൂളിന്റെയും സാഹചര്യം അനുസരിച്ച് ടൈം ടേബിൾ തയ്യാറാക്കണമെന്നും മന്ത്രി നിര്‍ദ്ദേശിച്ചു. എല്ലാ കുട്ടികളെയും സ്കൂളിൽ എത്തിക്കാൻ അധ്യാപകർ ശ്രമിക്കണമെന്നും അദ്ദേഹം കൂട്ടിച്ചേർത്തു.\nനികുതി വെട്ടിപ്പിന് പിന്നില് സിപിഎം സംഘടനാ നേതാക്കള്: പ്രതിപക്ഷ നേതാവ്\nമലയാളികളിൽ ‘കുടി’ കൂടുന്നു; ദേശീയ ശരാശരിയേക്കാൾ കൂടുതൽ; കുടുംബാരോഗ്യ സർവേ റിപ്പോർട്ട് പുറത്ത്\nതിരുവനന്തപുരം: എൻട്രി കേഡർ ഉൾപ്പടെയുള്ള ശമ്പള പരിഷ്കരണത്തിലെ അപാകതകൾ പരിഹരിക്കാത്തതിലും നിലവിലുള്ള മെഡിക്കൽ കോളേജുകളിലെ ഡോക്ടർമാരെ പുതിയതായി ആരംഭിച്ച ഇടുക്കി, കോന്നി...


മൗലാന മസൂദ് അസര് മരണമടഞ്ഞതായി റിപ്പോര്‍ട്ട്; ഇല്ലെന്ന് ജയ്ഷെ - Mathrumalayalam\nHome POLITICS മൗലാന മസൂദ് അസര് മരണമടഞ്ഞതായി റിപ്പോര്‍ട്ട്; ഇല്ലെന്ന് ജയ്ഷെ\nമൗലാന മസൂദ് അസര് മരണമടഞ്ഞതായി റിപ്പോര്‍ട്ട്; ഇല്ലെന്ന് ജയ്ഷെ\nന്യൂഡല്‍ഹി:പാക് ഭീകര ഗ്രൂപ്പായ ജയ്‌ഷെ മുഹമ്മദിന്റെ തലവനും കൊടു ഭീകരനുമായ മൗലാന മസൂദ് അസര് മരണമടഞ്ഞതായി ചില മാദ്ധ്യമങ്ങള് റിപ്പോര്‍ട്ട് ചെയ്തു. പാക് സര്‍ക്കാരോ സൈന്യമോ ഇത് സ്ഥിരീകരിച്ചിട്ടില്ല. എന്നാല് ജയ്‌ഷെ മുഹമ്മദ് അത് നിഷേധിച്ചു.\nപാകിസ്ഥാനിലെ റാവല്‍പിണ്ടിയില് സൈനികാശുപത്രിയില് ചികിത്സയിലായിരുന്ന മസൂദ് അസര് ശനിയാഴ്ച ഉച്ചയോടെ മരണമടഞ്ഞു എന്നാണ് അഭ്യൂഹങ്ങള് പരന്നത്. മസൂദിന് ഗുരുതരമായ വൃക്ക രോഗമാണെന്നും പതിവായി ഡയാലിസിസ് നടത്തുകയാണെന്നും റിപ്പോര്‍ട്ടുണ്ടായിരുന്നു. കരളില് കാന്‍സര് ആണെന്ന സൂചനകളുമുണ്ട്. ബലാകോട്ട് ഭീകര കേന്ദ്രത്തിലെ ഇന്ത്യന് ആക്രമണത്തില് പരിക്കേറ്റ മസൂദിനെ ആശുപത്രിയില് എത്തിച്ചതാണെന്നും ഇന്നലെ മരിച്ചെന്നുമായിരുന്നു മറ്റൊരു റിപ്പോര്‍ട്ട്.\nമസൂദ് അസര് പാകിസ്ഥാനില് ഉണ്ടെന്നും വീടുവിട്ടു പുറത്തു പോകാനാവാത്ത വിധം രോഗബാധിതനാണെന്നും പാകിസ്ഥാന് വിദേശ കാര്യമന്ത്രി ഷാ മഹമ്മൂദ് ഖുറേഷി കഴിഞ്ഞ ദിവസം ഒരു ചാനല് ഇന്റര്‍വ്യൂവില് സമ്മതിച്ചിരുന്നു.\nPrevious articleഭീകരക്യാമ്പുകള്‍ക്കെതിരെ ശക്തമായ നടപടിയെടുക്കണമെന്ന് പാകിസ്ഥാനോട് ബ്രിട്ടന്\nNext articleഅഭിനന്ദന്റെ നട്ടെല്ലിന് പരിക്കെന്ന് സ്കാനിംഗ് റിപ്പോർട്ട്\nഅറസ്റ്റിലായ ബിജെപി സംസ്ഥാന ജനറല് സെക്രട്ടറി കെ.സുരേന്ദ്രനെപോലീസ് മര്‍ദ്ദിച്ചു; നിലത്തിച്ച് വലിച്ചിഴച്ചു\nകണ്ണൂർ വിമാനത്താവളത്തിൽ സ്വർണക്കടത്ത് പിടികൂടി\nമോദിയുടെ നാടകം വിജയിക്കില്ല: വേണുഗോപാൽ


വൈറസുകളെ കീഴടക്കി വൈറലായി ഏഴുവയസുകാരി -VIDEO | seven year old wonder girl ayisha riza | Madhyamam\ndate_range 17 March 2020 9:04 AM GMT\nവൈറസുകളെ കീഴടക്കി വൈറലായി ഏഴുവയസുകാരി -VIDEO\nകോഴിക്കോട്: വൈറസിനെക്കുറിച്ച് എന്തും ചോദിച്ചോളൂ, ഈ ഏഴുവയസ്സുകാരി മണി മണി പോലെ ഉത്തരം പറയും. കൊയിലാണ ്ടി സ്വദേശി ആയിഷ റിസയെന്ന മിടുക്കിക്കുട്ടിയാണ് കടിച്ചാൽ പൊട്ടാത്ത ചോദ്യങ്ങൾ സിംപിളായി കൈകാര്യം ചെയ്ത്  സമൂഹമാധ്യമങ്ങളിൽ വൈറലാകുന്നത്. വൈറസ് മാത്രമല്ല, ആകാശത്തിനും ഭൂമിക്കും ഇടയിലുള്ളതും അതിനപ്പുറമുള്ളതും എന് തും ആയിഷക്ക് മനപ്പാഠമാണ്.\nവൈറസ് ചോദ്യോത്തരങ്ങളുമായി ആയിഷയും അനുജത്തി നാലുവയസ്സുകാരി ആമിന ഐറിനും ഇറക്കിയ വീഡിയോയാണ് ഈ കൊറോണക്കാലത്തെ ഹിറ്റ്. വൈറസും ബാക്ടീരിയയും മൂലം ബാധിക്കുന്ന രോഗങ്ങൾ, അവ കണ്ടെത്തിയവർ, രണ്ടിെൻറയും പേര് വന്നതെങ്ങനെ, അവയുടെ അർഥം തുടങ്ങി എല്ലാം വിഡിയോയിയിൽ ആയിഷ വിവരിക്കുന്നുണ്ട്. ഉമ്മ എം.കെ. സാബിറയാണ് ചോദ്യങ്ങൾ ചോദിക്കുന്നത്. കളറിങ് പുസ്തകത്തിൽ ചിത്രം വരച്ചുകൊണ്ടിരിക്കുന്ന ആയിഷ, അത് തെല്ലിട നിർത്തുകപോലും ചെയ്യാതെയാണ് ചോദ്യങ്ങളെ നേരിടുന്നത്.\nപിതാവ് ബെക്കർ കൊയിലാണ്ടിക്കൊപ്പം ആയിഷയും ആമിനയും\nപിതാവും മത്സര പരീക്ഷ പരിശീലനത്തിൽ പ്രശസ്തനുമായ ബെക്കർ കൊയിലാണ്ടിയുടെ യൂട്യൂബ് ചാനലിലാണ് വീഡിയോ റിലീസ് ചെയ്തത്. ഇതുൾപ്പെടെ വിവിധ വിഷയങ്ങളെ കുറിച്ച് ആയിഷയുടെ 60ലേറെ വിഡിയോകൾ യൂട്യൂബിലുണ്ട്. കോഴിക്കോട് കൊയിലാണ്ടിയിലെ കോതമംഗലം ജി.എൽ.പി സ്കൂളിൽ രണ്ടാം ക്ലാസ് വിദ്യാർഥിയാണ് ആയിഷ. ഇതേ സ്കൂളിൽ എൽ.കെ.ജിയിലാണ് ആമിന ഐറിൻ പഠിക്കുന്നത്.\nവിവിധ കോച്ചിങ് സെൻററുകളിലും മറ്റും ഉപ്പ ക്ലാസെടുക്കാൻ പോകുേമ്പാൾ കൂടെ പോയി കേട്ടുപഠിക്കലാണ് ഇവരുടെ ഹോബി. നാലുവയസ്സുമുതൽ തുടങ്ങിയ ഈ ശീലമാണ് അറിവിെൻറ ലോകത്ത് ആയിഷക്ക് പ്രായത്തിനെ വെല്ലുന്ന നേട്ടം കൈവരിക്കാൻ സഹായിക്കുന്നത്.\nആയിഷ റിസയുടെ യൂട്യൂബ് വിഡിയോ ഇവിടെ കാണാം:\nTAGS:ayisha riza wonder girl malayalam india bakar koyilandi\nNews Summary - seven year old wonder girl ayisha riza


സൗദി വനിതകൾക്ക് സ്‌റ്റേഡിയങ്ങളിൽ പ്രവേശിക്കാം stadiums\n1.2k Views by Blive News October 30, 2017, 10:35 am inMain Slider, News, Women\nറിയാദ്: സൗദി വനിതകൾക്ക് (Saudi women) കൂടുതല് ഇളവുകള് നൽകുന്ന ചരിത്രപരമായ നടപടിയുമായി വീണ്ടും സൗദി അറേബ്യ (Saudi Arabia) രംഗത്തെത്തി. അടുത്ത വര്‍ഷം മുതൽ സൗദി വനിതകൾക്കും സ്‌റ്റേഡിയങ്ങളിൽ (sports stadiums) പ്രവേശനം അനുവദിക്കുമെന്ന് ഭരണകൂടം അറിയിച്ചു.\nഇതുവരെ പുരുഷന്‍മാര്‍ക്ക് മാത്രം പ്രവേശനം അനുവദിച്ചിരുന്ന സ്റ്റേഡിയങ്ങളില് 2018 മുതല് മത്സരങ്ങള് കാണാന് സൗദി വനിതകൾക്കും അവസരമൊരുക്കുമെന്ന് സൗദി ജനറല് സ്‌പോര്‍ട്‌സ് അതോറിറ്റി ഔദ്യോഗികമായി പ്രഖ്യാപിച്ചു.\nആദ്യഘട്ടത്തില് റിയാദിലെ കിങ് ഫഹദ് സ്റ്റേഡിയം, ജിദ്ദയിലെ കിങ് അബ്ദുല്ല സ്‌പോര്‍ട്ട്‌സ് സിറ്റി, ദമാമിലെ മുഹമ്മദ് ബിന് ഫഹദ് സ്റ്റേഡിയം എന്നിവിടങ്ങളിലാണ് സ്ത്രീകളെ പ്രവേശിപ്പിക്കുക.\nഫുട്‌ബോള് ഗാലറിയുടെ പതിനഞ്ചു ശതമാനം സ്ഥലം ഫാമിലി സ്റ്റാന്‍ഡ് ആക്കി മാറ്റി സ്ത്രീകള്‍ക്ക് സൗകര്യമൊരുക്കുവാനാണ് സ്‌പോര്‍ട്‌സ് അതോറിറ്റി തീരുമാനിച്ചിരിക്കുന്നത്. പ്രധാനപ്പെട്ട മൂന്ന് സ്റ്റേഡിയങ്ങളിലും റെസ്റ്റോറന്റുകള്, കഫേ, മോണിറ്റര് സ്‌ക്രീനുകള് എന്നിവ ഘടിപ്പിക്കുന്ന നടപടികള് പുരോഗമിക്കുകയാണ്.\nകഴിഞ്ഞ ദേശീയ ദിനാഘോഷത്തില് സൗദിയിലെ സ്‌റ്റേഡിയത്തില് സ്ത്രീകള്‍ക്ക് പ്രവേശനം അനുവദിച്ചിരുന്നു.\nസൗദി ചരിത്രത്തെ കുറിച്ച് നടന്ന സംഗീത പരിപാടി ആസ്വദിക്കുവാനുള്ള അവസരമാണ് അന്ന് വനിതകൾക്ക് നൽകിയത്.\nതൊട്ടുപിന്നാലെ സ്ത്രീകൾക്ക് ഡ്രൈവിങ് ലൈസന്‍സിന് അനുമതിയും നൽകിയിരുന്നു. അടുത്ത വര്‍ഷം ജൂണ് മുതലാണ് സൗദിയില് സ്ത്രീകള്‍ക്ക് ലൈസന്‍സ് അനുവദിക്കുന്നത്.\nഇതിനുള്ള അനുബന്ധ പ്രവര്‍ത്തനങ്ങള് ഇപ്പോള് അന്തിമഘട്ടത്തിലാണ്. സ്ത്രീകളെ ഡ്രൈവിങ് പഠിപ്പിക്കാനായി നിരവധി ഡ്രൈവിങ് സ്‌കൂളുകളാണ് തയ്യാറായിക്കൊണ്ടിരിക്കുന്നത്.\nകഴിഞ്ഞ ദിവസം കോടികളുടെ നഗരവികസന പദ്ധതികള് സൗദി ഭരണകൂടം പ്രഖ്യാപിച്ചിരുന്നു. മിതവാദ ഇസ്ലാമിലേക്ക് തങ്ങള് തിരിച്ചുപോകുകയാണെന്ന് കഴിഞ്ഞ ബുധനാഴ്ച്ച കിരീടാവകാശി മുഹമ്മദ് ബിൻ സല്‍മാന് പ്രഖ്യാപിച്ചിരുന്നു.\nആധുനികവല്‍ക്കരണത്തിന്റെ ഭാഗമായി സിനിമാ തിയേറ്ററുകളും നാടക കേന്ദ്രങ്ങളും അധികം വൈകാതെ സൗദിയിൽ നിലവിൽ വരാൻ സാധ്യതയുണ്ടെന്നാണ് സൂചന.\nരാജ്യത്തെ ജനസംഖ്യയുടെ 70 ശതമാനവും 30 വയസില് താഴെയുള്ളവരാണെന്നും അവരുടെ ഇഷ്ടങ്ങള് പരിഗണിച്ചാണ് പുതിയ മാറ്റങ്ങള് നടപ്പാക്കുന്നതെന്നും അധികൃതർ അറിയിച്ചിരുന്നു.\nഎന്നാൽ സ്ത്രീകള് തനിച്ച് പുറത്തു പോകുന്നതിനുള്ള വിലക്ക് ഇപ്പോഴും നിലനില്‍ക്കുന്നുണ്ട്. കൂടാതെ സ്ത്രീകളുടെ വസ്ത്രധാരണത്തെ സംബന്ധിച്ച നിബന്ധനകളിലും ഇളവ് നല്‍കിയിട്ടില്ല.\nPrevious article കേരളത്തിൽ കൊല്ലാന് പഠിപ്പിക്കുന്ന കേന്ദ്രങ്ങളുണ്ട്: മുഖ്യമന്ത്രി\nNext article ഗോല്‍മാല് എഗൈന് 200 കോടി ക്ലബ്ബിലേക്ക്\nപാരമ്പര്യം വഴിമാറി; അഖാരയിലെ ഗോദയിൽ ഇനി സ്ത്രീകളും\nin Main Slider, Travel, Uncategorized, Women\nവനിതകൾ മാത്രം നിയന്ത്രിക്കുന്ന രാജ്യത്തെ ആദ്യ നോൺ-സബ്അർബൻ സ്റ്റേഷനുമായി ജയ്‌പൂർ\nപുതുവൈപ്പ് എല്‍പിജി ടെര്‍മിനൽ: ഹർജി തള്ളി; സമരക്കാർക്ക് തിരിച്ചടി\nകന്നുകാലി കശാപ്പ് നിരോധനം പിൻവലിക്കുമെന്ന് സൂചന\nകേരളത്തിൽ കൊല്ലാന് പഠിപ്പിക്കുന്ന കേന്ദ്രങ്ങളുണ്ട്: മുഖ്യമന്ത്രി\nഗോല്‍മാല് എഗൈന് 200 കോടി ക്ലബ്ബിലേക്ക്


ബുഫേ പാര്‍ട്ടിയില് പങ്കെടുത്ത് എയര് ഇന്ത്യയിലെ ജോലിക്കാര് ഭക്ഷണം പൊതിഞ്ഞു കൊണ്ടു പോവുകയാണെന്ന് പരാതി\nഎയര് ഇന്ത്യാ ജീവനക്കാര് ഹോട്ടലിലെ ബുഫേ ഭക്ഷണം പൊതിഞ്ഞു പുറത്തേക്ക് കൊണ്ടു പോകുന്നു എന്ന പരാതിയുമായി ലണ്ടനിലെ ഹോട്ടല്. റസ്‌റ്റോറന്റില് ലഭിക്കുന്ന സൗജന്യ ഭക്ഷണം ജീവനക്കാര് പൊതിഞ്ഞ് പുറത്തു കൊണ്ടുപോവുകയാണ്. പരാതിയെത്തുടര്‍ന്ന് ജീവനക്കാര്‍ക്ക് എയര് ഇന്ത്യ മുന്നറിയിപ്പ് നല്‍കി.\nഎന്നാല് ഇതല്ല വസ്തുത എന്ന് ജീവനക്കാര് പറയുന്നു. എല്ലാ ദിവസവും രാവിലെ 6.30 അല്ലെങ്കില് 7.30 സമയങ്ങളിലാണ് ഞങ്ങള് ലണ്ടനില് ഇറങ്ങുന്നത്. 1415 മണിക്കൂര് നീണ്ട യാത്ര ആയതിനാല് എല്ലാവരും ക്ഷീണിതരായിരിക്കും. രണ്ട് ദിവസം ലഭിച്ചിരുന്ന വിശ്രമം ഇപ്പോള് വെറും 26 മണിക്കൂര് മാത്രമേയുള്ളു. അതുകൊണ്ട് തന്നെ അടുത്ത യാത്രയ്ക്ക് മുമ്പ് വിശ്രമിക്കാനാകും കൂടുതല് പേരും ശ്രമിക്കുക. ഇതിനിടയില് പിന്നീട് കഴിക്കാനായി ഭക്ഷണം എടുത്ത് വെക്കുന്നവരുണ്ട്. വളരെ കുറച്ച് പേര് മാത്രമേ ഇങ്ങനെ ചെയ്യാറുള്ളുഎയര് ഇന്ത്യയിലെ ഉയര്‍ന്ന ജീവനക്കാരന് പറഞ്ഞു.


തിളയ്ക്കുന്ന സാമ്പാറിൽ വീണ് ആറു വയസ്സുകാരന് ദാരുണാന്ത്യം; സ്കൂൾ അധികൃതർക്കെതിരെ നടപടി\nAndhra Pradesh, First Published 15, Nov 2019, 7:54 PM\nഉച്ചഭക്ഷണത്തിനായി കാത്തുനിൽക്കുന്നതിനിടെ പുരുഷോത്തം മൂടാതെ വച്ച തിളച്ച സാമ്പാറിന്റെ പാത്രത്തിൽ കാൽവഴുതി വീഴുകയായിരുന്നു.\nഅമരാവതി: ആന്ധ്രാ പ്രദേശിലെ കുർണൂലിൽ തിളയ്ക്കുന്ന സാമ്പാറിൽ വീണ് ആറു വയസ്സുകാരന് മരിച്ചു. കുർണൂലിലെ പന്യം ടൗണിലെ വിദ്യ നികേതന് സ്കൂളിലെ യുകെജി വിദ്യാർത്ഥിയായ പുരുഷോത്തം റെഡ്ഡിയാണ് മരിച്ചത്. സ്കൂളിൽ ഉച്ചയ്ക്ക് ഭക്ഷണം വിളമ്പുന്നതിനിടെയായിരുന്നു അപകടം.\nഉച്ചഭക്ഷണത്തിനായി കാത്തുനിൽക്കുന്നതിനിടെ പുരുഷോത്തം മൂടാതെ വച്ച തിളച്ച സാമ്പാറിന്റെ പാത്രത്തിൽ കാൽവഴുതി വീഴുകയായിരുന്നു. സാരമായി പൊള്ളലേറ്റ കുട്ടിയെ ഉടൻ ആശുപത്രിയിൽ എത്തിച്ചിരുന്നെങ്കിലും ജീവൻ രക്ഷിക്കാനായില്ല. ശ്രദ്ധയില്ലാതെ ഉച്ചഭക്ഷണം വിളമ്പിയതാണ് ആറു വയസ്സുകാരന്റെ ജീവൻ പൊലിയാൻ കാരണമെന്ന് നന്ദ്യാൽ സബ് ഡിവിഷണൽ പൊലീസ് ഓഫീസർ ചിന്ദാനന്ദ റെഡ്ഡി പറഞ്ഞു.\nസംഭവത്തിൽ സ്കൂൾ അധികൃതരുടെ ഭാഗത്ത് വീഴ്ചപറ്റിയുണ്ടെന്ന് പൊലീസ് കണ്ടെത്തി. കുട്ടിയുടെ അച്ഛന്റെ പരാതിയിൽ സ്കൂളിന്റെ മാനേജിങ് ഡയറക്ടർ വിജയകുമാറിനെയും കറസ്പോണ്ടന്റ് നാഗമല്ലെശ്വര റെഡ്ഡിയെയും പൊലീസ് അറസ്റ്റ് ചെയ്തു. തിപ്പയപ്പിള്ളി ഗ്രാമത്തിലെ ശ്യാം സുന്ദര് റെഡ്ഡിയുടെ മകനാണ് പുരുഷോത്തം.\nLast Updated 15, Nov 2019, 7:54 PM


'ഐക്കൺ ടോക്ക് - സ്ട്രെയിറ്റ് ഫ്രം ദി ഹാർട്ട്': എപ്പിസോഡ് -2 - Live Newage\n'ഐക്കൺ ടോക്ക് - സ്ട്രെയിറ്റ് ഫ്രം ദി ഹാർട്ട്': എപ്പിസോഡ് -2\nഈ ദശകത്തിൽ, വ്യത്യസ്ത മേഖലകളിൽ നിർണായകമായ മാറ്റത്തിന് ചാലക ശക്തിയായ മലയാളി ഐക്കണുകളെ കണ്ടെത്താനുള്ള ന്യൂഏജ് ഐക്കൺ 'ചേഞ്ച് മേക്കേഴ്‌സ് 2020' സീരീസിന്റെ ക്ലബ് 25 പട്ടികയിൽ ഇടംപിടിച്ച പ്രഗത്ഭ വ്യക്തികൾ മനസ് തുറക്കുന്നു. 'ഐക്കൺ ടോക്ക് - സ്ട്രെയിറ്റ് ഫ്രം ദി ഹാർട്ട്' സീരീസിന്റെ രണ്ടാം ഭാഗം:\nനിക്ഷേപകരുടെ പ്രതീക്ഷ നിറവേറ്റാൻ കഴിയുന്നത് സംതൃപ്തി നൽകുന്നു - അലക്സാണ്ടർ ജോർജ് മുത്തൂറ്റ്\n(ഡെപ്യൂട്ടി മാനേജിങ് ഡയറക്ടർ, മുത്തൂറ്റ് ഫിനാൻസ്)\nരാജ്യത്തെ എൻബിഎഫ്‌സി സെക്ടറിൽ നിർണായകമായ ഒരു ഐടി മുന്നേറ്റത്തിന് അടിസ്ഥാനമിടാൻ മുത്തൂറ്റ് ഗ്രൂപ്പിന് സാധിച്ചിട്ടുണ്ട്. കോർ ബാങ്കിങ്, കസ്റ്റമർ റിലേഷൻഷിപ് മാനേജ്‌മന്റ് ഉൾപ്പെടെയുള്ള രംഗങ്ങളിൽ അതിനൂതനമായ ഐടി ഇൻഫ്രാസ്ട്രക്ച്ചർ പടുത്തുയർത്തുന്നതിനും ഏറ്റവും മികച്ച രീതിയിൽ നടപ്പാക്കുന്നതിനും കഴിഞ്ഞു. കമ്പനിയുടെ ഐ മുത്തൂറ്റ് മൊബൈൽ ആപ്ലിക്കേഷൻ സംവിധാനം കോവിഡ് കാലത്ത് ഉപഭോക്താക്കൾക്ക് വളരെയേറെ സഹായകമായി. ആവശ്യക്കാർക്ക് വീട്ടിലിരുന്നു കൊണ്ട് തന്നെ നിലവിലുള്ള ലോണുകൾ ടോപ്അപ്പ് ചെയ്യുവാൻ സാധിച്ചു. ഇടപാടുകൾ പൂർണമായും ഓൺലൈൻ സംവിധാനത്തിലൂടെ സാധ്യമാക്കാനും കഴിഞ്ഞു. ഒപ്പം ആയിരക്കണക്കിന് ജീവനക്കാർ വർക്ക് ഫ്രം ഹോം സൗകര്യമാണ് ഉപയോഗപെടുത്തിയത്. എഴുപത് ശതമാനത്തോളം ബ്രാഞ്ചുകൾ റൂറൽ സെക്ടറിൽ ആണെന്നതുകൊണ്ട് തന്നെ ഇനിയും ഈ രംഗത്ത് ബഹുദൂരം മുന്നോട്ട് പോകാനുണ്ട്.\nബ്രാൻഡിങ്ങിൽ ശ്രദ്ധേയ പരീക്ഷണങ്ങൾ ഇക്കാലയളവിൽ നടത്താൻ കഴിഞ്ഞു. 2011ൽ ഡൽഹി ഡെയർഡെവിൾസ് ടീമിന്റെ പ്രധാന സ്പോൺസർ ആയത് നാഷണൽ ബ്രാൻഡ് എന്ന പൊസിഷനിങ്ങോടെയായിരുന്നു. നാഷണൽ ബ്രാൻഡ് അംബാസഡർ ആയി അമിതാഭ് ബച്ചൻ ഉള്ളപ്പോൾ തന്നെ റീജിയണൽ മാർക്കറ്റുകൾക്കായി പ്രത്യേക ബ്രാൻഡിങ് സ്ട്രാറ്റജി ആവിഷ്കരിക്കുകയുണ്ടായി. ഇത്തരത്തിൽ ഏതാണ്ട് മൂവായിരത്തോളം ബ്രാഞ്ചുകളുള്ള ദക്ഷിണേന്ത്യൻ വിപണിയെ ലക്‌ഷ്യം വച്ചാണ് ഐപിഎല്ലിൽ ചെന്നൈ സൂപ്പർ കിങ്സ് ടീമിനെ സ്പോൺസർ ചെയ്തത്.\nനിക്ഷേപകരുടെ പ്രതീക്ഷകൾ നിറവേറ്റാൻ കഴിയുന്നതും മുത്തൂറ്റ് ഫിനാൻസിനെ സംബന്ധിച്ച് ഏറെ സംപൃപ്തി നൽകുന്നു. കോവിഡിനെ തുടർന്ന് സ്റ്റോക്ക് വിഭജനം പോലുള്ള കാര്യങ്ങളിൽ അല്പം കൂടി കാത്തിരുന്നാവും നടപടികളിലേക്ക് കടക്കുന്നത്. ഗ്രൂപ്പിന്റെ സിഎസ്ആർ പ്രവർത്തനങ്ങൾ ഏറെ ഭംഗിയായി മുന്നോട്ട് പോകുന്നു. 2018 ലെ പ്രളയത്തിന് ശേഷമുള്ള പുനരധിവാസ പ്രവർത്തനങ്ങളുടെ ഭാഗമായി 200 വീടുകളാണ് സംസ്ഥാനത്തിന്റെ വിവിധ ഭാഗങ്ങളിലായി മുത്തൂറ്റ് ആഷിയാന പദ്ധതിയിലൂടെ നിർമിച്ചു നൽകിയത്. ആരോഗ്യരംഗത്തും കൃത്യമായ ഇടപെടലുകൾ ഉണ്ട്. സിഎസ്ആർ പ്രവർത്തനങ്ങൾക്കൊപ്പം, വളരെയേറെ പ്രാധാന്യത്തോടെ ഞങ്ങൾ നടപ്പാക്കുന്ന ഒരാശയമാണ് ഐഎസ്ആർ(ഇൻഡിവിജ്വൽ സോഷ്യൽ റെസ്പോൺസിബിലിറ്റി). ധനസഹായത്തേക്കാൾ വ്യക്തിഗത ഇടപെടലുകളിലൂടെ സമൂഹത്തിന് സേവനം നൽകുക എന്ന ആശയമാണ് ഇതിനു പിന്നിൽ. കോവിഡ് കാലത്ത് കുടിയേറ്റ തൊഴിലാളികൾക്കിടയിൽ വലിയ തോതിൽ സന്നദ്ധ സേവന പ്രവർത്തനങ്ങൾ ഇത്തരത്തിൽ മുത്തൂറ്റ് ടീം നടത്തുകയുണ്ടായി.\nപ്രവർത്തനമാരംഭിച്ചത് കേരളത്തിൽ നിന്നായതുകൊണ്ട് തന്നെ മുത്തൂറ്റ് ഗ്രൂപ്പിന് കേരളത്തോടുള്ളത് ആഴത്തിലുള്ള ബന്ധമാണ്. മുത്തൂറ്റ് ഫിനാൻസിന് തന്നെ ഇവിടെ അഞ്ഞൂറിലധികം ബ്രാഞ്ചുകൾ ഉണ്ട്. ഹെൽത്ത്കെയർ മുതൽ എജ്യുക്കേഷൻ, ടൂറിസം, ഐടി തുടങ്ങി വിവിധ മേഖലകളിൽ ഗ്രൂപ്പിന് ശക്തമായ സാന്നിധ്യവും കേരളത്തിലുണ്ട്. വലിയൊരു ഇമോഷണൽ കണക്ട് ആണ് കേരളവുമായുള്ളത്.\nലോകോത്തര ബ്രാൻഡുകളുമായി കൈകോർക്കാൻ കഴിഞ്ഞത് നിർണായകം - സാബു ജോണി\n(മാനേജിങ് ഡയറക്ടർ, ഇവിഎം ഗ്രൂപ്പ്)\nവ്യക്തിപരമായി ഏറെ പാഷൻ ഉള്ള മേഖലയാണ് ഓട്ടോമോട്ടീവ്. ഓട്ടോമോട്ടീവ് റീട്ടെയിൽ രംഗത്ത് പ്രവർത്തനമാരംഭിച്ചിട്ട് ഇരുപത് വർഷത്തോളമായി. കഴിഞ്ഞ ഒരു പതിറ്റാണ്ടിലാണ് ശ്രദ്ധേയമായ വളർച്ച കൈവരിക്കാൻ സാധിച്ചത്. ഞങ്ങളുടെ പോർട്ട്ഫോളിയോയിൽ ഒപ്പമുള്ള ലോകോത്തര ബ്രാൻഡുകൾ എല്ലാം തന്നെ ഇന്ത്യൻ വിപണിയിൽ വലിയ വെല്ലുവിളി നേരിടുന്നവയാണ്. ഫോക്സ്‌വാഗൺ മുതൽ പുതിയ ബ്രാൻഡ് ആയ സിട്രോൺ വരെ ഇന്ത്യൻ വിപണിയിൽ വൈകിയാണ് രംഗപ്രവേശം ചെയ്തിട്ടുള്ളത്. എന്നിരിക്കിലും ബിഎസ്4ൽ നിന്ന് ബിഎസ്6ലേക്കുള്ള മാറ്റങ്ങളൊക്കെ ഈ ബ്രാൻഡുകൾക്ക് മുന്നേറാൻ സഹായകമാവുന്നുണ്ട്. മുൻപ് ഇന്ത്യൻ ബ്രാൻഡുകൾക്ക് മാത്രം വിപണിയിൽ മുൻ‌തൂക്കം ലഭിക്കുന്ന തരത്തിൽ പോളിസി ഇടപെടലുകൾ ഉണ്ടായിരുന്നു. എന്നാലിപ്പോൾ ഒരു ലെവൽ പ്ലെയിങ് ഫീൽഡ് ആയി ഓട്ടോമൊബൈൽ സെഗ്മെന്റ് മാറിയിട്ടുണ്ട്. അതുകൊണ്ട് തന്നെ കൂടുതൽ ലോകോത്തര ബ്രാൻഡുകളുമായി കൈകോർക്കാൻ കഴിഞ്ഞത് വരും നാളുകളിൽ പ്രയോജനപ്രദമാകും. തുടർച്ചയായ യാത്രകളും ഇൻഡസ്ട്രിയിലെ ചലനങ്ങൾ കൃത്യമായി പിന്തുടരുന്നതുമൊക്കെ ബിസിനസിലെ മുന്നേറ്റത്തിന് സഹായകമായിട്ടുമുണ്ട്. ഒരിക്കലെങ്കിലും ഞങ്ങളുടെ പക്കൽ എത്തുന്ന ഉപഭോക്താക്കൾ പൂർണ്ണസംതൃപ്തിയോടെയാണ് മടങ്ങുന്നതെന്ന് ഉറപ്പ് വരുത്തുന്നതിൽ ഏറെ ശ്രദ്ധിക്കുന്നുണ്ട്. അതുകൊണ്ട് തന്നെ ഉപഭോക്താക്കളുടെ പിന്തുണ വലുതാണ്. ജീവനക്കാരുടെയും കുടുംബത്തിന്റെയും സപ്പോർട്ടും നിർണായകമാണ്.\nകോവിഡ് കാലത്ത് ചെലവുകൾ നിയന്ത്രിക്കുന്ന കാര്യങ്ങളിലായിരുന്നു ഇവിഎം ഗ്രൂപ്പ് ഏറെ ശ്രദ്ധിച്ചത്. വാഹനങ്ങളുടെ സ്റ്റോക്ക് ആണ് പ്രധാന എക്സ്പെൻസ് ഫാക്ടർ. ഇക്കാര്യത്തിൽ വാഹന നിർമാതാക്കളിൽ നിന്ന് വലിയ പിന്തുണ ലഭിച്ചു. പ്രവർത്തന ചെലവുകൾ നിയന്ത്രിച്ചു നിറുത്തുന്നതിൽ ശ്രദ്ധിക്കുക, ഒപ്പം ജീവനക്കാരെ ഒഴിവാക്കുന്ന സാഹചര്യം ഉണ്ടാകാതെ നോക്കുക തുടങ്ങിയ കാര്യങ്ങളിലായിരുന്നു ഫോക്കസ്. നിലവിലെ സാഹചര്യത്തിൽ പൊതുഗതാഗത സംവിധാനങ്ങളും ടാക്സി ഷെയറിങ് പോലുള്ള സൗകര്യങ്ങളും മറ്റും ഉപയോഗപ്പെടുത്തുന്നതിൽ ജനങ്ങൾക്ക് വിമുഖതയുണ്ട്. കൊവിഡിന് ഒരു ശാശ്വത പരിഹാരം ഉണ്ടാകുന്നത് വരെ ഈ സ്ഥിതി തുടർന്നേക്കും. അതുകൊണ്ട് തന്നെ വാഹന വിപണിയിൽ വെല്ലുവിളികൾക്കിടയിലും ചെറിയ മൊമെന്റം നിലവിലുണ്ട്. എന്നാൽ ലോങ്ങ് ടേമിൽ വെല്ലുവിളികൾ ഏറെ നേരിടേണ്ടതുണ്ട്.\nപുതിയ കാലഘട്ടത്തിൽ, പ്രത്യേകിച്ച് കോവിഡ് അനന്തര കാലഘട്ടത്തിൽ വാഹനങ്ങളുടെ ഇന്ധനക്ഷമതയും മലിനീകരണനിയന്ത്രണവുമൊക്കെ കാര്യമായിത്തന്നെ ചർച്ച ചെയ്യപ്പെടുന്നുണ്ട്. ഓട്ടോമോട്ടീവ് റീട്ടെയിൽ രംഗത്തും, ഈ മാറ്റങ്ങൾ നിർണായകമാവുകയാണ്. ബിഎസ്6 പോലുള്ള ഗ്ലോബൽ സ്റ്റാൻഡാർഡ്‌സ് നിലവിൽ വരുന്നതോടെ മികച്ച ടെക്‌നോളജി കൈവശമുള്ള നിർമാതാക്കൾക്ക് മേൽക്കൈ ലഭിക്കുകയാണ്. ഇലക്ട്രിക് കാറുകളും മറ്റും വലിയ തരംഗമായി മാറിയേക്കാം. ഒപ്പം കണക്റ്റിംഗ് കാർ എന്ന ആശയം; കാർ ഒരു കമ്മ്യൂണിക്കേഷൻ ഡിവൈസ് ആയി മാറുന്ന സാഹചര്യമാണുള്ളത്. ഡീലർഷിപ്പുകൾ പോലും അപ്രസക്തമാവുന്ന തരത്തിലാണ് ഈ രംഗത്തെ വളർച്ച. ടെസ്ല പോലുള്ള ആഗോള ബ്രാൻഡുകൾ ഡീലർഷിപ്പ് രഹിത വില്പന മാതൃകയാണ് സ്വീകരിച്ചിരിക്കുന്നത്. നാവിഗേഷൻ സിസ്റ്റം പോലുള്ള സർവീസസ് പോലും സോഫ്റ്റ്‌വെയർ മാതൃകയിലാണ് സാധ്യമാക്കുന്നത്.പ്രവചനങ്ങൾക്കപ്പുറം ഇത്തരം വലിയ മാറ്റങ്ങൾക്കാണ്ഈ സെക്ടർ വേദിയാവുന്നത്. ഡിസ്‌റപ്റ്റീവ് ആയ ഈ മാറ്റങ്ങളോട് അതിവേഗം പൊരുത്തപ്പെടാൻ കഴിയുന്ന ഡീലേഴ്‌സിന് മാത്രമാവും നിലനിൽക്കാനും വിജയിക്കാനും കഴിയുക.\nഎൻജിനീയറിംഗിൽ കേരളത്തിനുള്ളത് ആഗോളമികവ് - അനിൽ ജോസഫ്\n(സ്ട്രക്ച്ചറൽ എഞ്ചിനീയർ, മാനേജിങ് ഡയറക്ടർ - ജിയോ സ്ട്രക്ചറൽസ്)\nസ്ട്രക്ച്ചറൽ എൻജിനീയേഴ്‌സ് പൊതുവെ പ്രൊജക്ടുകളുടെ പിന്നണിയിൽ പ്രവർത്തിക്കുന്നവരാണ്. നിർമാണങ്ങളുമായി ബന്ധപ്പെട്ട ആശയക്കുഴപ്പങ്ങൾ പരിഹരിക്കേണ്ടി വരുമ്പോഴും, അതീവ ശ്രദ്ധയോടെ പുനർനിർമാണങ്ങളും മറ്റും നടപ്പാക്കേണ്ട സാഹചര്യങ്ങളിലുമൊക്കെയാണ് സ്ട്രക്ച്ചറൽ എൻജിനീയേഴ്‌സിന്റെ കൂട്ടായ്‌മ മുന്നോട്ട് വരാറുള്ളത്. മരട് ഫ്‌ളാറ്റുകൾ പൊളിച്ചു മാറ്റേണ്ടി വന്നപ്പോഴും പാലാരിവട്ടം മേൽപ്പാലം വിഷയത്തിലുമൊക്കെ ഇത്തരത്തിൽ കൂട്ടായ ഒരു പ്രവർത്തനമാണ് എഞ്ചിനീയേഴ്‌സ് അസ്സോസിയേഷൻ്റെ ഭാഗത്തു നിന്നുണ്ടായത്. മരടിൽ കോടതി ഉത്തരവിനെ തുടർന്ന് പൊളിച്ചു മാറ്റാൻ ഉത്തരവിട്ട അഞ്ച് ഫ്‌ളാറ്റുകളിൽ നാലെണ്ണത്തിന്റെ സ്ട്രക്ച്ചറൽ എഞ്ചിനീയറിംഗ് പൂർത്തിയാക്കിയത് ജിയോ സ്ട്രക്ച്ചറൽസ് ആയിരുന്നു. അത് പൊളിച്ചുമാറ്റാൻ രൂപീകരിച്ച വിദഗ്ദ്ധ സംഘത്തിന് നേതൃത്വം വഹിക്കേണ്ട ഉത്തരവാദിത്തം വന്നുചേർന്നതും ഞങ്ങളിലായിരുന്നു. സ്വന്തം കുഞ്ഞുങ്ങൾക്ക് ദയാവധം നൽകേണ്ടി വരുന്നതിന് സമാനമായ ഒരു അവസ്ഥയിലൂടെയാണ് അന്ന് കടന്ന് പോയത്. കോടതി ഉത്തരവ് വരുന്നതുവരെ അത് പൊളിക്കേണ്ടിവരുമെന്ന് പ്രതീക്ഷിച്ചിരുന്നതേയല്ല; 357 കുടുംബങ്ങളായിരുന്നു ആ ഫ്‌ളാറ്റുകളിൽ താമസം. അവസാനനിമിഷം ദൗർഭാഗ്യവശാൽ, ഫ്‌ളാറ്റുകൾ പൊളിച്ചേ തീരൂ എന്ന സ്ഥിതി വന്നപ്പോൾ, ചുറ്റുവട്ടങ്ങളിലുള്ള നൂറുകണക്കിന് മനുഷ്യരുടെ ജീവനും സ്വത്തിനും അപകടമുണ്ടാക്കാതെ സുരക്ഷിതമായി അത് ചെയ്യേണ്ടിയിരുന്നു. ഈ നിർമിതികളുടെ സ്ട്രക്ച്ചർ ഏറ്റവും കൃത്യമായി അറിയാവുന്നയാൾ എന്ന നിലയിൽ ആ ഉത്തരവാദിത്വം ഏറ്റെടുക്കുകയായിരുന്നു. 2500 ലധികം ഹൈറൈസ് ബിൽഡിങ്ങുകൾ ഡിസൈൻ ചെയ്തിട്ടുണ്ടെങ്കിലും ഒരു കെട്ടിടം പൊളിച്ചു മാറ്റേണ്ട നടപടിയുടെ ഭാഗമാവേണ്ടി വന്നത് ആദ്യമായിട്ടായിരുന്നു.\nപാലാരിവട്ടം പാലത്തിന്റെ കാര്യത്തിൽ സംഭവിച്ചത് കേരളം കൃത്യമായി വിലയിരുത്തേണ്ടതുണ്ട്. 2014 ൽ നിർമാണം തുടങ്ങി 2016 ൽ പണി പൂർത്തിയാക്കി. പാലം ഉദ്ഘാടനം ചെയ്തത് ധൃതി കൂട്ടിയായിരുന്നു; ടാറിങ് നടത്തേണ്ടി വന്നത് മഴക്കാലത്തും. സ്ളാബുകൾക്കിടയിലെ ജോയിന്റ് ഗ്യാപ് ഒഴിവാക്കാൻ ഉപയോഗിച്ച പുതിയ ടെക്‌നോളജിയിലെ ചെറിയ പിഴവിനെ തുടർന്ന് വിള്ളലുകൾ രൂപപ്പെട്ടത് രണ്ട് മാസത്തിനുള്ളിൽ നിർമാണ കമ്പനി തന്നെ കണ്ടെത്തുകയും റിപ്പോർട്ട് ചെയ്യുകയും ചെയ്തു. പിഴവുകൾ പരിഹരിക്കാൻ2മാസം സമയവും ആവശ്യപ്പെട്ടു. തുടർന്ന് നടത്തിയ ഐഐടി പഠനത്തിൽ ഇത് വ്യക്തമായതിനെ തുടർന്ന് പാലം അടച്ചു രണ്ട് മാസത്തിനുള്ളിൽ റിപ്പയർ പൂർത്തിയാക്കി. എന്നാൽ ഒരു സുപ്രഭാതത്തിൽ പാലം പൊളിക്കാൻ ഒരുങ്ങുന്നെന്ന വാർത്തയാണ് കേരളം കേട്ടത്. അതിനെതിരെയാണ് സ്ട്രക്ച്ചറൽ എഞ്ചിനീയേഴ്‌സ് അസോസിയേഷൻ കോടതിയെ സമീപിച്ചത്. റിപ്പയർ വർക്കുകൾ എല്ലാം തീർത്ത പാലത്തിൽ ലോഡ് ടെസ്റ്റ് നടത്തി ആധികാരികത ഉറപ്പ് വരുത്തണമെന്ന് മാത്രമായിരുന്നു ഞങ്ങളുടെ ആവശ്യം. അതിനിനിയും സർക്കാർ തയാറായിട്ടില്ല. കേരളത്തിലെ ജനങ്ങളുടെ നികുതിപ്പണം സംരക്ഷിക്കാൻ കൂടിയുള്ളതാണ് ഈ വിഷയത്തിൽ ഞങ്ങളുടെ പോരാട്ടം.\nഎൻജിനീയറിങ് രംഗത്ത് കേരളത്തിന് വലിയ മികവുണ്ട്. ലോകത്തെ മുൻനിര എൻജിനീയറിങ് വിദഗ്ദ്ധരോട് കിടപിടിക്കാൻ കഴിയുന്ന പ്രൊഫഷണലുകളും നമ്മുടെ നാട്ടിലുണ്ട്. അമേരിക്കയിലെയും ചൈനയിലെയും ഒക്കെ പല പ്രൊജക്ടുകൾക്കും ഇവിടെ കൊച്ചിയിൽ നിന്ന് തന്നെ ഞങ്ങൾ എൻജിനീയറിങ്ങിൽ വിദഗ്ധോപദേശം നൽകുന്നു. ഗവണ്മെന്റിനും അതോറിറ്റികൾക്കും നമ്മുടെ എൻജിനീയേഴ്‌സിലും അവരുടെ പ്രൊഫഷണൽ വൈദഗ്ധ്യത്തിലും വിശ്വാസമുണ്ടായിരിക്കുക എന്നതാണ് പ്രധാനം.\nക്രീയേറ്റീവായി ചിന്തിക്കാനായാൽ കോറോണയ്ക്ക് ശേഷം അതിവേഗത്തിൽ വളരാനാകും - ഡെന്നി തോമസ് വട്ടക്കുന്നേൽ\n(സാന്റാ മോണിക്കയുടെ സഹ സ്ഥാപകനും മാനേജിങ് ഡയറക്ടറും, എഴുത്തുകാരൻ)\nഇന്ത്യയിൽ നിന്ന് ലക്ഷക്കണക്കിന് പേരാണ് വിദേശപഠനത്തിന് പോകുന്നത്. കൊറോണ വന്നതുകൊണ്ട് രണ്ട് ഇൻടേക് ആണ് കുട്ടികൾക്ക് നഷ്ടമായത്. എന്നാൽ ഒരു വർഷത്തെ ഇടവേള വന്നാലും പോകേണ്ട കുട്ടികൾ പോകും. വിദേശ പഠനത്തെ പഠനം എന്ന രീതിയിൽ മാത്രമല്ല ഇപ്പോൾ കാണുന്നത്. കുടിയേറ്റം എന്ന ലക്ഷ്യത്തോടെയാണ് അവരിന്ന് വിദേശത്തേക്ക് പോകുന്നത്. ഒരു വർഷം ഒരു ലക്ഷം കുട്ടികളെങ്കിലും വിദേശത്തേക്ക് പോയാലെ കേരളം രക്ഷപ്പെടൂ. കൊറോണ വന്നതോടെ ആളുകൾക്ക് ഒരുപാട് കാര്യങ്ങൾ മനസ്സിലായി. വിദേശവിദ്യാർത്ഥികൾക്ക് ആ രാജ്യങ്ങൾ കോറോണകാലത്ത് വലിയ പിന്തുണ നൽകി. അതിനാൽ തന്നെ ഇനിയും ഈ കുടിയേറ്റത്തിന് സാധ്യതയുണ്ട്.\nകൊറോണ വന്നപ്പോഴാണ് നമ്മൾ പുതിയ കാര്യങ്ങളെക്കുറിച്ചൊക്കെ ചിന്തിക്കുന്നത്. കേരളത്തെ സംബന്ധിച്ചു ഇവിടെ നിരവധി മികച്ച വിദ്യാഭ്യാസ സ്ഥാപനങ്ങളുണ്ട്. പക്ഷെ പല എഞ്ചിനീയറിംഗ് കോളേജുകളിലും കുട്ടികളില്ല. വിവിധ രാജ്യങ്ങൾ സന്ദർശിച്ചിട്ടുള്ള ഒരാളെന്ന നിലയിൽ എനിക്ക് തോന്നിയിട്ടുള്ളത് അവിടുങ്ങളിൽ നിന്നുള്ള കുട്ടികൾ ഇവിടെ വന്നു പഠിക്കാൻ തയ്യാറാണ്. ഇവിടുത്തെ ഫീസ് അവരെ സംബന്ധിച്ചു വലിയ ബാധ്യതയല്ല. അതാത് രാജ്യങ്ങളുടെ സ്കോളർഷിപ്പോടെയാണ് കുട്ടികൾ വരിക. കേരളം തീരുമാനിച്ചാൽ ഒരുപാട് കുട്ടികൾ ഇങ്ങോടെത്തും. അതോടെ നമ്മുടെ സമ്പദ്‌രംഗം തന്നെ മാറും. ഒരുപാട് പുതിയ തൊഴിൽ ഉണ്ടാകും.\nഅതുപോലെ നമ്മുടെ കോളേജുകളൊക്കെ മാറി ചിന്തിക്കേണ്ട കാലം കഴിഞ്ഞു. വിദേശ യൂണിവേഴ്സിറ്റികളൊക്കെ സഹകരണത്തിന് തയ്യാറായി നിൽക്കുന്നു. അത് നമ്മുടെ കോളേജുകൾ ഉപയോഗപ്പെടുത്തണം. വിദ്യാർത്ഥി-അധ്യാപക എക്സ്ചേഞ്ച് പ്രോഗ്രാമുകൾ ഉപയോഗപ്പെടുത്തണം. അങ്ങനെ ക്രീയേറ്റീവ് ആയി ചിന്തിക്കാനായാൽ കോറോണയ്ക്ക് ശേഷം നമുക്ക് അതിവേഗത്തിൽ വളരാനാകും. ഞങ്ങളുടെ അനുഭവപരിചയം സാധാരണക്കാരായ മറ്റുള്ളവർക്ക് എങ്ങനെ ഉപകാരപ്പെടുത്താം എന്നാണ് ഞങ്ങൾ ചിന്തിക്കുന്നത്. അന്താരാഷ്ട്ര അനുഭവം എല്ലാ വിദ്യാർത്ഥികൾക്കും ലഭ്യമാകണം. സമൂഹത്തിൽ ഏറ്റവും താഴെട്ടത്തിലുള്ളവർക്കും എങ്ങനെ ഇതൊക്കെ പ്രാപ്യമാക്കാം എന്നതാണ് ഗൗരവമായി ചിന്തിക്കേണ്ടത്.\nടൂറിസം മേഖലയിൽ ഉണ്ടായതുപോലുള്ള വിപ്ലവം വിദ്യാഭ്യാസ മേഖലയിലും ഉണ്ടാകണം - പി എ മാത്യു\n(ഗ്രേസ് ഇന്റർനാഷണൽ അക്കാദമി ഫൗണ്ടർ & ചെയർമാൻ)\nപുനലൂരിന്റെ ഒരു ചരിത്ര പശ്ചാത്തലം നോക്കിയാൽ അതൊരു വ്യാവസായിക നഗരമായിരുന്നു. പഠനത്തിനും ജോലിക്കുമായെല്ലാം ഞാൻ ഒരു 30 വർഷമായി ഇവിടെനിന്ന് മാറി നിൽക്കുകയായിരുന്നു. ഓരോ തവണ ഇവിടെ തിരിച്ചെത്തുമ്പോഴും പുനലൂരിന്റെ ഒരു തകർച്ചയാണ് ഞാൻ കണ്ടിരുന്നത്. എന്തുകൊണ്ട് പുനലൂരിന് മാറ്റങ്ങൾ വരുന്നില്ല എന്ന് ഞാൻ ചിന്തിച്ചിരുന്നു. അതിനു ചെറിയൊരു മാറ്റമെന്ന നിലയിലായിരുന്നു ഗ്രേസ് ഇന്റർനാഷണൽ എന്ന ആശയം. അതിനും ഒരുപാട് പ്രശ്നങ്ങൾ നേരിട്ടു. ചെറിയ നഗരങ്ങളിലുള്ളവർക്ക് വലിയ നഗരങ്ങളിൽ പോയി പഠിക്കണം. അതുപോലെ നഗരങ്ങളിൽ ഉള്ളവർക്ക് ചെറിയ നഗരങ്ങളിലേക്ക് വരാൻ താല്പര്യമില്ല. മറ്റൊന്ന് ആർട്സ് & സയൻസ് മേഖല പൊതുവെ അവഗണിക്കപ്പെടുന്ന ഒന്നാണ്. പ്രൊഫഷണൽ കോഴ്സുകൾക്കാണ് കൂടുതൽ പ്രാധാന്യം നൽകുന്നത്. എന്നാൽ ആർട്സ് & സയൻസ് മേഖലയുടെ വളർച്ചയാണ് ഞാൻ എന്റെ സ്ഥാപനത്തിലൂടെ ലക്ഷ്യമിടുന്നത്. മൂന്നാമതായി വിദ്യാഭ്യാസ സ്ഥാപനങ്ങളുടെ വിശ്വാസ്യത നഷ്ടമായിക്കൊണ്ടിരിക്കുകയാണ്. പരസ്പര വിശ്വാസത്തിന് പകരം ഇത്തരം സ്ഥാപനങ്ങളിൽ നമ്മളിപ്പോൾ കാണുന്നത് ക്യാമറകൾ ആണ്. ക്യാമറകൊണ്ട് വിദ്യാർത്ഥികളെ കീഴ്‌പ്പെടുത്തുവാൻ ശ്രമിച്ചാൽ വിദ്യാഭ്യാസത്തിന്റെ മൂല്യമാണ് നഷ്ടമാകുന്നത്. അതിനൊക്കെ മാറ്റം വേണം. ഇതൊരു ആശയമാണ്. വിജയിക്കുമോ ഇല്ലയോ എന്നത് കാത്തിരുന്ന് കാണണം.\nസ്വയംഭരണം സാധ്യമാകുന്ന വിദ്യാഭ്യാസ സ്ഥാപനങ്ങൾ ഉയർന്നുവരണം. അതിവിടെ ആരും അനുവദിക്കുന്നില്ല. നമ്മുടെ വിദ്യാഭ്യാസ മേഖലയുടെ പ്രശ്നം, ഇതിന്റെ തലപ്പത്തിരിക്കുന്ന ആളുകൾക്ക് വിദ്യാഭ്യാസവുമായി യാതൊരു ബന്ധവുമില്ല എന്നതാണ്. വളരെ മുന്നേ തന്നെ ഇവിടെ വിദ്യാഭ്യാസ മേഖലയിൽ മാറ്റങ്ങൾ കൊണ്ടുവരാൻ സാധിക്കുമായിരുന്നു. എന്നാൽ ബോധപൂർവം അതിനു ശ്രമിച്ചില്ല. കേരളത്തിന് പുറത്തുള്ള സംസ്ഥാനങ്ങൾ പരിശോധിച്ചാൽ അവിടെ വിദ്യാഭ്യാസ മേഖലയിൽ വലിയ മാറ്റങ്ങൾ വന്നു. ഇവിടെ ഗ്രാമീണ മേഖലയിലുള്ള വിദ്യാർത്ഥികൾക്ക് അവസരങ്ങളില്ല. കുടിയേറ്റം മാത്രമാണ് അവർക്കുള്ള വഴി. അതാണ് ഇപ്പോഴും ഇന്ത്യയിൽ നിന്ന് പഠനത്തിനായി കുട്ടികൾ പുറത്തേക്ക് പോകുന്നത്. കേരളത്തിൽ ടൂറിസം മേഖലയിൽ ഉണ്ടായതുപോലുള്ള വിപ്ലവം വിദ്യാഭ്യാസ മേഖലയിലും ഉണ്ടാകണം.\nഇവിടെ പഠിക്കുന്ന വിദ്യാർത്ഥികൾക്ക് പെട്ടന്ന് തന്നെ ജോലി വാങ്ങി നൽകാനാണ് ഞാൻ ശ്രമിക്കാറുള്ളത്. ക്യാമ്പസിനുള്ളിൽ വെച്ച് തന്നെ അവർക്ക് ഒരു ലക്ഷ്യമുണ്ടാക്കി നൽകുന്നു. ക്രിട്ടിക്കൽ തിങ്കിങ്, ക്രീയേറ്റിവിറ്റി, കോളാബറേഷൻ, കമ്മ്യൂണിക്കേഷൻ എന്നീ നാലു സ്കില്ലുകൾ ഡെവലപ്പ് ചെയ്‌താൽ ഒരുപക്ഷേ പെട്ടന്ന് അവർക്ക് ജീവിതത്തിൽ ഒരു സ്ഥാനം കണ്ടെത്താൻ സാധിക്കും. എന്റെ ലോകം എന്റെ വിദ്യാർത്ഥികളാണ്. അവർക്ക് വേണ്ടി പരമാവധി നൽകുക എന്നതാണ് ഒരു അധ്യാപകൻ എന്ന നിലയിൽ ഞാൻ ചെയ്യാൻ ശ്രമിക്കുന്നത്.\nസാഹചര്യങ്ങൾക്കനുസരിച്ച് മാറിയവർക്ക് മുന്നേറാൻ സാധിച്ചു - ഗീതു ശിവകുമാർ\n(പേസ് ഹൈടെക് ഫൗണ്ടർ & സിഇഒ)\nകൊറോണ വളരെ അപ്രതീക്ഷിതമായിരുന്നു. എന്നാൽ ഐടി കമ്പനികൾക്ക് കൊറോണ താരതമ്യേന നേട്ടമാണ് നൽകിയിട്ടുള്ളത്. വിവിധ മേഖലകളിലുള്ള കമ്പനികൾ എല്ലാം കൂടുതൽ ഡിജിറ്റലൈസ് ആയി. അതിന്റെ നേട്ടം ഞങ്ങൾ ഉൾപ്പെടെയുള്ള ഐടി കമ്പനികൾക്ക് ലഭിച്ചു. ഓർഗനൈസേഷനൽ ട്രാൻസ്ഫോർമേഷൻ ഈ കാലഘട്ടത്തിൽ വേണ്ടിവന്നു. പൂർണമായും വർക്ക് ഫ്രം ഹോം സംവിധാനത്തിലേക്ക് മാറുക എന്നത് അത്ര എളുപ്പമായിരുന്നില്ല. എന്നാൽ സാങ്കേതികവിദ്യയുടെ പിന്തുണയോടെ ആ പ്രതിസന്ധികളെയും അതിജീവിക്കാനായി. എന്നാൽ പൊതുവെ സ്റ്റാർട്ടപ്പ് മേഖലയെക്കുറിച്ച് സംസാരിക്കുമ്പോൾ കോവിഡ് പ്രതികൂലമായി ബാധിച്ച ഒരുപാട് പേരെക്കുറിച്ച് അറിയാം. ഷോപ്പുകൾ ഉൾപ്പെടെയുള്ളവ പ്രതിസന്ധിയിലായി. എന്നാൽ ഇ-കോമേഴ്‌സ് അതിന്റെ ഉച്ചസ്ഥായിയിലെത്തി. സാഹചര്യങ്ങൾക്കനുസരിച്ച് മാറുവാൻ സാധിച്ചവർക്ക് പിടിച്ചു നിൽക്കുവാനും മുന്നേറുവാനും സാധിച്ചു.\nസ്കൂളിൽ പഠിക്കുന്ന സമയത്ത് ബയോടെക്നോളജിയുമായി ബന്ധപ്പെട്ട് ഒരു ഫെല്ലോഷിപ് കിട്ടിയിരുന്നു എനിക്ക്. എട്ടാം ക്ലാസ്സിൽ പഠിക്കുന്ന സമയത്തായിരുന്നു അത്. എന്റെ സ്കൂൾ നല്ല പിന്തുണയാണ് നൽകിയത്. ബിയോടെക്നോളജി കരിയർ ആക്കണമെന്ന് എനിക്കുണ്ടായിരുന്നു. എന്നാൽ കേരളത്തിൽ അതിനു ജോലി സാധ്യതകളില്ല എന്ന് മറ്റുള്ളവർ പറഞ്ഞതോടെ അതിൽ നിന്ന് പിന്മാറി. പിന്നീടാണ് സ്വന്തമായി കോഡിങ് പഠിച്ചതും അതിൽ താല്പര്യം തോന്നിയതും. ഫ്രീലാൻസ് ആയി ആദ്യകാലങ്ങളിൽ ഐടി പ്രൊജക്റ്റ് ചെയ്തിരുന്നു. പിന്നീട് സുഹൃത്തുക്കളുമായി ചേർന്നാണ് സ്റ്റാർട്ടപ്പ് തുടങ്ങിയത്. ഇപ്പോൾ ഏകദേശം 15 രാജ്യങ്ങളിൽ നിന്നുള്ള നൂറിലധികം പ്രൊജക്ടുകൾ കമ്പനി ചെയ്‌തു. സാഹചര്യങ്ങൾക്കനുസരിച്ച് മാറുവാനും പുതിയ അവസരങ്ങൾ കണ്ടെത്തുവാനും സാധിക്കണം. അങ്ങനെ കൂടുതൽ വളർച്ചയിലേക്കെത്താനാകും.\nഎൻആർഐയും ടൂറിസവുമാണ് ഏറ്റവും സാധ്യതകളുള്ള മേഖലകൾ - അനിൽ മുഹമ്മദ്\n(ഗ്രാൻഡ് കേരളാ ഷോപ്പിംഗ് ഫെസ്റ്റിവൽ ഡയറക്ടറായിരുന്നു, സോഷ്യൽ മീഡിയയിലെ സജീവ സാന്നിധ്യം)\nകൊറോണ ആരോഗ്യ പ്രശ്നത്തേക്കാളുപരി വലിയ സാമൂഹ്യ പ്രശ്നം കൂടിയാണ്. ടൂറിസം മേഖലയിൽ വളരെ വെല്ലുവിളികൾ സ്രഷ്ടിക്കുന്നു അത്. മറ്റ് പല മേഖലകളും തുറക്കപ്പെട്ടെങ്കിലും ടൂറിസം മേഖല തുറക്കുന്നതിന് ചില വെല്ലുവിളികളുണ്ട്. കൊറോണ വന്നതോടെയാണ്, ഓരോ മനുഷ്യരും ഈ ലോകമെന്ന കുടുംബത്തിലെ അംഗമാണെന്ന തിരിച്ചറിവ് എല്ലാവര്ക്കും ഉണ്ടായത്. ടൂറിസം മേഖല തിരിച്ചുവരാൻ കൊറോണ കാലം കഴിഞ്ഞും ഒരുപക്ഷെ വർഷങ്ങൾ എടുക്കും. അങ്ങനെയാണ് ആ മേഖലയുടെ അവസ്ഥ. കാരണം ടൂറിസത്തിന്റെ സമസ്ത മേഖലകളും കൊറോണയുമായി ബന്ധപ്പെട്ട് വലിയ പ്രതിസന്ധിയും വെല്ലുവിളിയുമാണ് നേരിടുന്നത്.\nഗ്രാൻഡ് കേരളാ ഷോപ്പിംഗ് ഫെസ്റ്റിവൽ എന്ന ആശയം കൊണ്ടുവന്നത് തന്നെ ട്രാവൽ ഏക്സ്‌പീരിയൻസ് പൂർണമായും ടൂറിസ്റ്റുകൾക്ക് ആസ്വാദ്യമാക്കുന്നതിന് വേണ്ടിയാണ്. കേരളത്തെ സംബന്ധിച്ചു എൻആർഐയും ടൂറിസവുമാണ് ഏറ്റവും സാധ്യതകളുള്ള രണ്ട് മേഖലകൾ. നമ്മുടെ ഓരോ ഗ്രാമങ്ങൾക്കും ആർക്കും പകർത്താനാകാത്ത തനതായ കലകളോ പാരമ്പര്യങ്ങളോ ഉണ്ട്. അത്തരം കാര്യങ്ങളെ കണ്ടെടുകയും പ്രദർശിപ്പിക്കുകയും വിദേശികൾക്ക് മുന്നിൽ അവ വിൽക്കാനാകുകയും അതുവഴിയുണ്ടാകുന്ന സാമ്പത്തീക മുന്നേറ്റത്തിലൂടെ ഒരു സാമൂഹ്യപുരോഗതി ഉണ്ടാക്കുകയും ചെയ്യുക എന്ന ലക്ഷ്യത്തോടെയായിരുന്നു അത്തരമൊരു പദ്ധതി ആവിഷ്കരിച്ചത്.\nടൂറിസം എന്നത് ഒരാൾ ഒരു സ്ഥലത്ത് നേരിട്ട് ചെന്ന് അനുഭവിച്ചറിയേണ്ട ഒരു ഫീൽ കൂടിയാണ്. അതിനു സുരക്ഷിതവും ശാന്തവുമായ അന്തരീക്ഷം സൃഷ്ടിക്കപ്പെടേണ്ടതുണ്ട്. അവിടെ ടെക്നോളജിയും മനുഷ്യനും രണ്ടും രണ്ടായി കാണേണ്ടതുണ്ട്. ജീവനാണ് ഏറ്റവും മുഖ്യം. അതിനു ഭീഷണിയുണ്ടാകുന്ന സാഹചര്യത്തിൽ അതിന്റെ ബുദ്ധിമുട്ട് ടൂറിസം മേഖലയിൽ ഉണ്ടാകും. എന്നാൽ ഫ്രീ ലൈഫ് തുടങ്ങുന്നതോടെ വലിയ തിരക്കാകും ഈ മേഖലയിൽ ഉണ്ടാകുക.\nനമ്മുടെ ഓരോ ഗ്രാമത്തിലും വൈവിധ്യങ്ങളായ ടൂറിസം സ്പോട്ടുകൾ ഉണ്ടാകും. അത്തരം പ്രാദേശിക ടൂറിസം പോയിന്റുകൾ വളർത്തണം.\nഓരോ ഗ്രാമത്തിനും ജീവനുണ്ട്, അവിടെ കുറെ മനുഷ്യരുണ്ട്. മുഖമില്ലാത്ത, ശബ്ദമില്ലാത്ത, മുഖ്യധാരാ മാധ്യമങ്ങൾ ശ്രദ്ധിക്കാത്ത ഒരുപിടി മനുഷ്യർ. അത്തരം ആളുകളുടെ സമഗ്രവളർച്ചയ്ക്ക് വേണ്ടി ഐക്യരാഷ്ട്ര സഭ തുടങ്ങിവച്ച, ഇപ്പോൾ ലോകം മുഴുവൻ വ്യാപിച്ച ഒരു ആശയമാണ് കമ്മ്യൂണിറ്റി റേഡിയോ. അത്തരമൊരു റേഡിയോയുടെ ഭാഗമായിരിക്കുന്നതിൽ സന്തോഷമുണ്ട്.\nകൊച്ചുകൊച്ചു കാര്യങ്ങളിലൂടെയാണ് നമുക്ക് വലിയ കാര്യങ്ങൾ ചെയ്യാനാകുക. ഏത് സ്ഥാനത്തിരുന്നാലും സമൂഹത്തിലെ ഏറ്റവും താഴെ തട്ടിലുള്ളവരെക്കുറിച്ച് ചിന്തയുണ്ടാകണം. ഞാനതിലാണ് വിശ്വസിക്കുന്നത്. നമ്മൾ സ്വയം മാറണം. സമൂഹത്തിൽ ഏറ്റവും സാധാരണക്കാരായ മനുഷ്യരെ ഹൃദയത്തിൽ സൂക്ഷിക്കണം.\nലോകമെമ്പാടുമുള്ള പ്രവാസി മലയാളി സാന്നിധ്യം കേരളത്തിനായി പ്രയോജനപ്പെടുത്തുകയാണ് ലക്‌ഷ്യം - പ്രിൻസ് പള്ളിക്കുന്നേൽ\n(വേൾഡ് മലയാളി ഫെഡറേഷൻ ഗ്ലോബൽ ചെയർമാൻ, ഫൗണ്ടർ & സിഇഒ - പ്രൊസി ഗ്രൂപ്പ്, ഓസ്ട്രിയ)\nഓസ്ട്രിയ ഒരു ഗ്ലോബൽ ടൂറിസം ഡെസ്റ്റിനേഷൻ ആയതുകൊണ്ട് തന്നെ കോവിഡ് പൊതുവിൽ ഇക്കോണമിയെയും ബിസിനസിനെയുമൊക്കെ ബാധിച്ചിട്ടുണ്ട്. വ്യക്തിപരമായ അനുഭവം പറഞ്ഞാൽ സൂപ്പർമാർക്കറ്റ് ബിസിനസിൽ കാര്യമായ പ്രശ്നങ്ങൾ ഇല്ല; എന്നാൽ റെസ്റ്റോറന്റ്, റിയാൽറ്റി ബിസിനസുകളെ ബാധിച്ചിട്ടുണ്ട്. അതേസമയം റെസ്റ്റോറന്റ് ഉൾപ്പെടെയുള്ള സെക്ടറുകളിൽ ഗവണ്മെന്റ് വലിയ സഹായം നൽകുന്നുണ്ട്.\n1999 ലാണ് പ്രൊസി ഗ്രൂപ്പിന് തുടക്കമിടുന്നത്. പോളൈറ്റ്‌നെസ്, റെസ്‌പെക്ട്, ഒബീഡിയൻസ്, സർവീസ്, ഇന്റിമസി എന്നതിന്റെ ചുരുക്കപ്പേരാണ് പ്രൊസി (PROSI). പുതിയൊരു ഭക്ഷ്യ സംസ്കാരത്തിനും, ഷോപ്പിംഗ് സംസ്കാരത്തിനും ഓസ്ട്രിയയിൽ തുടക്കമിടാൻ കഴിഞ്ഞു എന്നതാണ് സന്തോഷകരമായ കാര്യം. 180 ഓളം രാജ്യങ്ങളിൽ നിന്നുള്ള ജനങ്ങൾ പ്രൊസി ഗ്രൂപ്പിന്റെ ഉപഭോക്താക്കളാണ്. കഴിഞ്ഞ ഏതാനും വർഷങ്ങളായി പ്രൊസി നടത്തിവരുന്ന പാചക ക്ളാസുകൾ വിവിധ രാജ്യങ്ങളിലെ പാചകസംസ്കാരങ്ങൾ പരസ്പരം പരിചയപ്പെടുത്തുന്നതിലും സാംസ്കാരിക വിനിമയത്തിലും വലിയ പങ്ക് വഹിക്കുന്നു. അതോടൊപ്പം പ്രൊസി ഗ്ലോബൽ ചാരിറ്റി ഫൗണ്ടേഷൻ ലോകത്തിന്റെ വിവിധ ഭാഗങ്ങളിൽ സന്നദ്ധസേവന പ്രവർത്തനങ്ങൾ നടത്തുന്നു. വിവിധ രാജ്യങ്ങളിൽ നേരിട്ട് പോയാണ് ഇക്കാര്യങ്ങൾക്ക് മേൽനോട്ടം വഹിക്കുന്നത്.\nവേൾഡ് മലയാളി ഫെഡറേഷന്റെ പ്രവർത്തനങ്ങളും വളരെ സജീവമായി നടക്കുന്നു. 160 രാജ്യങ്ങളിൽ സാന്നിധ്യമുള്ള വേൾഡ് മലയാളി ഫെഡറേഷൻ ഇന്ന് ലോകത്തെ ഏറ്റവും വലിയ പ്രവാസി മലയാളി സംഘടനയാണ്. കോവിഡ് കാലത്ത് പ്രവാസികൾക്കായി ചാർട്ടേർഡ് ഫ്‌ളൈറ്റുകൾ ഉൾപ്പെടെ വളരെ ക്രിയാത്മകമായ ഇടപെടലുകൾ നടത്താൻ സംഘടനയ്ക്ക് കഴിഞ്ഞു. മലയാളി പ്രവാസികളുടെ ലോകമെമ്പാടുമുള്ള സാന്നിധ്യം മലയാളി സമൂഹത്തിനായി പ്രയോജനപ്പെടുത്താനുള്ള വിവിധ പദ്ധതികളാണ് വേൾഡ് മലയാളി ഫെഡറേഷൻ ആവിഷ്കരിച്ചിട്ടുള്ളത്. കുട്ടികൾക്ക് മലയാളം പകർന്നു നൽകുന്നത് പോലുള്ള പ്രവർത്തനങ്ങളും ഇതിന്റെ ഭാഗമാണ്.


വൃഷ്ടിപ്രദേശത്ത് തോരാതെ മഴ; ചെറുതോണി അണക്കെട്ടിന്റെ ഷട്ടര് വീണ്ടും തുറക്കും; ചെറുതോണി പാലത്തില് വെള്ളം കയറാന് സാധ്യത; പെരിയാര് തീരത്തുള്ളവര്‍ക്ക് ജാഗ്രതാ നിര്‍ദ്ദേശം – Media Cuppa\nഇടുക്കി: ചെറുതോണി അണക്കെട്ടിന്റെ ഷട്ടറുകള് വീണ്ടും തുറക്കും. മുഴുവന് ഷട്ടറും വീണ്ടും തുറന്നേക്കും.വൃഷ്ടിപ്രദേശത്ത് മഴതുടരുന്ന സാഹചര്യത്തിലാണിത്. അഞ്ചു മണി മുതല് വീണ്ടും ഷട്ടര് തുറക്കാന് സാധ്യത. ചെറുതോണി പാലത്തില് വീണ്ടും വെള്ളം കയറാന് സാധ്യത.\nവൃഷ്ടി പ്രദേശത്ത് മഴ ശക്തമായ സാഹചര്യത്തില് ഇന്നലെ അടച്ച രണ്ട് ഷട്ടറുകള് തുറക്കാനാണ് കെഎസ്‌ഇബിയുടെ നീക്കം. പെരിയാറിന്റെ തീരത്തുള്ളവര് ജാഗ്രത പാലിക്കണമെന്ന് മുന്നറിയിപ്പ് നല്‍കിയിട്ടുണ്ട്. നിലവില് ഇടുക്കി അണക്കെട്ടിലെ വെള്ളത്തിന്റെ അളവ് 2397.06 അടിയാണ്.\nജലനിരപ്പ് 2,397 അടിയിലേക്ക് താഴ്ന്നതിനെ തുടര്‍ന്നാണ് ഇന്നലെ രണ്ട് ഷട്ടറുകള് അടച്ചത്.മൂന്ന് ഷട്ടറുകളിലൂടെ ഒഴുക്കിവിടുന്ന വെള്ളത്തിന്റെ അളവ് കുറയ്ക്കുകയും ചെയ്തിരുന്നു. കനത്ത മഴ തുടരുന്ന സാഹചര്യത്തിലാണ് ഒഴുക്കി വിടുന്ന വെള്ളത്തിന്റെ അളവ് കൂട്ടാനുള്ള കെഎസ്‌ഇബിയുടെ തീരുമാനം. സമീപവാസികള്‍ക്ക് ജാഗ്രതാ നിര്‍ദേശവും നല്‍കുന്നുണ്ട്.,\nഅതേ സമയം മു്‌ലപ്പെരിയാര് അണക്കെട്ടിലെ ജലനിരപ്പ് ഉയരുന്നു. അണക്കെട്ടിന്റെ വൃഷ്ടിപ്രദേശത്ത് ഇപ്പോഴും കനത്ത മഴ തുടരുന്നതായാണ് റിപ്പോര്‍ട്ട്. ഏറ്റവും ഒടുവിലത്തെ റിപ്പോര്‍ട്ട് അനുസരിച്ച് അണക്കെട്ടിലെ ജലനിരപ്പ് 137.3 അടിയിലെത്തി. കനത്ത മഴ തുടരുന്നതിനാല് പ്രദേശത്ത് ജാഗ്രതാ നിര്‍ദ്ദേശം നല്‍കി. ഈ പ്രദേശത്ത് ഇടവിട്ട് ശക്തിയായ കാറ്റും വീശുന്നുണ്ട്. രാവിലെ ആറിന് അണക്കെട്ടിലെ ജലനിരപ്പ് 136.1 അടിയായിരുന്നു. അണക്കെട്ടില് നിന്നും തമിഴ്‌നാട് സെക്കന്‍ഡില് 2086 ഘനയടി വെള്ളം കൊണ്ടു പോകുന്നുണ്ട്.\nവടക്കന് ജില്ലകളില് മഴ വീണ്ടും കനക്കുന്നു; പലയിടത്തും ഉരുള്‍പ്പൊട്ടല്


നിയമസഭ കയ്യാങ്കളി കേസ്: വിചാരണ കോടതി ഉത്തരവിനെതിരെ രമേശ് ചെന്നിത്തല ഹൈക്കോടതിയിൽ | conflict case in niyamasabha ramesh chennithala in high court\nKochi, First Published 30, Oct 2020, 2:26 PM\nസർക്കാർ നൽകിയ റിവിഷൻ ഹർജിയിൽ കക്ഷി ചേർക്കണമെന്നാണ് രമേശ് ചെന്നിത്തലയുടെ ആവശ്യം. കേസ് പിൻവലിക്കാനുള്ള ആവശ്യം തടയണമെന്നും രമേശ് ചെന്നിത്തല കോടതിയോട് ആവശ്യപ്പെട്ടു.\nകൊച്ചി: നിയമസഭ കയ്യാങ്കളി കേസിൽ വിചാരണ കോടതി ഉത്തരവിനെതിരെ പ്രതിപക്ഷ നേതാവ് രമേശ് ചെന്നിത്തല ഹൈക്കോടതിയെ സമീപിച്ചു. സർക്കാർ നൽകിയ റിവിഷൻ ഹർജിയിൽ കക്ഷി ചേർക്കണമെന്നാണ് രമേശ് ചെന്നിത്തലയുടെ ആവശ്യം. കേസ് പിൻവലിക്കാനുള്ള ആവശ്യം തടയണമെന്നും രമേശ് ചെന്നിത്തല കോടതിയോട് ആവശ്യപ്പെട്ടു. കേസ് പിൻവലിക്കുന്നതിൽ പൊതുതാല്പര്യമില്ല. പൊതുമുതൽ നശിപ്പിച്ച കേസ് പിൻവലിക്കാൻ ആകില്ലെന്ന് ഹൈക്കോടതിയുടെ മുൻകാല വിധിയുണ്ടെന്നും ഹർജിയില് പറയുന്നു. ഹർജി ഹൈക്കോടതി ചൊവ്വാഴ്ച പരിഗണിക്കും.\nകേസിൽ മന്ത്രിമാരായ ഇ പി ജയരാജൻ, കെ ടി ജലീൽ എന്നിവർക്ക് കഴിഞ്ഞ ദിവസം കോടതി ജാമ്യം അനുവദിച്ചിരുന്നു. 35,000 രൂപ വീതം കെട്ടിവച്ചാണ് ജാമ്യം അനുവദിച്ചത്. ആറ് ഇടത് നേതാക്കളാണ് കേസിലെ പ്രതികൾ. എല്ലാ പ്രതികളും വിടുതൽ ഹർജി ഫയൽ ചെയ്തിട്ടുണ്ട്. കേസിലെ മറ്റ് നാല് പ്രതികൾ നേരത്തെ കോടതിയില് നേരിട്ട് ഹാജരായി ജാമ്യമെടുത്തിരുന്നു.\n2015 ലാണ് ബാർ കോഴ വിവാദത്തിൽപെട്ട കെ എം മാണിയുടെ ബജറ്റ് അവതരണം തടസ്സപ്പെടുത്തുന്നതിനിടെ നിയമസഭയിൽ കയ്യാങ്കളിയുണ്ടായത്. സ്പീക്കറുടെ കസേരയടക്കം മറിച്ചിട്ട അസാധാരണ പ്രതിഷേധത്തിൽ രണ്ടര ലക്ഷം രൂപയുടെ നഷ്ടം ഉണ്ടാക്കിയെന്നാണ് ഇടത് നേതാക്കൾക്കെതിരായ കേസ്. പൊതുമുതൽ നശിപ്പിച്ച കേസ് റദ്ദാക്കാനാനാകില്ലെന്ന് നേരത്തെ വിചാരണ കോടതി വ്യക്തമാക്കിയിരുന്നു.


ജയ്പൂരിനെ ജനസാഗരമാക്കി കോണ്‍ഗ്രസിന്‍റെ മഹാറാലി; മോദി സർക്കാരിന്‍റെ ജനദ്രോഹ നയങ്ങള്‍ക്കെതിരെ പ്രതിഷേധമിരമ്പി – Jaihind TV\nജയ്പൂരിനെ ജനസാഗരമാക്കി കോണ്‍ഗ്രസിന്‍റെ മഹാറാലി; മോദി സർക്കാരിന്‍റെ ജനദ്രോഹ നയങ്ങള്‍ക്കെതിരെ പ്രതിഷേധമിരമ്പി\nജയ്പൂർ : ജനദ്രോഹ നടപടികളിൽ കേന്ദ്ര സർക്കാരിന് ശക്തമായ താക്കീതായാണ് രാജസ്ഥാനിലെ ജയ്പൂരില് കോൺഗ്രസ് മഹാറാലി സമാപിച്ചത്. സോണിയാ ഗാന്ധിയും രാഹുലും പ്രിയങ്കയും ഒരേ വേദിയിൽ എത്തിയതോടെ ജയ്പൂരിലെ വിദ്യാനഗർ സ്റ്റേഡിയം ആവേശക്കടലായി മാറി. ജനലക്ഷങ്ങളാണ് റാലിയിൽ അണിനിരന്നത്.\nരാജ്യം കണ്ട മഹാറാലിക്ക് തന്നെയാണ് ജയ്പൂർ സാക്ഷ്യം വഹിച്ചത്. വിലക്കയറ്റം അടക്കമുള്ള കേന്ദ്രത്തിന്‍റെ ജനദ്രോഹ നടപടിയിൽ വലയുന്ന ജനലക്ഷങ്ങളുടെ പ്രതിഷേധത്തിന്‍റെ നേർചിത്രമായി കോൺഗ്രസ് മഹാറാലി മാറി. കേരളമടക്കമുള്ള സംസ്ഥാനങ്ങളിൽ നിന്നായി നേതാക്കളും പ്രവർത്തകരുമടക്കം ലക്ഷക്കണക്കിന് ആളുകളാണ് റാലിയിൽ അണിനിരന്നത്. കോൺഗ്രസ് പ്രവർത്തകസമിതിയംഗങ്ങളും മുഖ്യമന്ത്രിമാരും അടക്കമുള്ള നേതൃനിരയാണ് ആദ്യം വേദിയിലെത്തിയത്. എഐസിസി ജനറൽ സെക്രട്ടറി പ്രിയങ്കാ ഗാന്ധി കൂടി വേദിയിലെത്തിയോടെ ആവേശം ഇരട്ടിച്ചു.\nതുടർന്ന് കോൺഗ്രസ് അധ്യക്ഷ സോണിയാ ഗാന്ധിയും രാഹുൽ ഗാന്ധിയും വേദിയിലേക്കെത്തി. ഇരുവരുടെയും സാന്നിധ്യം വിദ്യാനഗർ സ്റ്റേഡിയത്തില് തടിച്ചുകൂടിയ ജനലക്ഷങ്ങളെ ആവേശക്കൊടുമുടിയിൽ എത്തിച്ചു. കേരളത്തിൽ നിന്ന് കെപിസിസി അധ്യക്ഷ്യൻ കെ സുധാകരൻ എംപിയും പ്രതിപക്ഷ നേതാവ് വിഡി സതീശനും ഉള്‍പ്പെടെയുള്ള നേതാക്കൾ മഹാറാലിയുടെ ഭാഗമായി. പൂർണ്ണമായും കൊവിഡ് മാനദണ്ഡങ്ങൾ പാലിച്ചായിരുന്നു പരിപാടി.


മൂക്കുത്തി ഇട്ടവര്‍ക്ക് സന്തോഷ വാര്‍ത്ത - The Editor\nപണ്ടുകാലത്തെ സ്ത്രീകളുടെ ആഭരണപ്പെട്ടിയില് ഒഴിച്ചുകൂടാനാവാത്ത ആഭരണങ്ങളില് ഒന്നായിരുന്നു മൂക്കുത്തി. ഇടക്കാലത്തു പ്രാധാന്യം നഷ്ടപ്പെട്ടുവെങ്കിലും കുറച്ചുകാലമായി വീണ്ടും ട്രെന്‍ഡി ഫാഷന് ലിസ്റ്റില് ഇടം പിടിച്ചിരിക്കുകയാണ് മൂക്കുത്തികള്. പണ്ട് വൈരക്കല്ലും സ്വര്‍ണവും ഒക്കെയായിരുന്നെങ്കില് ഇപ്പോള് എല്ലാ ലോഹങ്ങളിലും ഇവ ലഭ്യമാണ്.പ്രത്യേകിച്ചു വെള്ളിയില്. മൂക്കുത്തി ധരിക്കുന്നത് സ്‌റ്റൈല് മാത്രമല്ല, മറ്റൊരു പ്രധാന കാര്യം കൂടിയുണ്ടെന്നാണ് പുതിയ കണ്ടെത്തല്. മറ്റൊന്നുമല്ല, മൂക്കുത്തി ധരിക്കുന്നതും ഗര്‍ഭപാത്രവും തമ്മില് നേരിട്ട് ബന്ധമുണ്ടത്രെ. സൗന്ദര്യം എടുത്തുകാട്ടാന് മാത്രമല്ല, ഇനിയും കണ്ടുപിടിക്കപ്പെട്ടിട്ടില്ലാത്ത ഒരുപാട് ശാസ്ത്രവശങ്ങള് ഭാരതീയ ആഭരണങ്ങള്‍ക്കുണ്ട്. അവയിലൊന്നാണ് മൂക്കുത്തിയും. സ്ത്രീകളുടെ വശ്യ സൗന്ദര്യം എടുത്തു കാട്ടാനാണ് പണ്ട് മൂക്കുത്തി ഉപയോഗിച്ചിരുന്നതെങ്കിലും ശാസ്ത്രം പറയുന്നത് മൂക്കില് ഇടുന്ന ദ്വാരങ്ങള്‍ക്ക് വേദന സഹിക്കാനുള്ള കരുത്തു നല്കാന് കഴിവുണ്ടെന്നാണ്. ഒപ്പം മാനസിക ബലവും നല്കാന് കഴിയുമത്രേ. ആയുര്‍വേദ വിധി പ്രകാരം സ്ത്രീകളുടെ ഇടതു മൂക്കും പ്രത്യുല്പാദന വ്യവസ്ഥയും തമ്മില് അഭേദ്യമായ ബന്ധമുണ്ട്. ഈ ഭാഗത്തു ദ്വാരമിടുന്നത് ഗര്ഭപാത്രത്തെ കൂടുതല് ശക്തിയുള്ളതാക്കും. ഒപ്പം പ്രസവ വേദനയും കുറയ്ക്കാന് സഹായിക്കും. ഇതൊക്കെ മറ്റൊന്നിന്റെയും പിന്‍ബലമില്ലാതെ നമ്മുടെ പൂര്‍വികര് കണ്ടെത്തിയ കാര്യങ്ങളാണ്. അപ്പൊ ഇന്ന് തന്നെ പോയി ഒരു മൂക്കുത്തി വാങ്ങിയാട്ടെ…!\nകെ.എസ്.യു ബുധനാഴ്ച പഠിപ്പുമുടക്കുന്നു\nബന്ദിയാക്കപ്പെട്ട മലയാളി വൈദികന് ടോം ഉഴുന്നാലിലിനെ മോചിപ്പിച്ചു


World Homeopathy Day 2021| ഇന്ന് ലോക ഹോമിയോപ്പതി ദിനം: ഹോമിയോപ്പതിയെക്കുറിച്ച് അഞ്ച് കാര്യങ്ങൾ | Here Are five Facts About Homeopathic Medicine – News18 Malayalam\nWorld Homeopathy Day 2021| ഇന്ന് ലോക ഹോമിയോപ്പതി ദിനം: ഹോമിയോപ്പതിയെക്കുറിച്ച് അഞ്ച് കാര്യങ്ങൾ\nഹോമിയോ മരുന്നുകൾ പ്രകൃതിദത്ത പദാർത്ഥങ്ങളിൽ നിന്നാണ് തയ്യാറാക്കുന്നത്. കൂടാതെ, ഹോമിയോ മരുന്നുകളിൽ സ്റ്റിറോയിഡുകൾ ഇല്ല.\nLast Updated : April 10, 2021, 13:04 IST\nഹോമിയോപ്പതി വൈദ്യശാസ്ത്രത്തിന് നൽകിയ സംഭാവനകളുടെ ഓർമ്മപ്പെടുത്തലായാണ് എല്ലാ വർഷവും ഏപ്രിൽ പത്തിന് ലോക ഹോമിയോപ്പതി ദിനം ആഘോഷിക്കുന്നത്. ഹോമിയോപ്പതിയുടെ സ്ഥാപകനായ ജർമ്മൻകാരനായ ഡോ. ക്രിസ്റ്റ്യൻ ഫ്രീഡ്രിക്ക് സാമുവൽ ഹാനിമാന്റെ ജന്മദിനത്തോട് അനുബന്ധിച്ചാണ് ഹോമിയോപ്പതി ദിനം ആചരിക്കുന്നത്. ഹോമിയോപ്പതി വഴി അസുഖങ്ങൾ സുഖപ്പെടുത്താനുള്ള വഴി ഹാനിമാനാണ് കണ്ടെത്തിയത്.\nഈ ദിവസം ആചരിക്കുന്നതിലൂടെ ഹോമിയോപ്പതി സംബന്ധിച്ച അവബോധം ആളുകളിൽ വർദ്ധിപ്പിക്കാനും ഹോമിയോപ്പതിയുടെ വിജയ നിരക്ക് മെച്ചപ്പെടുത്തുന്നതിനായുള്ള പ്രവർത്തനങ്ങളുമാണ് ലക്ഷ്യമിടുന്നത്. 2021ലെ ലോക ഹോമിയോപ്പതി ദിനത്തിൽ, ഹോമിയോ മരുന്നുകളെക്കുറിച്ച് നിങ്ങൾ തീർച്ചയായും അറിയേണ്ട അഞ്ച് കാര്യങ്ങൾ ഇതാ.\nCOVID 19 | കോവിഡ് കേസുകൾ ഉയർന്നു; നിയന്ത്രണങ്ങൾ കടുപ്പിച്ച് ഡൽഹി, സ്കൂളുകൾ അടച്ചു\nരോഗിയുടെ സ്വന്തം ശരീരത്തിലെ പ്രതിരോധ പ്രതികരണങ്ങൾ പ്രവർത്തനക്ഷമം ആക്കുന്നതിലൂടെയാണ് ഹോമിയോപ്പതി ചികിത്സ നടത്തുന്നത്. സാധാരണയായുള്ള വൈദ്യശാസ്ത്രത്തിന്റെ ബദൽ വിഭാഗങ്ങളിൽ ഒന്നാണ് ഹോമിയോപ്പതി. ഏത് രോഗത്തിനെയും ഹോമിയോപ്പതി വഴി ഭേദമാക്കാനാകുമെന്നാണ് വിശ്വസിക്കുന്നത്. ലോക ഹോമിയോപ്പതി ദിനാചരണത്തിന്റെ പ്രാഥമിക മുദ്രാവാക്യം തന്നെ ഹോമിയോപ്പതി വികസിപ്പിക്കുന്നതിനുള്ള വെല്ലുവിളികളും തടസങ്ങളും നീക്കുക എന്നതാണ്. ആഗോളതലത്തിൽ ഏറ്റവും വലിയ ഹോമിയോ മരുന്ന് നിർമാതാക്കളും വ്യാപാരികളുമാണ് ഇന്ത്യ. ഇന്ത്യയിൽ, ഹോമിയോപ്പതി ആയുർവേദം പോലെ തന്നെ ജനപ്രിയമാണ്. ഇവ രണ്ടും ആയുഷ് മന്ത്രാലയത്തിന്റെ പരിധിയിലാണ് വരുന്നത്.\nഹോമിയോപ്പതിയെക്കുറിച്ച് അറിയേണ്ട ചില കാര്യങ്ങൾ\nഹോമിയോപ്പതി മരുന്നിന്റെ പ്രതിരോധശേഷി ലക്ഷക്കണക്കിന് കേസുകളിൽ അത്ഭുതകരമായ ഫലങ്ങൾ നൽകിയിട്ടുണ്ട്. അതിനാൽ ഹോമിയോപ്പതി മരുന്നെന്ന പേരില് നല്‍കുന്നത് മരുന്നല്ലാത്ത വസ്‌തുവാണെന്നുള്ള വാദം യുക്തിരഹിതമാണെന്നാണ് ഈ മേഖലയിലെ വിദഗ്ധരുടെ അഭിപ്രായം.\nഹോമിയോ മരുന്നുകൾ അതിവേഗം പ്രവർത്തിക്കുകയും ദീർഘകാലം നിലനിൽക്കുകയും ചെയ്യും. രോഗം അതിന്റെ വേരുകളിൽ നിന്ന് ഉന്മൂലനം ചെയ്യാൻ ഹോമിയോ മരുന്ന് സഹായിക്കും. രോഗശാന്തിക്കായി എടുക്കുന്ന സമയം രോഗത്തിന്റെ വിട്ടുമാറാത്ത അവസ്ഥയെ ആശ്രയിച്ചിരിക്കും.\n'നിങ്ങളുടെ ഫോൺ കൈയിൽ കിട്ടിയാൽ മറ്റൊരാൾക്ക് ബാങ്ക് ഇടപാട് നടത്താൻ കഴിയും'; മുന്നറിയിപ്പുമായി കേരള പൊലീസ്\nപനി, ജലദോഷം, ചുമ, ന്യുമോണിയ, വയറിളക്കം, മൈഗ്രെയ്ൻ, പരിക്കുകൾ തുടങ്ങിയ അവസ്ഥകളിൽ ഹോമിയോപ്പതി പെട്ടെന്ന് ആശ്വാസം നൽകും.\nലാക്ടോസ് എന്ന പഞ്ചസാര ഉപയോഗിച്ചാണ് ഹോമിയോ മരുന്നുകൾ നിർമ്മിക്കുന്നത്. ഒരാഴ്ച കഴിക്കാനുള്ള ഹോമിയോ മരുന്നുകളിലെ പഞ്ചസാരയുടെ അളവ് ഒരു ടീസ്പൂണിൽ കൂടുതലില്ല. അതിനാൽ അവ പ്രമേഹ രോഗികൾക്ക് ദോഷകരമല്ല.\nആയുഷ് മന്ത്രാലയത്തിന് കീഴിലുള്ള സ്വയംഭരണ സ്ഥാപനമായ സെൻട്രൽ കൗൺസിൽ ഫോർ റിസർച്ച് ഇൻ ഹോമിയോപ്പതി (സി സി ആർ എച്ച്) ഏപ്രിൽ 10, 11 തീയതികളിൽ ന്യൂഡൽഹിയിലെ വിജ്യാൻ ഭവനിൽ രണ്ട് ദിവസത്തെ സമ്മേളനം സംഘടിപ്പിക്കും. 2021ലെ ലോക ഹോമിയോപ്പതി ദിനത്തിൽ, ആരോഗ്യപരമായ പല പ്രശ്‌നങ്ങൾക്കും പരിഹാരം നൽകാൻ സഹായിക്കുന്ന ഈ സുരക്ഷിത മരുന്നിനെക്കുറിച്ച് കൂടുതൽ അറിയാൻ ശ്രമിക്കാം.\nFirst published: April 10, 2021, 13:04 IST


9/11 അമേരിക്ക ഭയന്ന് വിറച്ച മണിക്കൂറുകൾ9/11 എന്നത് അമേരിക്കയിലെയും കാനഡയിലെയും എമർജൻസി നമ്പർ ആണ്. ഏതൊരു അടിയന്തിര സാഹചര്യത്തിലും ആർക്കും സൗജന്യമായി വിളിക്കാവുന്ന നമ്പർ. ഈ നമ്പരിലേക്ക് വിളിക്കുന്നവരുടെ ലൊക്കേഷൻ കൂടെ എമർജൻസി റെസ്പോൻസ് ടീമിന് ലഭ്യമാകും....\n'മധുര മനോഹര മനോജ്ഞ ചൈന' എന്നാണ് മലയാള കവികൾ ചൈനയെ വാഴ്‌ത്തിപ്പാടിയിട്ടുള്ളത്. എന്നാൽ കവി സങ്കൽപ്പവും, യാഥാർഥ്യവും തമ്മിൽ കടലും, കടലാടിയും തമ്മിലുള്ള അന്തരമുണ്ടാകുന്ന അവസ്ഥയിലേക്ക് ഇന്നത്തെ ചൈന മാറിയിട്ട് നാളേറെയായി. 29 കൊല്ലം മുൻപ് ടിയാന്മെൻ ചത്വരത്ത...\nകോഴിക്കോട്: മലബാറിന്റെ ചരിത്രത്തിൽ ഇന്നത്തെ ദിവസത്തിനൊരു പ്രത്യേകതയുണ്ട്. ലോകത്തെ തന്നെ ഏറ്റവും ചിട്ടയായ വനപരിപാലനത്തിനും, ജലഗതാഗതത്തിനും മാതൃക കാണിച്ച ഒരാളുടെ രക്തസാക്ഷിത്വ ദിനമാണിന്ന്. ഹെന്റി വാലന്റിയൻ കനോലിയെന്ന ബ്രിട്ടീഷുകാരനായ പഴയമലബാർ കളക്ടർ. മ...


news | നീയൊക്കെ വെറും പട്ടികളാണ്... ഒരിക്കൽ ഇവിടെ നിന്ന് ആട്ടി പായിക്കും... ലണ്ടൻ ട്യുബിൽ വംശീയ വെറി വിളമ്പിയ സായിപ്പ്; ട്രെയിനിൽ നിന്ന് ഇറങ്ങും മുൻപ് കറുത്തവന്റെ ഉഗ്രൻ പ്രഹരത്തിൽ ബോധം കെട്ടു വീണതോടെ അസുഖം മാറി; വീഡിയോ കാണാം - MarunadanMalayalee.com\nAugust 17, 202009:05 AM IST Permalink\nആകാശത്ത് കൂടി പോകുന്ന അടി ഏണിവച്ച കയറി വാങ്ങുന്ന ചിലരെയൊക്കെ നമ്മൾ നാട്ടിൽ കാണാറുണ്ട്. എത്രയൊക്കെ ഒഴിഞ്ഞു പോകാൻ ശ്രമിച്ചാലും പിന്നാലെ ചൊറിഞ്ഞു നടന്ന് അടിവാങ്ങിയാലേ ഇക്കൂട്ടർക്ക് തൃപ്തിയാകുകയുള്ളു. വഴിയരികിൽ നിന്നും അടി ഇരന്നുവാങ്ങി പുരയിൽ കൊണ്ടുപോയാലേ ഇവർക്ക് ഉറക്കം വരൂ. എന്നാൽ ഇത് കേരളത്തിൽ മാത്രം ഒതുങ്ങുന്ന ഒന്നല്ലെന്നും ഒരു ആഗോള പ്രതിഭാസമാണെന്നും തെളിയിക്കുകയാണ് ഇപ്പോൾ സോഷ്യൽ മീഡിയയിൽ വൈറൽ ആയിക്കൊണ്ടിരിക്കുന്ന ഒരു വീഡിയോ.\nലണ്ടനിലെ സെൻട്രൽ ലൈനെ ട്രെയിനിലാണ് സംഭവം നടക്കുന്നത്. സെൻട്രൽ ലണ്ടനിലെ ബാങ്ക് സ്റ്റേഷനിൽ വണ്ടി എത്താറായപ്പോഴാണ് യാത്രചെയ്യുന്ന സായിപ്പിന് ഒരു വിളിയുണ്ടായത്, തന്റെ നിറത്തിന്റെ മഹത്വം മറ്റ് യാത്രക്കാരെ ബോദ്ധ്യപ്പെടുത്തണം എന്ന്. പിന്നെ ഒട്ടും വൈകിയില്ല, അയാൾ ഉച്ചത്തിൽ വിളിച്ചു കൂകാൻ തുടങ്ങി, ''ഇത് എന്റെ നാടാണ്, എന്റെ വീടാണ്, നിങ്ങളൊക്കെ തിരിച്ചുപോകണം'' എന്നൊക്കെ. എവിടേക്കാണ് തിരിച്ചുപോകേണ്ടത് എന്ന് ഒരു കൂട്ടം യാത്രക്കാർ ചോദിച്ചപ്പോൾ അത് നിങ്ങൾക്കറിയാമല്ലോ എന്നായിരുന്നു മറുപടി.\nചില യാത്രക്കാർ അയാളുടെ പേര് ചോദിച്ചപ്പോൾ നിങ്ങൾ കറുത്തവനാണ് എന്നാണ് അയാൾ തിരിച്ച് ആക്രോശിച്ചത്. അതിനിടെ ഈ സംഭവം ഫോണിൽ പകർത്തിക്കൊണ്ടിരുന്ന ഒരു യുവതിക്ക് നേരെയും അയാൾ തട്ടിക്കയറി. കറുത്തവർ തങ്ങളേക്കാൾ താഴ്ന്നവരാണെന്നും അവർ വളർത്തുമൃഗങ്ങളാണെന്നും ഒക്കെ അയാൾ ആക്രോശിച്ചു. അതിനിടയിൽ ആരോ ഒരാൾ അയാളെ വംശവെറിയൻ എന്ന് വിളിക്കുന്നുണ്ട്.\nതാൻ വംശവെറിയനല്ലെന്ന് ആക്രോശിച്ചുകൊണ്ട്, വീഡിയോ പകർത്തുന്ന യുവതിക്ക് നേരേ അയാൾ അസഭ്യവർഷവും നടത്തുന്നു. ട്രെയിൻ ബാങ്ക് സ്റ്റേഷൻ എത്തിയതോടെ ഒരു കൂട്ടം കറുത്തവർഗ്ഗക്കാരായ യാത്രക്കാർ അവിടെ ഇറങ്ങാൻ തയ്യാറെടുക്കുന്നു. അപ്പോൾ ഈ സായിപ്പ് അവരുടെ നേരെ മുഷ്ടിചുരുട്ടി അടുത്തു. ആഫ്രിക്കൻ വംശജരിൽ ഒരാൾ ട്രെയിനിൽ നിന്നും ഇറങ്ങുന്നതിന് മുൻപായി തിരിഞ്ഞുനിന്ന് മുഷ്ടി ചുരുട്ടി സായിപ്പിന്റെ മൂക്ക് നോക്കി ഒരെണ്ണം കൊടുത്തു. അതുതന്നെ ധാരാളമായിരുന്നു സായിപ്പിന്. ബോധം കെട്ട് സായിപ്പ് പിന്നോട്ട് മലച്ചു വീഴുന്നു.\nസായിപ്പ് ഒരു പൂ ചോദിച്ചപ്പോൾ ഒരു പൂക്കാലം തന്നെ കൊടുത്തു എന്നായിരുന്നു മറ്റ് യാത്രക്കാരുടെ അഭിപ്രായം. അവരിൽ ചിലർ താഴേ വീണുകിടക്കുന്ന അയാളെ നോക്കി ആക്രോശിക്കുന്നുണ്ടായിരുന്നു. ഇടയ്ക്കൊരാൾ വന്ന് അയാളുടെ പൾസ് നോക്കി പിന്നീട് ആംബുലൻസ് വിളിക്കാൻ പറഞ്ഞപ്പോൾ, ഈ വംശവെറിയനെ സഹായിക്കരുതെന്നായിരുന്നു മിക്ക യാത്രക്കാരുടെയും അഭിപ്രായം.\nഇടികൊണ്ട സായിപ്പിന്റെ ഇപ്പോഴത്തെ അവസ്ഥയെ കുറിച്ച് ഇപ്പോൾ വിവരമൊന്നുമില്ല. എന്നാൽ, ബാങ്ക് സ്റ്റേഷനിൽ വച്ച് ട്രെയിനിനുള്ളിൽ എന്തെങ്കിലും അക്രമസംഭവങ്ങൾ നടന്നതായി വിവരമൊന്നുമില്ലെന്നാണ് ബ്രിട്ടീഷ് ട്രാൻസ്പോർട്ട് പൊലീസും ആംബുലൻസ് സർവ്വീസും പറയുന്നത്. എന്തായാലും, അറിയാത്ത പിള്ളക്ക് ചൊറിഞ്ഞപ്പോൾ അറിഞ്ഞുകാണും എന്നാണ് സഹയാത്രികർ കരുതുന്നത്.


മായാ ലീല . രഞ്ജിത് ശ്രീധര് . ഡോ. കെ എന് പണിക്കര് . ഗീതാ ജാനകി . സുധീര് രാജ് . നിധിന് പ്രകാശം . ജി സുധാകരന് . മൈന ഉമൈബാന് . മോഹന്‍ലാല് . സുനില് കൃഷ്ണന് . സുഗതകുമാരി . ഫൈസല്‍ബാവ . ഡോ. പ്രിയ കെ നായര് . രാജേഷ് ജോബോയ് . കുരീപ്പുഴ ശ്രീകുമാര് . സാബു ജോസ് . എന് വി അജിത്ത് . അശോകന് ചരുവില് . കെ സുരേഷ്‌കുമാര് . ഡോ. എസ് സൂരജ് . എ എന് രവീന്ദ്രദാസ് . സീതാറാം യച്ചൂരി . ഡോ. പി മോഹന്‍ദാസ് . ശ്രീജ നന്ദകുമാര് . ബി എം സുഹറ . പ്രീജിത്ത് രാജ് . പിണറായി വിജയന്.. മായാ ലീല . രഞ്ജിത് ശ്രീധര് . ഡോ. കെ എന് പണിക്കര് . ഗീതാ ജാനകി . സുധീര് രാജ് . നിധിന് പ്രകാശം . ജി സുധാകരന് . മൈന ഉമൈബാന് . മോഹന്‍ലാല് . സുനില് കൃഷ്ണന് . സുഗതകുമാരി . ഫൈസല്‍ബാവ . ഡോ. പ്രിയ കെ നായര് . രാജേഷ് ജോബോയ് . കുരീപ്പുഴ ശ്രീകുമാര് . സാബു ജോസ് . എന് വി അജിത്ത് . അശോകന് ചരുവില് . കെ സുരേഷ്‌കുമാര് . ഡോ. എസ് സൂരജ് . എ എന് രവീന്ദ്രദാസ് . സീതാറാം യച്ചൂരി . ഡോ. പി മോഹന്‍ദാസ് . ശ്രീജ നന്ദകുമാര് . ബി എം സുഹറ . പ്രീജിത്ത് രാജ് . പിണറായി വിജയന്.. മായാ ലീല . രഞ്ജിത് ശ്രീധര് . ഡോ. കെ എന് പണിക്കര് . ഗീതാ ജാനകി . സുധീര് രാജ് . നിധിന് പ്രകാശം . ജി സുധാകരന് . മൈന ഉമൈബാന് . മോഹന്‍ലാല് . സുനില് കൃഷ്ണന് . സുഗതകുമാരി . ഫൈസല്‍ബാവ . ഡോ. പ്രിയ കെ നായര് . രാജേഷ് ജോബോയ് . കുരീപ്പുഴ ശ്രീകുമാര് . സാബു ജോസ് . എന് വി അജിത്ത് . അശോകന് ചരുവില് . കെ സുരേഷ്‌കുമാര് . ഡോ. എസ് സൂരജ് . എ എന് രവീന്ദ്രദാസ് . സീതാറാം യച്ചൂരി . ഡോ. പി മോഹന്‍ദാസ് . ശ്രീജ നന്ദകുമാര് . ബി എം സുഹറ . പ്രീജിത്ത് രാജ് . പിണറായി വിജയന്.. മായാ ലീല . രഞ്ജിത് ശ്രീധര് . ഡോ. കെ എന് പണിക്കര് . ഗീതാ ജാനകി . സുധീര് രാജ് . നിധിന് പ്രകാശം . ജി സുധാകരന് . മൈന ഉമൈബാന് . മോഹന്‍ലാല് . സുനില് കൃഷ്ണന് . സുഗതകുമാരി . ഫൈസല്‍ബാവ . ഡോ. പ്രിയ കെ നായര് . രാജേഷ് ജോബോയ് . കുരീപ്പുഴ ശ്രീകുമാര് . സാബു ജോസ് . എന് വി അജിത്ത് . അശോകന് ചരുവില് . കെ സുരേഷ്‌കുമാര് . ഡോ. എസ് സൂരജ് . എ എന് രവീന്ദ്രദാസ് . സീതാറാം യച്ചൂരി . ഡോ. പി മോഹന്‍ദാസ് . ശ്രീജ നന്ദകുമാര് . ബി എം സുഹറ . പ്രീജിത്ത് രാജ് . പിണറായി വിജയന്.. മായാ ലീല . രഞ്ജിത് ശ്രീധര് . ഡോ. കെ എന് പണിക്കര് . ഗീതാ ജാനകി . സുധീര് രാജ് . നിധിന് പ്രകാശം . ജി സുധാകരന് . മൈന ഉമൈബാന് . മോഹന്‍ലാല് . സുനില് കൃഷ്ണന് . സുഗതകുമാരി . ഫൈസല്‍ബാവ . ഡോ. പ്രിയ കെ നായര് . രാജേഷ് ജോബോയ് . കുരീപ്പുഴ ശ്രീകുമാര് . സാബു ജോസ് . എന് വി അജിത്ത് . അശോകന് ചരുവില് . കെ സുരേഷ്‌കുമാര് . ഡോ. എസ് സൂരജ് . എ എന് രവീന്ദ്രദാസ് . സീതാറാം യച്ചൂരി . ഡോ. പി മോഹന്‍ദാസ് . ശ്രീജ നന്ദകുമാര് . ബി എം സുഹറ . പ്രീജിത്ത് രാജ് . പിണറായി വിജയന്.. മായാ ലീല . രഞ്ജിത് ശ്രീധര് . ഡോ. കെ എന് പണിക്കര് . ഗീതാ ജാനകി . സുധീര് രാജ് . നിധിന് പ്രകാശം . ജി സുധാകരന് . മൈന ഉമൈബാന് . മോഹന്‍ലാല് . സുനില് കൃഷ്ണന് . സുഗതകുമാരി . ഫൈസല്‍ബാവ . ഡോ. പ്രിയ കെ നായര് . രാജേഷ് ജോബോയ് . കുരീപ്പുഴ ശ്രീകുമാര് . സാബു ജോസ് . എന് വി അജിത്ത് . അശോകന് ചരുവില് . കെ സുരേഷ്‌കുമാര് . ഡോ. എസ് സൂരജ് . എ എന് രവീന്ദ്രദാസ് . സീതാറാം യച്ചൂരി . ഡോ. പി മോഹന്‍ദാസ് . ശ്രീജ നന്ദകുമാര് . ബി എം സുഹറ . പ്രീജിത്ത് രാജ് . പിണറായി വിജയന്..\nനമുക്ക് അത്യാഗ്രഹങ്ങള് മാറ്റിവെക്കാം\nഅമേരിക്കന് കൊടിപ്പത്തി താഴുമ്പോള്\nഗീത ജാനകി - സുധീര് രാജ്\nനിധിന് പ്രകാശം - ജി സുധാകരന്\nഎന് വി അജിത്ത്\nനീളം, വീതി, ആഴം അതിനുമപ്പുറം?\nബി എം സുഹ്‌റ\nപി സി ജോര്‍ജ്ജ് യു ഡി എഫ് സര്‍ക്കാരിന്റെ ചീഫ് വിപ്പാണ്. ക്യാബിനറ്റ് പദവി. കുപ്രസിദ്ധനായ രാഷ്ട്രീയ നേതാവാണ് ഇദ്ദേഹം. രാഷ്ട്രീയത്തെ മലീമസമാക്കുന്ന ശൈലിയുടെ വക്താവ്. പി സി ജോര്‍ജ്ജ് ഉമ്മന്‍ചാണ്ടിക്കെതിരെ തിരിയുമ്പോള് നല്ലതാവുന്നതല്ല ഇയാളുടെ രാഷ്ട്രീയം. കാരണം, ഉമ്മന്‍ചാണ്ടിയെ പാമോലിന് കേസില് നിന്ന് രക്ഷിക്കാന് ജഡ്ജിയെ ചീത്ത വിളിച്ച പുമാനാണ് ജോര്‍ജ്ജ്. താന് മനസില് ഉദ്ദേശിച്ച കാര്യം പ്രാപ്തമാക്കാന് എന്തും ചെയ്യും. ചാനലില് സജീവമാകാന് എന്തും പറയും.\nപി സി ജോര്‍ജ്ജിന് പകരം വേറെ യു ഡി എഫിലെ വേറെ ആരെങ്കിലുമാണ് മുഖ്യമന്ത്രി രാജിവെക്കണം എന്ന് പറഞ്ഞിരുന്നുവെങ്കില് അദ്ദേഹം ഇന്ന് മുന്നണിക്കകത്ത് കാണുമായിരുന്നില്ല. ജോര്‍ജ്ജിനോട് മുഖ്യമന്ത്രി പോലും ഇതുവരെ മുഖം കറുത്ത് ഒന്നും പറഞ്ഞിട്ടില്ല. കാരണം ജോര്‍ജ്ജിനെ വെറുപ്പിച്ചാല് മുഖ്യമന്ത്രിയുമായി ബന്ധപ്പെട്ട പല കാര്യങ്ങളും പുറത്തുവരും. സെല്‍വരാജിനെ എല് ഡി എഫില് നിന്നും റാഞ്ചാന് നടത്തിയ നീക്കങ്ങളുടെ വിശദാംശങ്ങള്, സെല്‍വരാജിന് കൊടുത്ത കോടികളുടെ സ്രോതസ്, സരിതയും ചാണ്ടി ഉമ്മനും തമ്മിലുള്ള ബന്ധം, സലിംരാജും മറിയ ഉമ്മനും തമ്മിലുള്ള ബന്ധം, നെല്ലിയാമ്പതിയില് മാണി എടുത്ത നിലപാട്, വാങ്ങിയ കോഴയുടെ വിശദാംശം, കുഞ്ഞാലിക്കുട്ടിയും ചില ജഡ്ജിമാരുമായുള്ള ബന്ധത്തിന്റെ അവിശുദ്ധത... ഒരുപാട് കാര്യങ്ങള് മലവെള്ളപ്പാച്ചില് പോലെ കുത്തിയൊഴുകി വരും. അതിനാല് ജോര്‍ജ്ജിനെ യു ഡി എഫിന് വല്ലാത്ത പേടിയാണ്.\nജോര്‍ജ്ജ് സോണിയ ഗാന്ധിക്ക് കത്തെഴുതി എന്നതാണ് പുതിയ വൃത്താന്തം. ഇംഗ്ലീഷില് എഴുതിയ കത്ത് സോണിയക്ക് കിട്ടിയോ, അയച്ചോ എന്നതൊന്നും വാര്‍ത്തകളില് സ്ഥിരീകരിക്കപ്പെടുന്നില്ല. എഴുതിയ കത്ത് എന്ന് മാത്രമേ പറയുന്നുള്ളു. സോണിയക്ക് എഴുതിയ കത്ത് പുറത്ത് വന്ന ദിവസം ജോര്‍ജ്ജും മുഖ്യമന്തിയും മാണിയും കുഞ്ഞാലിക്കുട്ടിയും കൂടി ഒരു ഒത്തുതീര്‍പ്പ് ചര്‍ച്ച നടത്തിയിരുന്നു. ആ ദിവസം തന്നെയാണ് നെല്ലിയാമ്പതി കേസ് കോടതി പരിഗണിച്ചത്. അഡ്വക്കറ്റ് ജനറല് കോടതിയില് ഹാജരായിരുന്നില്ല.\nഒത്തുതീര്‍പ്പ് ചര്‍ച്ചയില് എന്തൊക്കെ കാര്യങ്ങളാണ് ധാരണയായിട്ടുണ്ടാവുക? എത്ര കോടി രൂപയാണ് ജോര്‍ജ്ജിന് ഓഫര് ചെയ്തിട്ടുണ്ടാവുക? ഏതായാലും അന്ന് രാത്രി കത്തിലെഴുതിയ കാര്യങ്ങള് പിന്‍വലിക്കുന്നു എന്ന് പറയും പോലെയാണ് ജോര്‍ജ്ജ് പ്രതികരിച്ചത്.\nപി സി ജോര്‍ജ്ജിന്റെ കത്ത് അന്വേഷണ ഏജന്‍സി കണ്ടെടുക്കണം. സോണിയയോട് പറഞ്ഞ കാര്യങ്ങളുടെ വിശദാംശങ്ങള് തേടണം. അങ്ങനെയെങ്കില് ചീഫ് വിപ്പിന്റെ മൊഴിയുടെ അടിസ്ഥാനത്തില് മുഖ്യമന്ത്രിക്ക് പുറത്തേക്ക് പോവാന് വഴിയൊരുങ്ങും. ചീഫ് വിപ്പിന് റെക്കാര്‍ഡ്ബുക്കില് സ്ഥാനം പിടിക്കുകയും ആവാം. അങ്ങനെ ലോകം എന്നും പി സി ജോര്‍ജ്ജിനെ ഓര്‍ക്കും. അതിനാണല്ലൊ ഈ പുകിലൊക്കെ?


കാറില് കഞ്ചാവ് കടത്താൻ ശ്രമം: യുവാക്കള് അറസ്റ്റില്,Seeking to transmit ganja inacar Youth arrestedkeralaonlinenews.com | Malayalam news, kerala news, onlinenews,\nകാറില് കഞ്ചാവ് കടത്താൻ ശ്രമം: യുവാക്കള് അറസ്റ്റില്\nPublished: Wednesday 26 September 2018 04:12:20 PM\nപാലക്കാട്: കാറില് കഞ്ചാവുമായി വരുന്നതിനിടെ രണ്ടു യുവാക്കളെ പോലീസ് സാഹസികമായി പിന്തുടര്‍ന്ന് പിടികൂടി. കൊഴിഞ്ഞാമ്പാറ മണിമുത്ത് നഗറില് സമദ് (21), പാലക്കാട് പളളിപുറം പേഴുംകര ഈച്ചിങ്ങല് വീട്ടില് അബ്ബാസ് (34) എന്നിവരാണ് അറസ്റ്റിലായത്. ഇവരില് നിന്നും ഒരു കിലോ നൂറ് ഗ്രാം കഞ്ചാവും 16,500 രൂപയും, അഞ്ച് മൊബൈല് ഫോണും, ഒരു കാറും പോലീസ് പിടിച്ചെടുത്തു.\nചൊവ്വാഴ്ച രാവിലെ ഏഴരയോടെ വടക്കഞ്ചേരി ആമകുളത്ത് പോലീസ് തടഞ്ഞ വാഹനം നിര്‍ത്താതെ പോവുകയായിരുന്നു. തുടര്‍ന്ന് ഹൈവേ പോലീസിന്റെ സഹായത്തോടെ കാറിനെ പിന്തുടര്‍ന്ന് കോട്ടേക്കുളത്ത് വച്ച് കാറിനെ പിടികൂടുകയായിരുന്നു. പോലീസ് വിവരമറിയിച്ചതിനെ തുടര്‍ന്ന് കോട്ടേക്കുളത്തെ ചുമട്ടു തൊഴിലാളികളും നാട്ടുകാരും ചേര്‍ന്ന് കാറിനെ തടഞ്ഞ് നിര്‍ത്തുകയായിരുന്നു. അറസ്റ്റിലായ സമദ് മുന്‍പ് വടക്കഞ്ചേരി കാരങ്കാട്ടിലായിരുന്നു താമസം. ഇയാളുടെ പേരില് വിവിധ സ്‌റ്റേഷനുകളിലായി നാല് കേസുകള് നിലവിലുണ്ട്.\nഅബ്ബാസിന്റെ പേരില് കൊലപാതകമുള്‍പ്പെടെ എട്ട് കേസുകളുണ്ട്. പഴനിയില് നിന്നുമാണ് കഞ്ചാവ് കൊണ്ടു വന്നത്. 10,000 രൂപയ്ക്കാണ് വാങ്ങിയതെന്ന് പറയുന്നു. ഈ മേഖലയിലെ സ്‌കൂള്, കോളജ് വിദ്യാര്‍ഥികള്‍ക്ക് കഞ്ചാവ് കൊടുക്കുന്നതില് പ്രധാനികളാണിവര്. ഒരു ചെറിയ പൊതിയ്ക്ക് 500 രൂപയാണ് വില. ആവശ്യക്കാര് പറയുന്ന സ്ഥലങ്ങളില് സാധനങ്ങള് എത്തിച്ചു കൊടുക്കുകയാണ് പതിവ്. വടക്കഞ്ചേരി സി.ഐ. എ. ദീപകുമാര്, എസ്.ഐ.മാരായ മുഹമ്മദ് കാസിം, ഗോപകുമാര് സി.പി.ഒമാരായ ഉന്മേഷ്, വിനു, ഇനീഷ് ബോബന് എന്നിവരുടെ നേതൃത്വത്തിലുള്ള സംഘമാണ് പ്രതികളെ അറസ്റ്റ് ചെയ്തത്.\nRead more topics: palakkad, kanja, transmit, youth\nSeeking to transmit ganja inacar: Youth arrested\nപാലക്കാട് വൻ ലഹരി വേട്ട : 50 ലക്ഷം രൂപയുടെ ലഹരിവസ്തുക്കള് പിടികൂടി\nപട്ടാമ്പി നഗരസഭയില് 24 കൗണ്‍സിലര്‍മാരെ അയോഗ്യരാക്കി


തേജസ് വേട്ട ആരംഭിച്ചത് കോടിയേരി; ചെന്നിത്തലയും തിരുവഞ്ചൂരും വാക്ക് പാലിച്ചില്ല: എൻ പി ചെക്കുട്ടി\nWed Nov 21 2018 04:10:02 GMT+0530 (IST)\nShiyas Bin Fareed| Updated On: 2018-10-25 08:58:02.0 | Location : കൊച്ചി\nഎനിക്കു തോന്നുന്നത് കൃത്യമായും സംഘപരിവാർ മനോഭാവമുള്ള ഉദ്യോഗസ്ഥരാണ് തേജസിനെതിരായ നീക്കത്തിനു പിന്നിലെന്നാണ്. ഇടതുപക്ഷ സർക്കാരിന്റെ കാലത്ത് ഈ നീക്കങ്ങൾക്കു പിന്നിൽ സിപിഐഎം- ഇടതുപക്ഷ കക്ഷികളാണ്. രണ്ടു സർക്കാരിന്റെ കാലത്തും ഈ രണ്ടു ശക്തികളും ഇതിനു പിന്നിൽ പണിയെടുത്തിട്ടുണ്ട്- തേജസിനെ വേട്ടയാടിയ ഭരണകൂട ശ്രമങ്ങളെ കുറിച്ച് ചീഫ് എഡിറ്റർ എൻ പി ചെക്കുട്ടി നാരദാ ന്യൂസിനോടു സംസാരിക്കുന്നു\nഇടതുപക്ഷത്തോടു ചേർന്ന് സംഘപരിവാറിനെ പ്രതിരോധിക്കാൻ ഞങ്ങളേ ഉണ്ടാവൂ എന്നാണെനിക്ക് തോന്നുന്നത്. അത്തരം സന്ദർഭങ്ങളിൽ ഇങ്ങനെയൊക്കെയാണോ പെരുമാറേണ്ടതെന്ന് ഇവരൊക്കെ ആലോചിക്കേണ്ടതുണ്ട്. അത് കോടിയേരി തന്നെ ആലോചിക്കണം. കോടിയേരിയുടെ കാലത്താണല്ലോ ഈ പരസ്യ നിഷേധം ആരംഭിച്ചത്. അദ്ദേഹമിപ്പോൾ പാർട്ടി സെക്രട്ടറിയാണല്ലോ. ഈ പത്രം പൂട്ടിച്ചത് തങ്ങളാണെന്ന് പൊതുയോഗത്തിൽ പരസ്യമായി പ്രസംഗിച്ചതും ഇതേ ബാലകൃഷ്ണനാണ്. നാളെയീ സ്ഥിതി ദേശാഭിമാനിക്ക് വന്നാൽ, ഇപ്പോൾ ഇങ്ങനെ ഓരോരുത്തരെയായി കഴുത്ത് ഞെരിച്ചുകൊന്നാൽ അതിൽ പ്രതിഷേധിക്കാൻ ആരും ബാക്കിയുണ്ടാവില്ല എന്നതാണ് മനസ്സിലാക്കേണ്ടത്. മനോരമയും മാതൃഭൂമിയും പ്രതിഷേധിച്ചിട്ട് ദേശാഭിമാനി രക്ഷപെടുമെന്ന് ഞാൻ കരുതുന്നില്ല. ദേശാഭിമാനിക്കെതിരെ ഒരു ആക്രമണം വരുമ്പോൾ ഞങ്ങളെപ്പോലുള്ളവരേ പ്രതിഷേധിക്കാൻ ഉണ്ടാവൂ. മനോരമയും മാതൃഭൂമിയുമൊക്കെ അത് കണ്ടില്ലെന്ന് നടിക്കാനാണ് സാധ്യത.\n11. പത്രത്തിനെതിരെയുള്ള തീവ്രവാദ- രാജ്യദ്രോഹ നിലപാട് ആരോപണങ്ങളെ പറ്റി ഈ പത്രത്തിന്റെ തുടക്കം മുതൽ തന്നെ സുപ്രധാന പദവികൾ വഹിച്ച, ഇപ്പോഴും വഹിക്കുന്ന ഒരാളെന്ന നിലയിൽ, ഒരു ഇടതുപക്ഷ ചിന്തകൻ എന്ന നിലയിൽ എന്താണ് പറയാനുള്ളത്?\nഈ പത്രം അച്ചടിച്ച് പരസ്യമായി വിതരണം ചെയ്യുന്ന ഒരു സാധനമല്ലേ. രഹസ്യമായിട്ട് വിതരണം ചെയ്യുന്നതല്ലല്ലോ. എല്ലാ പത്രങ്ങളേയും പോലെയാണ് അത് ഇറക്കുന്നത്. കേരളത്തിലെ എല്ലാ കമ്പോളങ്ങളിലും അത് വിതരണം ചെയ്യുന്നുണ്ട്. ഏഴു രൂപ കൊടുത്താൽ കിട്ടുന്നതാണ്. അത് വായിച്ചുനോക്കണം. അപ്പോൾ എന്താണ് എഴുതിയിരിക്കുന്നതെന്ന് അറിയാമല്ലോ. മൂവാറ്റുപുഴ കൈവെട്ടുകേസ്- അതിനു പിന്നിൽ ആരാണെന്ന് എല്ലാവർക്കും അറിയാം. അത് നടന്ന സന്ദർഭത്തിൽ ഞാൻ ഒരു എഡിറ്റോറിയൽ എഴുതിയിരുന്നു. നിയമവാഴ്ച ഉറപ്പുവരുത്തണം എന്നാണ് അതിലെഴുതിയിരുന്നത്. ആരാണെങ്കിലും ശരി, ഏത് പ്രമാണിയാണെങ്കിലും ശരി, ഒരു കാരണവശാലും നിയമം കൈയിലെടുക്കാനുള്ള അവസരം ഒരുക്കരുതെന്നും കർശനമായി അത്തരക്കാരെ നേരിടണം എന്നുമായിരുന്നു. മാത്രമല്ല, അതിനു താഴെ ഇങ്ങനെയും കൂടി എഴുതിയിരുന്നു- ഇങ്ങനെയൊരു പ്രകോപനപരമായ അന്തരീക്ഷം ഉണ്ടെന്ന് അറിഞ്ഞിട്ടും പൊലീസ് എന്തെടുക്കുകയായിരുന്നു. പൊലീസ് എന്തിന് ഇദ്ദേഹത്തെ ഒറ്റയ്ക്കു വിട്ടു. അതിൽ പൊലീസിന്റെ ഭാഗത്തുനിന്നും വീഴ്ചയുണ്ട്. അതുപോലെ തന്നെ കേരളത്തിൽ മൂന്നു പ്രബല സമുദായങ്ങളുണ്ട്. ആ മൂന്നു സമുദായങ്ങളിലേയും ആളുകൾ ആലോചിക്കേണ്ടത്- അന്യ സമുദായത്തിന്റെ വികാരം മുറിപ്പെടുത്തുന്ന പരാമർശങ്ങൾ നമ്മൾ നടത്തരുത് എന്നാണ്. അത്തരം വിഷയങ്ങളിൽ എല്ലാവരും ആത്മനിയന്ത്രണം എല്ലാ സമുദായക്കാരും പാലിക്കണം, വാക്കുകൾ സൂക്ഷിച്ചു കൈകാര്യം ചെയ്യണം, ഈ വിഷയത്തിൽ അതുണ്ടായിട്ടില്ല എന്നും നമ്മൾ എഴുതിയിരുന്നു. ഈ മൂന്നു കാര്യങ്ങളാണ് ഞങ്ങൾ പറഞ്ഞത്. ഇതിലെവിടെയാണ് രാജ്യദ്രോഹം?\nഎല്ലാ വിഷയത്തിലും ഇത്തരം കൃത്യമായ നിലപാട് ഞങ്ങൾ പുലർത്തിയിരുന്നു. നേരെ മറിച്ച് ദേശാഭിമാനിയിലും ജന്മഭൂമിയിലും എഴുതുന്നതു പോലെ എഴുതിയാൽ ഒരു ദിവസം കൊണ്ട് ജനങ്ങൾ ഞങ്ങളെ കൈവിടും. വളരെ ഉത്തരവാദിത്വപ്പെട്ടൊരു വായനക്കാരാണ് തേജസിനുള്ളത്. ഓരോ വിഷയത്തിലും വളരെ വ്യക്തമായ നിലപാടാണ് തേജസ് എടുത്തിട്ടുള്ളത്. അതിലൊക്കെ എന്തെങ്കിലും പ്രശ്നം തോന്നിയിട്ടുണ്ടെങ്കിലും നിങ്ങളെന്താണ് കേസെടുക്കാത്തത്? രാജ്യത്ത് എത്ര നിയമങ്ങളുണ്ട്. എന്നിട്ട് ഇതുവരെ ഒരു കേസു പോലും എടുക്കാൻ നിങ്ങൾക്ക് പറ്റിയിട്ടില്ലല്ലോ.\nപത്രത്തിൽ അച്ചടിക്കുന്ന വിഷയത്തിൽ എന്തെങ്കിലും പ്രശ്നമുണ്ടെങ്കിൽ അതിന്റെ ഉത്തരവാദിത്വമുള്ള പത്രാധിപർക്കെതിരെ കേസെടുക്കാമെന്ന് നിയമമുണ്ട്. ഇക്കാര്യം ഞാൻ ഇന്റലിജൻസിലെ ഉദ്യോഗസ്ഥരോടും പറഞ്ഞിട്ടുണ്ട്. നിങ്ങൾക്ക് ധൈര്യമുണ്ടെങ്കിൽ നിങ്ങൾക്ക് കേസെടുക്കാമല്ലോ എന്ന്. അതെന്താ ചെയ്യാത്തത്. കാരണം ഈ പറയുന്ന വാദത്തിനൊന്നും തെളിവില്ല.\n12. പൂട്ടാനുള്ള തീരുമാനം പെട്ടെന്ന് എടുത്തതാണോ? മുമ്പ് താങ്കളോട് പറഞ്ഞിരുന്നോ?\nആവില്ല, മുമ്പ് മീറ്റിങ്ങിൽ എന്നോട് പറഞ്ഞത് നാലു വർഷമായി ഈ കടുത്ത പ്രതിസന്ധി തുടരുകയാണ്. മുമ്പ് പൂട്ടാൻ വേണ്ടി ഒരു മീറ്റിങ് കൂടിയെങ്കിലും പിന്നീട് പൂട്ടേണ്ട എന്ന് തീരുമാനിക്കുകയും ചെയ്തിരുന്നതാണ് എന്നാണ്. ഇനി എന്തായാലും തുടരാൻ സാധിക്കില്ല എന്നും പറഞ്ഞു.\nഈ മാസം 21നാണ് കമ്പനി ചെയർമാൻ തന്നെ കമ്പനിയിലെ എല്ലാ ജീവനക്കാരേയും വിളിച്ചുകൂട്ടി ഇക്കാര്യം അറിയിക്കുന്നത്. അതിന് പത്തു ദിവസം മുമ്പ് എന്നെ വിളിച്ച് ഇങ്ങനെയൊരു തീരുമാനത്തിലേക്ക് പോവുകയാണെന്ന കാര്യം പറഞ്ഞിരുന്നു. നിങ്ങൾ തന്നെ നേരിട്ട് ജീവനക്കാരോടു പറഞ്ഞോളൂ, മാനേജ്മെന്റിന്റെ തീരുമാനം ഇങ്ങനെയാണെങ്കിൽ എനിക്കെന്ത് ചെയ്യാൻ പറ്റുമെന്നും ഞാനവരോടു പറഞ്ഞു. പക്ഷേ, സാമ്പത്തികമായി പ്രതിസന്ധിയുണ്ടെങ്കിലും ഒരു പത്രം പൂട്ടുക എന്നു പറഞ്ഞാൽ കണ്ണ് പോവുന്നതു പോലെയാണ്. കണ്ണ് പോയിക്കഴിഞ്ഞിട്ട് പിന്നെയതിനെ കുറിച്ച് ആലോചിച്ചിട്ടു കാര്യമില്ല. പത്രം എന്നുപറഞ്ഞാൽ കോപ്പിയുടെ എണ്ണത്തിലല്ല കാര്യം, ജനങ്ങൾ ഇത് വായിക്കുന്നുണ്ടോ, അവരെ ഇത് സ്വാധീനിക്കുന്നുണ്ടോ എന്നതാണ് പ്രധാനമെന്ന് ഞാൻ പറഞ്ഞു. അതിനാൽ ബ്യൂറോകളുടെ എണ്ണം കുറച്ച്, ചെലവുകൾ കുറച്ച് പരമാവധി മുണ്ട് മുറുക്കി മുന്നോട്ടുപോവുന്നതാണ് നല്ലത് എന്ന് ഞാൻ പറഞ്ഞു. മാത്രമല്ല, ജീവനക്കാരും വിട്ടുവീഴ്ചയ്ക്കു തയ്യാറായിരുന്നു. ഇപ്പോഴുള്ള ശമ്പളത്തില് നിന്ന് 25 ശതമാനം വരെ കുറവ് ചെയ്താലും അംഗീകരിക്കാമെന്നും, രണ്ടു വർഷത്തേക്കു വരെ അരിയര് ഉള്‍പ്പെടെയുള്ള ആനുകൂല്യങ്ങൾ നൽകേണ്ടതില്ലെന്നും അവർ പറഞ്ഞിരുന്നു. എന്നാൽ ഞങ്ങൾക്ക് താങ്ങാവുന്നതിലും അപ്പുറത്താണ് സ്ഥിതിയെന്നാണ് മാനേജ്മെന്റ് പറഞ്ഞത്. എന്തായാലും ചെകുത്താനും കടലിനും ഇടയിൽപ്പെട്ടതുപോലെയാണ് നമ്മൾ.\n13. തേജസിന്റെ ഓൺലൈൻ പോർട്ടൽ വരുന്നുണ്ടല്ലോ. അതിനെ കുറിച്ച്?\nഎത്ര ഓൺലൈൻ പോർട്ടലുകൾ ഇവിടെയുണ്ട്. ഇതിലൊക്കെ എപ്പോഴും ആരെങ്കിലും കയറിയിരുന്ന് വായിക്കാറുണ്ടോ. ആരെങ്കിലും ഷെയർ ചെയ്യുന്നത് നമ്മൾ വായിക്കും. മാത്രമല്ല, ആകർഷകമായ എന്തെങ്കിലും എപ്പോഴെങ്കിലും വന്നാൽ അത് വായിക്കും. അതു കഴിഞ്ഞാൽ ജനം അങ്ങോട്ടു ശ്രദ്ധിക്കില്ല. ഗൂഗിൾ പരസ്യം കിട്ടിയാൽ അത്യാവശ്യം ചില്ലറയുണ്ടാക്കാനും പറ്റും. പക്ഷേ വിദ്യാഭ്യാസപരമായ പ്രയോജനം, സാമൂഹികമായി പ്രയോജനം, രാഷ്ട്രീയമായ പ്രയോജനം എന്നിവയാണ് പത്രം ഉദ്ദേശിക്കുന്നതെങ്കിൽ അത് മാറ്റമില്ലാതെ തുടരണം. അത് ജനങ്ങൾക്കൊരു കാഴ്ചപ്പാട് നൽകണം. അതിൽ ജനങ്ങൾക്ക് ഓരോ വിഷയത്തേയും കുറിച്ച് കൃത്യമായ അവബോധം നൽകണം. എന്നാൽ പോർട്ടലുകളിൽ നടക്കില്ല. പോർട്ടലുകളിൽ അതാതു സമയത്തു വരുന്നത് മാത്രമേ, അതിൽ ഏറ്റവും മുകളിൽ കിടക്കുന്നത് എന്താണോ അത് മാത്രമേ ആളുകൾ വായിക്കൂ. അതിനുള്ളിലുള്ളതെന്താണെന്ന് ആരും വായിക്കില്ല. പത്രമാണെങ്കിൽ എല്ലാ പേജും എല്ലാ വിഷയങ്ങളും വായനക്കാർ വായിക്കും. പോർട്ടലുകളിൽ ഓരോ വിഭാഗവും ആളുകൾ കയറി വായിക്കില്ല.\n14. താങ്കളുടെ ഭാവി കാര്യങ്ങൾ എന്തൊക്കെയാണ്?\nഎനിക്കിപ്പോൾ 60 വയസ്സായി. കഴിഞ്ഞകൊല്ലം, 2019 ജൂൺ വരെയുള്ള എക്സ്റ്റൻഷൻ ചോദിച്ചുവാങ്ങിയിരുന്നു. അതിനു കാരണം അടുത്ത ജൂൺ വരെയെങ്കിലും പൊതുരംഗത്തു നിൽക്കണം എന്ന ആഗ്രഹമായിരുന്നു. 2019ലെ തെരഞ്ഞെടുപ്പിന്റെ സമയത്ത് ഒരു പത്രത്തിലൂടെ പ്രവർത്തിക്കുകയാണെങ്കിൽ ഒരുപാട് കാര്യങ്ങൾ ചെയ്യാൻ കഴിയും. മറിച്ച് ഏതെങ്കിലും ചാനൽ ചർച്ചകളിൽ പങ്കെടുത്താലും എവിടെയെങ്കിലും എന്തെങ്കിലും എഴുതിയാലുമൊന്നും അത് പൂർണമാവില്ല. അതിന് ഒരു ദിനപത്രം തന്നെ വേണമായിരുന്നു. എന്റെ കരിയറിലെ അവസാനത്തെ തെരഞ്ഞെടുപ്പ് അതായിരിക്കണം എന്നായിരുന്നു ആഗ്രഹം. 1984 ൽ തുടങ്ങിയതാണ് അത്തരമൊരു പ്രവർത്തനം. ഇനിയത് നടക്കില്ല.\n15. പൊതുസമൂഹത്തിൽ നിന്നുള്ള പ്രതികരണം എന്തൊക്കെയാണ്?\nഒരുപാട് പേർ ഇതറഞ്ഞപ്പോൾ മുതൽ എന്നെ വിളിച്ചിരുന്നു. സമൂഹത്തിന്റെ വിവിധ തുറകളിൽപ്പെട്ടവർ. വിവിധ മേഖലകളിലെ പ്രമുഖരായ ആളുകൾ. സാമൂഹിക പ്രവർത്തകർ. എഴുത്തുകാർ- ഇങ്ങനെ നിരവധി പേർ. എന്നാൽ ഞാൻ വിചാരിച്ചാൽ പൂട്ടാതിരിക്കാൻ പറ്റില്ലല്ലോ. അപ്പോൾ സർക്കാരിനോട് സമ്മർദം ചെലുത്തേണ്ടതുണ്ട്. അങ്ങനെ ചെയ്യാൻ ഞാൻ അവരോടൊക്കെ പറഞ്ഞു. ഇടപെടാമെന്നൊക്കെ പറ‍ഞ്ഞിട്ടുണ്ട്.


മംഗലാപുരം വിമാനത്താവളത്തിൽ സ്വർണവേട്ട; 33 ലക്ഷം രൂപയുടെ സ്വര്‍ണം പിടികൂടി – Times Kerala\nമംഗലാപുരം: മംഗലാപുരം വിമാനത്താവളത്തിൽ സ്വർണവേട്ട. 33.80 ലക്ഷം രൂപ വിലമതിക്കുന്ന ആറ് സ്വർണ ബിസ്‌ക്കറ്റ് കസ്റ്റംസ് പിടികൂടി. ഉടമ ആരെന്ന് വ്യക്തമല്ല. ദുബായിൽ നിന്ന് മംഗലാപുരം വഴി ഹൈദരാബാദിലേക്ക് സർവ്വീസ് നടത്തുന്ന വിമാനത്തിൽ നിന്നാണ് സ്വര്‍ണം കണ്ടെടുത്തത്. സീറ്റിനടിയിൽ ഒളിപ്പിച്ച നിലയിൽ ആണ് സ്വർണം കണ്ടെടുത്തത്.\nശരീരത്തിലേക്ക് ചേർത്തുപിടിച്ച് ലൈംഗിക ചുവയോടെ സംസാരിച്ചു, പരാതിപ്പെട്ടപ്പോൾ അസഭ്യ പരാമാർശം നടത്തി, പീഡിപ്പിക്കാൻ ലക്ഷ്യമിട്ട് ബലപ്രയോഗം നടത്തി; വിദ്യാർത്ഥിനിയുടെ പരാതിയിൽ അമല മെഡിക്കൽ കോളേജിലെ മൂന്ന് അധ്യാപകർക്കെതിരെ കേസ്


ജിസാറ്റ് 7എ യുടെ വിക്ഷേപണ വിജയം മായ്ച്ചുകളയുന്നത് കാർഗിൽ യുദ്ധകാലത്ത് ഇന്ത്യൻ വ്യോമസേനയുടെ ആത്മാഭിമാനത്തിനേറ്റ മുറിവിനെ; 'ജിസാറ്റ്7എയും കാർഗിലും പിന്നെ ഇസ്രയേലും': രഞ്ജിത് ജോർജ് എഴുതുന്നു |\nഇന്ത്യയുടെ ബഹിരാകാശ ഉപഗ്രഹ വിക്ഷേപണങ്ങൾ വിജയകരമാകുന്നത് സർവ്വസാധാരണമായതോടെ അത് ഇപ്പോൾ അത്ര വാർത്താപ്രാധാന്യമുള്ള സംഭവമല്ല. അതുകൊണ്ടു തന്നെ ജി സാറ്റ് 7എ വിക്ഷേപണം വിജയകരമായ വാർത്ത സാധാരണ ഗതിയിൽ അത്രയധികം പ്രാധാന്യം അർഹിക്കുന്ന ഒന്നല്ല. കഴിഞ്ഞ കുറച്ചു ദിവസങ്ങളിലായി നിരന്തരമായി ഉപഗ്രഹ വിക്ഷേപണങ്ങൾ നടത്തുകയും വിജയങ്ങൾ സ്വന്തമാക്കുകയും ചെയ്യുന്ന ഇസ്രോയ്ക്ക് ഇതും അതിലൊന്ന് മാത്രം. എന്നാൽ ഇന്നലത്തേത് അത്തരത്തിൽ തികച്ചും സാങ്കേതികമായൊരു വിജയം മാത്രമായിരുന്നില്ല ഇന്ത്യയെ സംബന്ധിച്ചിടത്തോളം. ചരിത്രവുമായി കൂട്ടിവായിക്കാൻ സാധിച്ചാലേ ബഹിരാകാശ ഉപഗ്രഹ വിക്ഷേപണ ഏടിലെ ഇന്നലത്തെ ഇന്ത്യൻ വിജയത്തിന്റെ തിളക്കം എത്രത്തോളം ഉണ്ടെന്ന് മനസ്സിലാകൂ. ആ ചരിത്രം അറിയാൻ ഒരുപാട് പുറകിലേക്ക് ഒന്നും പോകേണ്ട, 19 വർഷങ്ങൾക്ക് മുൻപുള്ള, അതായത് 1999-ലെ കാർഗിൽ യുദ്ധത്തിന്റെ നാളുകളിലേക്ക് ഒന്ന് തിരിഞ്ഞു നടന്നാൽ മതീ… സൈനികാവശ്യങ്ങൾക്കുള്ള ഉപഗ്രഹങ്ങളെക്കുറിച്ചും ബഹിരാകാശ സാങ്കേതിക വിദ്യകളുടെ ആവശ്യകതെയെക്കുറിച്ചും ഇന്ത്യയെ ചിന്തിപ്പിച്ച ആ ചരിത്രം അറിഞ്ഞിരിക്കണം.\nകാർഗിലിൽ അതിശൈത്യത്തിന്റെ നാളുകളിൽ ഇന്ത്യൻ സൈനികർ അതിർത്തി പോസ്റ്റുകളിൽ നിന്നും പിന്മാറിയ സമയത്ത് ലോകത്തെ ഏറ്റവും ഉയരമുള്ള യുദ്ധഭൂമിയായ സിയാച്ചിൻ ഉൾപ്പെടെയുള്ള ഭൂപ്രദേശങ്ങളും ഇന്ത്യൻ പോസ്റ്റുകളും പിടിച്ചടക്കിയ പാകിസ്താനെ ഇന്ത്യൻ സൈന്യം നേരിട്ട സംഭവം ഓർമയില്ലേ? ആ വിജയത്തിന്റെ പിന്നിലെ ചില അറിയാ കഥകളുണ്ട്. ആ കഥയാണ് ഇന്നലത്തെ വിക്ഷേപണത്തിലേക്ക് ഇന്ത്യയെ നയിച്ചത് എന്ന് വേണമെങ്കിൽ പറയാം. ഭീകരവാദത്തിന്റെ പുതിയൊരു പോർമുഖം തുറക്കുകയായിരുന്നു പാകിസ്ഥാൻ അന്ന് കാർഗിലിൽ. പാകിസ്താന്റെ നുഴ്ഞ്ഞുകയറ്റം തിരിച്ചറിയാൻ ഇന്ത്യയും ഏറെ വൈകിപ്പോയി. അപ്പോഴേക്കും ഉയർന്ന പ്രദേശങ്ങൾ പലതും അവർ കൈക്കലാക്കിയിരുന്നു. ഉയരത്തിലിരുന്ന ശത്രുവിനെ നേരിടാൻ ഇന്ത്യൻ സൈന്യം അന്ന് നന്നായി വിഷമിച്ചു. ഏറ്റവുമധികം ബുദ്ധിമുട്ട് നേരിട്ടത് ഇന്ത്യൻ വ്യോമസേനാ ആയിരുന്നു. ശത്രുവിനെതിരെ കൂടുതൽ ഉയരത്തിൽ പറക്കേണ്ടി വന്ന വ്യോമസേനയുടെ ഫൈറ്റെർ വിമാനങ്ങൾക്ക് പ്രവർത്തന ക്ഷമതയിൽ ഉണ്ടായ കുറവും ശത്രു ലൊക്കേഷൻ കണ്ടെത്തുന്നതിൽ വന്ന സാങ്കേതിക അപര്യാപ്തതയും മൂലം പാകിസ്ഥാൻ സൈന്യത്തെ വേണ്ടവിധം പ്രതിരോധിക്കാൻ വ്യോമസേനക്ക് സാധിച്ചില്ല. ലക്ഷ്യം തെറ്റി വീണ ബോംബുകൾ ഇന്ത്യൻ കണക്കുകൂട്ടലുകൾ തെറ്റിച്ചു. തുടക്കത്തിൽ വലിയ നഷ്ടങ്ങൾ നാം കാർഗിൽ യുദ്ധഭൂമിയിൽ നേരിട്ടു. പോരാട്ടം കനക്കുന്നത് കണ്ട ഇന്ത്യൻ ഭരണ നേതൃത്വം അപകടം മണത്തു.\nഅടിയന്തിരമായി ശത്രുവിന്റെ ലൊക്കേഷൻ ട്രേസ് ചെയ്യുന്നതിനായി ജിപിഎസ് അക്സസ്സ് ആവശ്യപ്പെട്ട് ഇന്ത്യ അമേരിക്കയെ സമീപിക്കുന്നു. എന്നാൽ 2001-ലെ വേൾഡ് ട്രേഡ് സെന്റർ ആക്രമണത്തിന് മുൻപ് തീവ്രവാദം ഗൗരവമായി കാണാതിരുന്ന അമേരിക്ക പാക്കിസ്ഥാൻ പക്ഷത്തോട് അടുത്ത് ഇന്ത്യയുടെ ആവശ്യം നിഷേധിച്ചു. അടിയന്തിര സഹായാവശ്യവുമായി ഇന്ത്യൻ സന്ദേശം പല ലോകനേതാക്കളുടെ മുൻപിലും എത്തി. പക്ഷെ അനുകൂലമായ മറുപടി മാത്രം എവിടെനിന്നും കിട്ടിയില്ല. ആ സമയത്താണ് സ്വന്തമായി പൊസിഷനിംഗ് സിസ്റ്റവും സൈനിക ഉപഗ്രഹങ്ങളും ഉണ്ടാകേണ്ടതിന്റെ ആവശ്യകത ഇന്ത്യ മനസ്സിലാക്കിയത്. അതിനെ തുടർന്നുള്ള പ്രവർത്തനങ്ങളാണ് ആദ്യം നേവിക്കും ഇപ്പോൾ വ്യോമസേനയ്ക്കും വേണ്ടിയുള്ള ഉപഗ്രഹങ്ങളുടെ വിക്ഷേപണം. ഒപ്പം ഐആർഎൻഎൻഎസ് എന്ന ഇന്ത്യയുടെ സ്വന്തം ഗതിനിർണയ സംവിധാനവും. ബഹിരാകാശത്ത് വ്യോമസേനയുടെ വാര്‍ത്താ വിനിമയ സ്റ്റേഷനായി പ്രവര്‍ത്തിക്കുന്ന ജിസാറ്റ് 7എ ഇന്ത്യൻ സൈന്യത്തിന് നൽകുന്ന ആത്മവിശ്വാസം ചെറുതാകില്ല എന്നുറപ്പ്. ഇനിയൊരു അടിയന്തിര ഘട്ടത്തിൽ മറ്റൊരു രാജ്യത്തിന്റെയും സൈനിക സാങ്കേതിക സഹായങ്ങൾ ഇന്ത്യൻ സൈന്യത്തിന് വേണ്ടി വരില്ല… നാം അത്രത്തോളം സ്വയം പര്യാപ്തത നേടിയിരിക്കുന്നു. നേട്ടങ്ങൾ പൂർണമായി എന്ന് പറയാൻ സാധിക്കില്ല എങ്കിലും..\nആവേശകരമായ ആ യുദ്ധ ചരിത്രത്തിലെ അണിയറ ട്വിസ്റ്റ് കൂടി പറഞ്ഞു അവസാനിപ്പിക്കാം. ഇന്ത്യൻ പ്രധാനമന്ത്രിയായിരുന്ന വാജ്‌പേയിയുടെ അടിയന്തിര സഹായ ആവശ്യം ലഭിച്ചവരിൽ ഇസ്രയേലിന്റെ അന്നത്തെ പ്രധാനമന്ത്രി ആയിരുന്ന ബെഞ്ചമിൻ നെതന്യാഹുവും ഉണ്ടായിരുന്നു. ഇന്ത്യയുടെ നീക്കം തടയാൻ വാജ്‌പേയിയുടെ ആവശ്യം നിരസിക്കണമെന്ന് യുഎസ് ഇസ്രയേലിനോട് ആവശ്യപ്പെട്ടു. സ്ഥാനമൊഴിയുന്ന നെതന്യാഹു ഇന്ത്യൻ ആവശ്യം തള്ളുമെന്ന് എല്ലാവരും കരുതി. എന്നാൽ ലോകത്തെ മുഴുവൻ അത്ഭുതപ്പെടുത്തി എല്ലാ ഭീഷണികളെയും മറികടന്ന്, യുഎസിന്റെ അതിശക്തമായ സമ്മർദ്ദങ്ങളെ അതിജീവിച്ച് ഇസ്രായേൽ ഇന്ത്യയ്ക്ക് നേരെ കൈനീട്ടി. തങ്ങളുടെ എക്കാലത്തെയും മികച്ച സുഹൃത്തിനെ ആപത് ഘട്ടത്തിൽ കൈവിടാൻ ഇസ്രായേലിന് കഴിയുമായിരുന്നില്ല. പിന്നീടങ്ങോട്ട് ലോകം കണ്ടത് ആരെയും ത്രസിപ്പിക്കുന്ന നിമിഷങ്ങൾ. അമേരിക്കൻ സാങ്കേതിക വിദ്യയെ വെല്ലുന്ന മികവോടെ ഇസ്രായേൽ ആയുധങ്ങൾ ഇന്ത്യൻ സൈന്യത്തിനൊപ്പം പാകിസ്താനെ വിറപ്പിച്ചു. ഇനിയുള്ളതെല്ലാം ഇന്ത്യൻ വിജയത്തിന്റെ ചരിത്രമാണ്…\nതങ്ങളുടെ യഥാർത്ഥ സുഹൃത്തിനെ ഇന്ത്യ തിരിച്ചറിഞ്ഞ അവസരം കൂടിയായി കാർഗിൽ യുദ്ധം.. അന്ന് ഇസ്രായേൽ നൽകിയ ആയുധങ്ങളും സാങ്കേതിക വിദ്യകളും അതിനുമപ്പുറവും ഇന്ത്യ ഇന്ന് സ്വന്തമായി വികസിപ്പിച്ചെടുത്തിരിക്കുന്നു. ആ യുദ്ധമാണ് സൈനികവിഭാഗങ്ങൾക്ക് വേണ്ടി ഇന്ന് ഇന്ത്യ നടത്തുന്ന ബഹിരാകാശ വിക്ഷേപങ്ങൾക്ക് അടിസ്ഥാനമായും ഭവിച്ചത്. ഇസ്രോ അത് ഏറ്റവും ഭംഗിയായി, അഭിനന്ദനാർഹമായി പൂർത്തിയാക്കിയിരുന്നു. ജിസാറ്റ് 7എ ഇന്ത്യൻ ബഹിരാകാശ, സൈനിക ചരിത്രത്തിലെ അവിസ്മരണീയ നേട്ടം തന്നെ.


Heavy Rains will continue till Friday\nസംസ്ഥാനത്ത് വെള്ളിയാഴ്ച വരെ മഴ തുടരും; ജില്ലകളില് ഓറഞ്ച്, യെല്ലോ അലര്‍ട്ടുകള് പ്രഖ്യാപിച്ചു\nതിരുവനന്തപുരം: സംസ്ഥാനത്ത് വെള്ളിയാഴ്ചവരെ മഴതുടരുമെന്ന് കാലാവസ്ഥാവകുപ്പ്. ഇടുക്കി ജില്ലയില് ഓറഞ്ച് അലേര്‍ട്ട് പ്രഖ്യാപിച്ചു. 11 ജില്ലകളില് യെല്ലോ അലേര്‍ട്ടും പ്രഖ്യാപിച്ചു.\nതിരുവനന്തപുരം, ആലപ്പുഴ ജില്ലകളിലൊഴികെ ജാഗ്രതാ നിര്‍ദേശം നല്‍കിയിട്ടുണ്ട്. അടുത്ത 24 മണിക്കൂറില് ഇടുക്കി ജില്ലയില് ഒറ്റപ്പെട്ട സ്ഥലങ്ങളില് 115.6 മില്ലി മീറ്റര് മുതല് 204.4 മില്ലി മീറ്റര് വരെ മഴ ലഭിക്കാനുള്ള സാധ്യതയാണ് കാലാവസ്ഥാ നിരീക്ഷണ കേന്ദ്രം പ്രവചിക്കുന്നത്.\nകൂടാതെ തിരുവനന്തപുരം, ആലപ്പുഴ എന്നീ ജില്ലകള് ഒഴികെ യെല്ലോ അലേര്‍ട്ട് പ്രഖ്യാപിച്ച ജില്ലകളില് അടുത്ത 24 മണിക്കൂറിനുള്ളില് 64.5 മില്ലീ മീറ്റര് മുതല് 115.5 മില്ലീ മീറ്റര് വരെ മഴ ലഭിക്കും. 2018, 2019, 2020 വര്‍ഷങ്ങളില് ഉരുള്‍പൊട്ടല്, മണ്ണിടിച്ചില്, വെള്ളപ്പൊക്കം എന്നിവ ഉണ്ടായ സ്ഥലങ്ങളില് അതീവ ജാഗ്രത പാലിക്കാനും നിര്‍ദേശമുണ്ട്.\nഇന്ന് മുതല് 17 വരെ കേരള, കര്‍ണാടക, ലക്ഷദ്വീപ് തീരത്ത് നിന്നും മത്സ്യത്തൊഴിലാളികള് കടലില് പോകരുതെന്നും നിര്‍ദേശമുണ്ട്. കേരളതീരത്ത് വിഴിഞ്ഞം മുതല് കാസര്‍ഗോഡ് വരെ നാളെ രാത്രി 11.30 വരെ 2.5 മീറ്റര് മുതല് 3.5 മീറ്റര് വരെ ഉയരത്തിലുള്ള തിരമാലയ്ക്കും കടലാക്രമണത്തിനും സാധ്യതയുണ്ടെന്ന് മുന്നറിയിപ്പുമുണ്ട്.\nഇന്ന് രാവിലെ എറണാകുളം, ഇടുക്കി, പത്തനംതിട്ട ജില്ലകളിലുണ്ടായ കനത്ത കാറ്റിനും മഴയ്ക്കും കാരണം ലഘു മേഘവിസ്ഫോടനമെന്ന് കാലാവസ്ഥാശാസ്ത്രജ്ഞര് അറിയിച്ചു. എറണാകുളം, ഇടുക്കി, പത്തനംതിട്ട ജില്ലകളില് വ്യാപക നാശനഷ്ടം വരുത്തിയ കാറ്റിനും മഴയ്ക്കും ഇടയാക്കിയത് ലഘുമേഘവിസ്ഫോടനമെന്ന് കാലാവസ്ഥാവിദഗ്ധരുടെ വിലയിരുത്തല്. ഉയരമുള്ളതും സാന്ദ്രത കൂടിയതുമായ ഇടിമിന്നല് മേഘങ്ങള് രൂപമെടുത്തതില് നിന്നാണ് ശക്തമായ കാറ്റ് ഉണ്ടായത്. സാധാരണ ഇത്തരം മേഘങ്ങളോ ഇടിമിന്നലോ കാലവര്‍ഷക്കാലത്ത് ഉണ്ടാകാറില്ല.


പ്രചാരണം ഇന്ന് തീരും; കൊട്ടിക്കലാശമില്ലെങ്കിലും ആവേശത്തിന് കുറവില്ല – newspeople\nകോഴിക്കോട്:ആൾക്കൂട്ടങ്ങളുടെ കൊട്ടിക്കലാശമില്ല. പക്ഷേ, വീറിനും വാശിക്കും ആവേശത്തിനും കുറവേതുമില്ല. നിയമസഭാതിരഞ്ഞെടുപ്പിനും മലപ്പുറം ലോക്സഭാ മണ്ഡലം ഉപതിരഞ്ഞെടുപ്പിനുമുള്ള പ്രചാരണപ്രവർത്തനങ്ങൾക്ക് ഞായറാഴ്ച വൈകീട്ടോടെ തിരശ്ശീല വീഴും. എന്നാൽ, ചൂണ്ടുവിരലുകൾ വോട്ടിങ് യന്ത്രങ്ങളിൽ പതിഞ്ഞുതീരുന്നതുവരെ നിശ്ശബ്ദപ്രചാരണം നടക്കും.\nഅദാനിയുമായി പിണറായിസർക്കാർ വൈദ്യുതിക്കരാറിലേർപ്പെട്ടതിലെ വിശദീകരണം ആരാഞ്ഞാണ് പ്രതിപക്ഷനേതാവ് ശനിയാഴ്ച രംഗത്തിറങ്ങിയത്. അദാനി എന്തിന് കണ്ണൂരിൽ വന്നു എന്ന ചോദ്യം കെ.പി.സി.സി. നേതാക്കളും ഉന്നയിച്ചു. എന്നാൽ, ഇതും ചീറ്റിപ്പോയ പടക്കമായി നിസ്സാരവത്കരിക്കുകയാണ് മുഖ്യമന്ത്രി. അതിനിടെ മുഖ്യമന്ത്രി പിണറായി വിജയന് അണികൾ ആവേശത്തോടെ ചാർത്തിനൽകിയ ക്യാപ്റ്റൻ എന്ന വിശേഷണത്തോട് ചില കമ്യൂണിസ്റ്റ് നേതാക്കൾ പ്രതികരിച്ചത് സാമൂഹികമാധ്യമങ്ങളിൽ പല വ്യാഖ്യാനങ്ങൾക്കും കാരണമായി. ആളുകൾ അവരുടെ താത്പര്യമനുസരിച്ച് അങ്ങനെ പലതും വിളിക്കുമെന്നായിരുന്നു മുഖ്യമന്ത്രി പറഞ്ഞത്. പാർട്ടിയാണ് ക്യാപ്റ്റൻ എന്നായിരുന്നു പി. ജയരാജന്റെ വിശേഷണം. പാർട്ടിയിൽ എല്ലാവരും സഖാക്കളാണെന്ന വിശദീകരണമായിരുന്നു കോടിയേരി ബാലകൃഷ്ണൻ നൽകിയത്.\nചെലവ് നിരീക്ഷകന് വമ്പന് ചെലവ്: കൂട്ടപ്പരാതിയുമായി ഉദ്യോഗസ്ഥർ


എന്ത് കൊണ്ട് മമ്മൂട്ടി മികച്ച നടന് ആയില്ല? ദേശീയ പുരസ്‌കാരത്തെ കുറിച്ച് മേജര് രവി പറയുന്നു | Major Ravi Talks About Mammootty And National Award - Malayalam Filmibeat\nവീണ്ടുമൊരു ദേശീയ പുരസ്‌കാര പ്രഖ്യാപനത്തിന്റെ സന്തോഷത്തിലാണ് സിനിമാപ്രേമികള്. പ്രത്യേക ജൂറി പരാമര്‍ശം അടക്കം അഞ്ചോളം അംഗീകാരങ്ങളായിരുന്നു കേരളത്തിലേക്ക് എത്തിയത്. എന്നാല് മലയാളക്കര കാത്തിരുന്നത് മികച്ച നടന് മമ്മൂട്ടി ആവുമെന്നായിരുന്നു. മമ്മൂട്ടി ആരാധകരുടെ സകല പ്രതീക്ഷയും തകര്‍ത്ത് ബോളിവുഡില് നിന്നും ആയുഷ്മാന് ഖുറാനയും വിക്കി കൗശലും മികച്ച നടന്മാര്‍ക്കുള്ള പുരസ്‌കാരം പങ്കുവെച്ചത്.\nഎന്ത് കൊണ്ടാണ് മമ്മൂട്ടിയ്ക്കും പേരന്‍പിനും ദേശീയ ചലച്ചിത്ര പുരസ്‌കാരം ലഭിക്കാതെ പോയതെന്ന് സംവിധായകന് മേജര് രവി പറഞ്ഞിരിക്കുകയാണ്. 'പേരന്‍പ് ഞാനും മറ്റ് ജൂറി അംഗങ്ങളും ഏറെ പ്രതീക്ഷയോടെ വീക്ഷിച്ച ചിത്രമായിരുന്നു. എന്നാല് രണ്ടാം പകുതിയില് സിനിമ എവിടെയൊക്കെയോ വലിഞ്ഞ് പോയിട്ടുണ്ട്.\nഇഴച്ചില് മമ്മൂട്ടിയുടെ പ്രകടനത്തില് നിന്നുള്ള ശ്രദ്ധ വ്യതിചലിപ്പിച്ചു. രണ്ടാം പകുതിയില് വലിച്ചിലുണ്ടെന്ന് പറഞ്ഞാണ് സിനിമ പിറകിലേക്ക് തള്ളി പോകുന്നത്. എന്നാല് മമ്മൂട്ടിയുടെ പേര് അവസാന റൗണ്ടില് വരെ ഉണ്ടായിരുന്നു'.\nഞാനും മമ്മൂട്ടിയ്ക്ക് വേണ്ടി ഏറെ വാദിച്ചിരുന്നു. മമ്മൂട്ടിയുടെ കാര്യത്തില് കേവലം ഒരു പരാമര്‍ശമോ അവാര്‍ഡ് പങ്കിടലോ സാധിക്കില്ല. നല്‍കുകയാണെങ്കില് മികച്ച നടനുള്ള പുരസ്‌കാരം തന്നെ കൊടുക്കേണ്ടി വരുമെന്നും മേജര് രവി പ്രതികരിക്കുന്നു. ഉറി- ദ സര്‍ജിക്കല് സ്‌ട്രൈക്ക് എന്ന ചിത്രത്തോട് പ്രത്യേക താല്‍പര്യം ഉണ്ടായിട്ടില്ല.\nജൂറിയിലെ പത്ത് പേരും പത്ത് അഭിപ്രായമാണ് പറഞ്ഞത്. പലവട്ടം വഴക്കിട്ട് ടേബിള് വിട്ട് പോയിട്ടുണ്ട്. ഉത്തരേന്ത്യയില് ചിത്രത്തിന് ലഭിച്ച വലിയ ജനപ്രീതിയാണ് അവാര്‍ഡിന് പരിഗണിക്കാന് കാരണമായത്. കേന്ദ്ര സര്‍ക്കാരിന്റെ രഹസ്യ അജണ്ട ദേശീയ പുരസ്‌കാരത്തില് ഉണ്ടായിട്ടില്ലെന്നും മേജര് രവി പറയുന്നു.\nRead more about: national award major ravi ദേശീയ പുരസ്‌കാരം മേജര് രവി\nMajor Ravi Talks About Mammootty And National Award


'തിടുക്കപ്പെട്ട്' നടപ്പാക്കിയ ജിഎസ്ടിക്കെതിരെ മമതയുടെ രാജ്യവ്യാപക പ്രതിഷേധം- Mamata Banerjee plans nationwide movement against ‘hurried’ implementation of GST | Indian Express Malayalam\nmamata banerjee plans nationwide movement against hurried implementation of gst\nപ്രധാനമന്ത്രി നരേന്ദ്ര മോദിയുടെ സംസ്ഥാനമായ ഗുജറാത്തില് നിന്നും തന്നെ പ്രതിഷേധപരിപാടി ആരംഭിക്കുവാനാണ് മമത ആലോചിക്കുന്നത്.\nUpdated: October 27, 2017 9:54:34 pm\nന്യൂഡല്‍ഹി : ‘തിടുക്കപ്പെട്ട്’ നടപ്പാക്കിയ ചരക്കുസേവന നികുതിക്കെതിരെ രാജവ്യാപക പ്രതിഷേധം സംഘടിപ്പിക്കുവാനൊരുങ്ങി തൃണമൂല് കോണ്‍ഗ്രസ് നേതാവ് മമതാ ബാനര്‍ജി. ചെറുകിട വ്യവസായികളേയും കച്ചവടക്കാരെയും പങ്കെടുപ്പിച്ചുകൊണ്ട് സംഘടിപ്പിക്കുന്ന പ്രതിഷേധപരിപാടി ന്യൂഡല്‍ഹിയില് നിന്നോ ഗുജറാത്തില് നിന്നോ ആരംഭിക്കുമെന്നാണ് മമതയോട് അടുത്ത വൃന്ദങ്ങള് നല്‍കുന്ന. ബുധനാഴ്ച ചേര്‍ന്ന പാര്‍ട്ടിയുടെ കോര് കമ്മറ്റി യോഗത്തില് ചെറുകിട വ്യവസായികളേയും കച്ചവടക്കാരെയും സംഘടിപ്പിക്കാന് പാര്‍ട്ടി അംഗങ്ങള്‍ക്ക് നിര്‍ദ്ദേശം നല്‍കിയതായും അറിയാന് സാധിക്കുന്നു. താന് ചരക്കുസേവന നികുതിക്ക് എതിരല്ലായെന്നും തിരക്കിട്ട് അടിച്ചേല്‍പ്പിച്ചതിനെയാണ് എതിര്‍ക്കുന്നത് എന്നും പശ്ചിമ ബംഗാള് മുഖ്യമന്ത്രി നേരത്തേ വ്യക്തമാക്കിയിരുന്നു.\n“ഇന്ത്യയിലുടനീളമുള്ള ചെറുകിട വ്യവസായികളേയും കച്ചവടക്കാരെയും ബന്ധപ്പെടാന് ഞങ്ങള്‍ക്ക് നിര്‍ദ്ദേശം ലഭിച്ചിട്ടുണ്ട്. പ്രതിഷേധങ്ങളും റാലികളും സംഘടിപ്പിച്ചുകൊണ്ട് ഒരു ജനകീയ മുന്നേറ്റമാന് ലക്ഷ്യംവെക്കുന്നത്. മമതാ ബാനര്‍ജിയോട് അടുപ്പമുള്ള ഒരു മുതിര്‍ന്ന തൃണമൂല് നേതാവ് ഇന്ത്യന് എക‌്സ്പ്രസ്സിനോട് പറഞ്ഞു.\n” ജൂലൈ ഒന്നിനു ചരക്കു സേവന നികുതി പ്രാബല്യത്തില് വന്നതോടെ ഏറ്റവും ദുരിതം അനുഭവിക്കുന്നത് ചെറുകിട കച്ചവടക്കാരാണ്. ജിഎസ്ടി ക്കായുള്ള സോഫ്റ്റ്‌വെയര് സ്വന്തമാക്കാന് അധികം പണം നല്‍കണം എന്ന് മാത്രമല്ല. അത് നോക്കി നടത്താനും ഒരാളെ ആവശ്യമാണ്. സിസ്റ്റം ക്രാഷ് ചെയ്തുകൊണ്ടും ഇരിക്കുന്നതിനാല് പലര്‍ക്കും ഇതുവരെ ജിഎസ്ടിയില് ചേരാനും സാധിച്ചിട്ടില്ല” ഒരു തൃണമൂല് മന്ത്രി പറഞ്ഞു. “മിഠായികച്ചവടക്കാരുടെത് പോലെ പല മേഖലയിലും ഒന്നിലേറെ നിരക്കുകളാണ് കാണിക്കുന്നത് എന്നിനാലും കച്ചവടക്കാര് സംശയത്തിലാണ്. ബംഗാളിലെ മിഠായി കച്ചവടക്കാര് ഇതിനോടകം തന്നെ പ്രതിഷേധം ആരംഭിച്ചുകഴിഞ്ഞു. ” അദ്ദേഹം പറഞ്ഞു.\nWeb Title: Mamata banerjee plans nationwide movement against hurried implementation of gst


Unni Mukundan's Explanation about E D Raide | പ്രൊഡക്ഷൻ കമ്പനിയുടെ ഫണ്ടിങും സോഴ്‌സും അറിയാൻ എത്തിയതാണ് അവർ; കണക്കുകൾ നൽകിയെന്ന് ഉണ്ണി മുകുന്ദൻ; കൊച്ചിയിലെ അൻസാരി നെക്‌സ്‌ടെൽ, ട്രാവൻകൂർ ബിൽഡേഴ്‌സ് തുടങ്ങിയ സ്ഥാപനങ്ങളിലും ഇഡി പരിശോധന; പരിശോധന മോറിസ് കോയിൻ തട്ടിപ്പിൽ 1200 കോടി പോയ വഴികൾ തേടി - MarunadanMalayalee.com\nപ്രൊഡക്ഷൻ കമ്പനിയുടെ ഫണ്ടിങും സോഴ്‌സും അറിയാൻ എത്തിയതാണ് അവർ; കണക്കുകൾ നൽകിയെന്ന് ഉണ്ണി മുകുന്ദൻ; കൊച്ചിയിലെ അൻസാരി നെക്‌സ്‌ടെൽ, ട്രാവൻകൂർ ബിൽഡേഴ്‌സ് തുടങ്ങിയ സ്ഥാപനങ്ങളിലും ഇഡി പരിശോധന; പരിശോധന മോറിസ് കോയിൻ തട്ടിപ്പിൽ 1200 കോടി പോയ വഴികൾ തേടി\nJanuary 05, 202204:28 PM IST Permalink\nകോഴിക്കോട്: തന്റെ ഓഫീസിലും വീട്ടിലും എൻഫോഴ്‌സ്‌മെന്റ് ഉദ്യോഗസ്ഥർ എത്തിയത് പുതുതായി തുടങ്ങിയ നിർമ്മാണ കമ്പനിയുമായി ബന്ധപ്പെട്ടാണെന്ന് സ്ഥിരീകരിച്ചു നടൻ ഉണ്ണി മുകുന്ദൻ. താൻ ആദ്യമായി നിർമ്മിക്കുന്ന 'മേപ്പടിയാൻ' സിനിമയുടെ സാമ്പത്തിക സ്രോതസ്സിനെക്കുറിച്ച് അറിയാൻ ആയിരുന്നു ഇഡി പരിശോധന നടത്തിയതെന്ന് ഉണ്ണി വ്യക്തമാക്കി. 'ഞാനൊരു പ്രൊഡക്ഷൻ കമ്പനി തുടങ്ങിയിരുന്നു. അതിൽ നിർമ്മിക്കുന്ന ആദ്യ ചിത്രമാണ് 'മേപ്പടിയാൻ'. അതിന്റെ ഫണ്ടിങും സോഴ്‌സും ഒക്കെ അറിയാൻ എത്തിയതായിരുന്നു അവർ. കണക്കുകളൊക്കെ കൃത്യമായി നൽകി. ഞങ്ങളും സഹകരിച്ചു. പോസിറ്റിവായിരുന്നു എല്ലാം.'ഉണ്ണി മുകുന്ദൻ മാധ്യമങ്ങളോട് പറഞ്ഞു.\nഇഡിയുടെ കൊച്ചി, കോഴിക്കോട് യൂണിറ്റുകൾ സംയുക്തമായിട്ടാണ് ഉണ്ണി മുകുന്ദന്റെ ഒറ്റപ്പാലത്തെ ഓഫിസിൽ പരിശോധന നടത്തിയത്. റെയ്ഡ് ഏകദേശം മൂന്ന് മണിക്കൂറോളം നീണ്ടുനിന്നു. ഉണ്ണിമുകുന്ദൻ നിർമ്മിക്കുന്ന ആദ്യ ചിത്രം മേപ്പടിയാന്റെ നിർമ്മാണവുമായി ബന്ധപ്പെട്ട് നടത്തിയ പണിമിടപാടുകളിൽ പരാതി ഉയർന്നതിനെ തുടർന്നാണ് റെയ്ഡ് എന്നായിരുന്നു ഇഡിയുടെ വിശദീകരണം. ഉണ്ണി മുകുന്ദൻ ആദ്യമായി നിർമ്മിക്കുന്ന ചിത്രമാണ് മേപ്പടിയാൻ. ഉണ്ണി തന്നെയാണ് ചിത്രത്തിലെ നായകൻ. കോട്ടയം, എറണാകുളം ജില്ലകളിൽ ഷൂട്ടിങ് പൂർത്തിയാക്കിയ മേപ്പടിയാൻ റിലീസ് കോവിഡ് പ്രതിസന്ധിയോടെയാണ് നീണ്ട് പോയത്. നവാഗതനായ വിഷ്ണു മോഹനാണ് തിരക്കഥയും സംവിധാനവും നിർവഹിച്ചിരിക്കുന്നത്. ചിത്രം ജനുവരി 14 ന് റിലീസ് ചെയ്യാനിരിക്കയാണ് ഇ ഡി റെയ്ഡ് ഉണ്ടായിരിക്കുന്നത്.\nഅതേസമയം ഉണ്ണി മുകുന്ദന്റെ വീട്ടിൽ പരിശോധന നടത്തിയത് കോടികളുടെ ക്രിപ്‌റ്റോ കറൻസി തട്ടിപ്പുമായി ബന്ധപ്പെട്ടെന്ന് എൻഫോഴ്‌സ്‌മെന്റ് ഡയറക്ടറേറ്റ് വ്യക്തമാക്കി. പരിശോധനയിൽ കറൻസിയും വസ്തുവകകളുടെ രേഖകളും പിടിച്ചെടുത്തു. 1200 കോടിരൂപയുടെ മോറിസ് കോയിൻ ക്രിപ്‌റ്റോ കറൻസി തട്ടിപ്പുമായി ബന്ധപ്പെട്ട് വിവിധ സംസ്ഥാനങ്ങളിലായി പതിനൊന്നിടങ്ങളിലാണ് ഇന്നലെ ഇഡി പരിശോധന നടത്തിയത്.\nമോറിസ് കോയിൻ ക്രിപ്‌റ്റോ കറൻസി നൽകാമെന്ന് വാഗ്ദാനം ചെയ്ത് 1200 കോടിയിലധികം രൂപ പലരിൽ നിന്നായി തട്ടിച്ച സംഭവത്തിൽ കണ്ണൂർ പൊലീസ് നേരത്തെ കേസെടുത്തിരുന്നു. മലപ്പുറം സ്വദേശിയായ കെ നിഷാദാണ് കേസിലെ പ്രധാന പ്രതി. ഇയാൾ നിലവിൽ ഒളിവിലാണ്. സംഭവത്തിൽ കോഴിക്കോട് എൻഫോഴ്‌സ്‌മെന്റ് ഡയറക്ടറേറ്റും കേസെടുത്ത് അന്വേഷണമാരംഭിച്ചിരുന്നു. ഉണ്ണി മുകുന്ദൻ സിനിമാസ് പ്രൈവറ്റ് ലിമിറ്റഡെന്ന കമ്പനിയുമായി നിഷാദിന് സാമ്പത്തിക ഇടപാടുകളുണ്ടെന്ന് കണ്ടെത്തിയ സാഹചര്യത്തിലായിരുന്നു നടന്റെ വീട്ടിലും ഓഫീസിലും ഇഡി പരിശോധന നടത്തിയത്.\nകൊച്ചിയിൽ അൻസാരി നെക്‌സ്‌ടെൽ, ട്രാവൻകൂർ ബിൽഡേഴ്‌സ്, എലൈറ്റ് എഫ്എക്‌സ് എന്നീ സ്ഥാപനങ്ങളിലും, മലപ്പുറത്ത് മോറിസ് ട്രേഡിങ്, സ്റ്റോക്‌സ് ഗ്ലോബൽ എന്നീ സ്ഥാപനങ്ങളുടെ ഉടമകളുടെ വീട്ടിലും പരിശോധനകൾ നടന്നു. തമിഴ്‌നാട്ടിൽ മധുരയിലെയും ചെന്നൈയിലെയും വിവിധ സ്ഥാപനങ്ങളിലാണ് പരിശോധനകൾ നടന്നത്. കേസിൽ അന്വേഷണം പുരോഗമിക്കുകയാണ്. കേസുമായി ബന്ധപ്പെട്ട് വിവിധ ആളുകളുടെ അറസ്റ്റടക്കം ഉടനുണ്ടാകുമെന്നാണ് ഇഡി നൽകുന്ന സൂചന. മോറിസ് കോയിൻ ക്രിപ്‌റ്റോ കറൻസി തട്ടിപ്പുമായി ബന്ധപ്പെട്ട് ഇതുവരെ6പേരെയാണ് കണ്ണൂർ പൊലീസ് അറസ്റ്റ് ചെയ്തിട്ടുള്ളത്.\nകേരളത്തിൽ വിവിധ ജില്ലകളിൽ മോറിസ് കോയിൻ നൽകാമെന്ന് വാഗ്ദാനം ചെയ്ത് കോടിക്കണക്കിന് രൂപ തട്ടിയിട്ടുണ്ടെന്നാണ് കണ്ടെത്തൽ. വിവിധ പൊലീസ് സ്റ്റേഷനുകളിൽ തട്ടിപ്പിന് ഇരയായവർ പരാതികൾ നൽകിയിട്ടുണ്ടെങ്കിലും അന്വേഷണം ഗൗരവമായി ഉണ്ടായിട്ടില്ല. ഇതിനിടയിലാണ് ഇഡിയുടെ രംഗപ്രവേശം. ഇഡി ഉദ്യോഗസ്ഥർക്കു മുന്നിലും ഒട്ടേറെ പേർ പരാതിയുമായി എത്തിയിരുന്നു. കണ്ണൂർ സ്വദേശിയായ നിഷാദ് അറസ്റ്റിലായതിനു പിന്നാലെയാണ് ഇയാളുടെ ഓരോ ഇടപാടുകളും പുറത്തുവരാൻ തുടങ്ങിയത്.\nമോറിസ് കോയിൻ വഴി പിരിച്ച ഫണം ചില സിനിമകളിൽ നിഷാദ് മുടക്കിയിട്ടുണ്ടത്രേ. ഈ പണം സിനിമയിലേക്ക് ഒഴുക്കാൻ ശതകോടീശ്വരനായ വ്യവസായിയുടെ വിശ്വസ്തൻ ഇടനില നിന്നുവെന്നാണ് സൂചനകൾ വ്യക്തമായിട്ടുണ്ട്. ശതകോടീശ്വരൻ അറിയാതെയാണ് ഈ ഇടപാടുകൾ നടന്നത്. പല സിനിമാക്കാർക്കും ഇതിന്റെ ഗുണം കിട്ടിയിട്ടുണ്ടെന്നാണ് ഇഡിയുടെ വിലയിരുത്തൽ. നിഷാദിന്റെ സാമ്പത്തിക ക്രമക്കേട് അന്വേഷണത്തിൽ പല പ്രമുഖ സിനിമാക്കാരിൽ നിന്നും വരും ദിവസങ്ങളിലും ഇഡി മൊഴി എടുക്കാനാണ് സാധ്യത. നിഷാദ് മൗറീഷ്യസിലേക്ക് കടന്നുവെന്നാണ് കേന്ദ്ര ഏജൻസികളുടെ നിഗമനം.\nകൊച്ചി കേന്ദ്രമാക്കി പ്രവർത്തിക്കുന്ന ശതകോട്വീശ്വര ബന്ധമുള്ള ഉന്നതനാണ് നിഷാദിന് വേണ്ടി സിനിമാക്കാരുമായി സംസാരിച്ചിരുന്നതെന്നാണ് മറുനാടന് ലഭിച്ച സൂചന. നിഷാദ് കളിയിടുക്കിലിന് സംസ്ഥാനത്തിനകത്തും പുറത്തുമായി ലക്ഷക്കണക്കിനു നിക്ഷേപകരുണ്ടെന്നാണ് ഇഡിക്ക് ലഭിച്ച വിവരം. മണി ചെയിൻ മാതൃകയിൽ കോടികളുടെ തട്ടിപ്പു നടന്നു. ഏറ്റവും കുറഞ്ഞ തുകയായ 15,000 രൂപ നിക്ഷേപിച്ചാൽ ദിവസം 270 രൂപ വീതം 300 ദിവസം ലാഭവിഹിതം ലഭിക്കുമെന്നായിരുന്നു വാഗ്ദാനം. മറ്റൊരാളെ ചേർത്താൽ അതിന്റെ കമ്മിഷനും ലഭിക്കും. നിക്ഷേപങ്ങൾ മോറിസ് കോയിൻ എന്ന ക്രിപ്‌റ്റോ കറൻസിയാക്കി മാറ്റി നിക്ഷേപകർക്കു ലഭിക്കുമെന്നും 300 ദിവസം ലാഭവിഹിതം ലഭിച്ചു കഴിഞ്ഞാൽ മോറിസ് കോയിൻ വിൽക്കാമെന്നും നിക്ഷേപകരോടു നിഷാദ് കളിയിടുക്കിൽ പറഞ്ഞിരുന്നു.\nവൻതോതിൽ നിക്ഷേപം സ്വീകരിച്ച കമ്പനിക്കെതിരേ പരാതികൾ ഉയർന്നതോടെ വിശദീകരണവുമായി കമ്പനി സിഇഒ നിഷാദ് കിളിയിടുക്കിൽ രംഗത്തെത്തിയിരുന്നു, പണം നഷ്ടപ്പെടുമെന്ന് ഭയമുള്ളവർക്ക് റീഫണ്ട് ഓപ്ഷൻ ഉപയോഗപ്പെടുത്തി നിക്ഷേപത്തുക തിരികെവാങ്ങാമെന്നാണ് ശബ്ദസന്ദേശത്തിലൂടെ നിഷാദ് പറഞ്ഞിരുന്നു. 2018ൽ പ്രവർത്തനമാരംഭിച്ചുവെന്ന് പറയുന്ന കമ്പനിയുടെ വെബ് സൈറ്റിൽ തങ്ങളുടേത് ഓൺലൈൻ പഠന സംരംഭമാണെന്നാണ് വിശേഷിപ്പിക്കുന്നത്. ഇതെല്ലാം ഇഡി തിരിച്ചറിഞ്ഞുവെന്ന് മനസ്സിലാക്കിയതോടെയാണ് നിഷാദ് രാജ്യം വിട്ടത്. എങ്കിലും രാജ്യത്തെ നിക്ഷേപങ്ങൾ കണ്ടെത്താനാണ് ഇഡിയുടെ ശ്രമം.\nമോറിസ് കോയിൻ ക്രിപ്റ്റോ കറൻസി തട്ടിപ്പ്;\nഒറ്റപ്പാലത്തേക്ക് ഇഡി എത്തിയതിന് പിന്നിൽ മോറിസ് കോയിനോ?


സ്ത്രീകൾക്ക് നേരെയുള്ള അതിക്രമങ്ങൾ നേരിടാൻ പിങ്ക് പ്രൊഡക്ഷൻ പ്രോജക്ടിന് തുടക്കമിടുന്നതായി മുഖ്യമന്ത്രി പിണറായി വിജയൻ - Media Malayalam (മീഡിയ മലയാളം)\nസ്ത്രീകൾക്ക് നേരെയുള്ള അതിക്രമങ്ങൾ നേരിടാൻ പിങ്ക് പ്രൊഡക്ഷൻ പ്രോജക്ടിന് തുടക്കമിടുന്നതായി മുഖ്യമന്ത്രി പിണറായി വിജയൻ\nസ്ത്രീകൾക്ക് നേരെയുള്ള അതിക്രമങ്ങൾ നേരിടാൻ പിങ്ക് പ്രൊഡക്ഷൻ പ്രോജക്ടിന് തുടക്കമിടുന്നതായി മുഖ്യമന്ത്രി പിണറായി വിജയൻ. സ്ത്രീധനത്തിന്റെ പേരിലും മറ്റും സ്ത്രീകൾക്കെതിരായ അതിക്രമങ്ങൾ വർധിച്ച സാഹചര്യത്തിലാണിത്. കേരള പൊലീസിന്റെ നേതൃത്വത്തിലായിരിക്കും ഇത് നടപ്പിലാക്കുകയെന്ന് മുഖ്യമന്ത്രി പറഞ്ഞു.\nലോക്ക് ഡൗണിൽ സ്ത്രീകൾക്കെതിരായ അതിക്രമങ്ങൾ വർധിച്ചതായി മുഖ്യമന്ത്രി പറഞ്ഞു. സ്വകാര്യ ഇടങ്ങളിലും സൈബർ ലോകത്തും സ്ത്രീകൾക്ക് സുരക്ഷ ഒരുക്കുകയാണ് പദ്ധതിയുടെ ലക്ഷ്യം. പരാതികൾ ലഭിക്കുമ്പോൾ മാത്രമാണ് ഗാർഹിക പീഡനങ്ങൾ അറിയുന്നത്. ഇത്തരം പീഡനങ്ങൾ മുൻകൂട്ടി കണ്ട് തടയുന്നതിന് ആവശ്യമായ വിവരങ്ങൾ ലഭ്യമാക്കാൻ പിങ്ക് ജനമൈത്രി ബീറ്റ് എന്ന സംവിധാനം ഉപയോഗപ്രദമാകും. വീടുകൾ തോറും സഞ്ചരിച്ച് ഗാർഹിക പീഡന പരാതികൾ ശേഖരിക്കുകയാണ് ലക്ഷ്യം. പഞ്ചായത്ത് അംഗങ്ങൾ, നാട്ടുകാർ എന്നിവരിൽ നിന്ന് വിവരങ്ങൾ ശേഖരിച്ച ശേഷം മേൽനടപടികൾക്കായി ഉദ്യോഗസ്ഥർക്ക് കൈമാറും. പ്രത്യേകം പരിശീലനം ലഭിച്ച വനിതാ പൊലീസ് ഉദ്യോഗസ്ഥർ പിങ്ക് ജനമൈത്രി ബീറ്റിൽ ഉണ്ടായിരിക്കും. കെഎസ്ആർടിസി, സ്വകാര്യ ബസുകൾ, ബസ് സ്‌റ്റോപ്പുകൾ, സ്‌കൂൾ, കോളജ് എന്നിവിടങ്ങളിൽ സംവിധാനം ലഭ്യമാകും. പതിനാല് ജില്ലകളിലും പിങ്ക് കൺട്രോൾ റൂം പ്രവർത്തന സജ്ജമാക്കുമെന്നും മുഖ്യമന്ത്രി പറഞ്ഞു.\nhas said that the Pink Production Project\nwill be launched to combat violence against women\nPrevious articleയുവജന കമ്മിഷൻ അധ്യക്ഷ ചിന്ത ജെറോമിനെതിരെ അശ്ലീല പ്രചാരണം\nNext articleബലാത്സംഗ കേസ് റദ്ദാക്കിയതിനു പിന്നാലെ കാമുകന് വാക്കു മാറി; ഒരു കോടി രൂപ സ്ത്രീധനം ആവശ്യപ്പെട്ടു;\nഹൈക്കോടതി റദ്ദാക്കിയ ബലാത്സംഗ കേസ് പുനസ്ഥാപിക്കണമെന്നാവശ്യപ്പെട്ട് യുവതി സുപ്രീം കോടതിയില്\nകൊച്ചി: രണ്ടു കിഡ്നികളും തകരാറിലായ യുവാവ് ചികിത്സക്കായി സുമനസുകളുടെ സഹായം തേടുന്നു. കൊച്ചി നഗരസഭ 73-ാം ഡിവിഷനിൽ കർഷക റോഡിൽ സെൻ്റ് സെബാസ്റ്റ്യൻ ലെയിനിൽ ചേനപ്പറമ്പിൽ...


ഡി വില്ലിയേഴ്‌സിനെ ബാറ്റിങ് ഓർഡറിൽ താഴേക്കിറക്കി; കോഹ്‌ലിക്ക് വിമർശനം-AB De Villiers batting below Sundar, Dube fans against Kohli\nബെവ്കോ പ്രവർത്തന സമയം രാത്രി എട്ടുവരെയായി കുറച്ചു\nഇന്നത്തെ മത്സരത്തിൽ ആറാമനായാണ് ഡി വില്ലിയേഴ്‌സ് കളത്തിലിറങ്ങിയത്\nOctober 15, 2020 10:25:39 pm\nചൂടേറിയ ചർച്ചകൾക്ക് തുടക്കമിട്ട് റോയൽ ചലഞ്ചേഴ്‌സ് ബാംഗ്ലൂരും കിങ്‌സ് ഇലവൻ പഞ്ചാബും തമ്മിൽ നടക്കുന്ന ഐപിഎൽ മത്സരം. ആർസിബിയുടെ സൂപ്പർ താരം എബി ഡി വില്ലിയേഴ്‌സിനെ ബാറ്റിങ് ഓർഡറിൽ താഴേക്ക് ഇറക്കിയതാണ് ക്രിക്കറ്റ് ലോകം ചർച്ച ചെയ്യുന്നത്. ആർസിബി നായകൻ വിരാട് കോഹ്‌ലിക്ക് സോഷ്യൽ മീഡിയയിൽ നിരവധി വിമർശനങ്ങൾ കേൾക്കേണ്ടിവന്നു.\nഇന്നത്തെ മത്സരത്തിൽ ആറാമനായാണ് ഡി വില്ലിയേഴ്‌സ് കളത്തിലിറങ്ങിയത്. കഴിഞ്ഞ കളിയിൽ 33 പന്തിൽ നിന്ന് 73 റൺസ് നേടിയ താരമാണ് ഡി വില്ലിയേഴ്‌സ്. ഡി വില്ലിയേഴ്‌സിനെ ഹോൾഡ് ചെയ്തത് എന്തിനെന്ന് വ്യക്തമല്ല. ആർസിബിയിൽ സാധാരണ നാലാമനായാണ് താരം ക്രീസിലെത്തുന്നത്. ഇത്തവണ കോഹ്‌ലി മൂന്നാമനായി ഇറങ്ങിയപ്പോൾ നാലാമനായി ക്രീസിലെത്തിയത് വാഷിങ്‌ടൺ സുന്ദർ. അഞ്ചാമനായെങ്കിലും ഡി വില്ലിയേഴ്‌സ് ക്രീസിലെത്തുമെന്ന് വിശ്വസിച്ച ആരാധകർ വീണ്ടും ഞെട്ടി സുന്ദർ പുറത്തായശേഷം അഞ്ചാമനായി ക്രീസിലെത്തിയത് ശിവം ദുബെയായിരുന്നു.\nRead Also: കോഹ്‌ലിയെയും ഡി വില്ലിയേഴ്‌സിനെയും ഐപിഎല്ലിൽ നിന്നു ‘വിലക്കണം’; കാരണം വ്യക്തമാക്കി കെ.എൽ.രാഹുൽ\nനാല്, അഞ്ച് ബാറ്റിങ് പൊസിഷനിൽ എത്തിയ സുന്ദറിനും ദുബെയ്‌ക്കും കാര്യമായ നേട്ടങ്ങൾ ഉണ്ടാക്കാൻ സാധിച്ചില്ല എന്നതും ആരാധകരെ നിരാശപ്പെടുത്തു. ഇരുവരും ചേർന്ന് ആകെ നേടിയത് 33 പന്തിൽ 36 റൺസാണ്. ആറാമനായി ഡി വില്ലിയേഴ്‌സ് ക്രീസിലെത്തുമ്പോൾ ആറ് ഓവറിൽ താഴെ മാത്രമേ അവശേഷിക്കുന്നുണ്ടായിരുന്നുള്ളൂ.\nആറാമനായി ക്രീസിലെത്തിയ ഡി വില്ലിയേഴ്‌സ് അഞ്ച് പന്തിൽ നിന്ന് രണ്ട് റൺസ് മാത്രം നേടി പുറത്തായി. ലെഗ്-സ്‌പിന്നിനെതിരെ മോശം റെക്കോർഡ് ഉള്ളതിനാലാണ് ഡി വില്ലിയേഴ്‌സിനെ ബാറ്റിങ് ഓർഡറിൽ താഴേക്ക് ഇറക്കിയതെന്നാണ് പൊതുവെയുള്ള വിലയിരുത്തൽ. 2018 മുതലുള്ള കാലയളവിൽ ലെഗ് സ്‌പിന്നിനെതിരെ കളിക്കുമ്പോൾ ഡി വില്ലിയേഴ്‌സിന്റെ വിക്കറ്റ് അതിവേഗം നഷ്ടമായിട്ടുണ്ട്. ഇത് പരിഗണിച്ചാണ് അദ്ദേഹത്തെ ബാറ്റിങ് ഓർഡറിൽ താഴേക്ക് ഇറക്കി പരീക്ഷിച്ചതെന്നാണ് ഒരു വിഭാഗം വാദിക്കുന്നത്. നാല്, അഞ്ച് പൊസിഷനിൽ ബാറ്റ് ചെയ്യാൻ എത്തിയ സുന്ദറും ദുബെയും ഇടംകയ്യൻമാരാണ്. ലെഗ് സ്‌പിന്നിനെ നന്നായി കളിക്കാൻ ഇടംകയ്യൻമാർക്ക് സാധിക്കുമെന്ന കണക്കുകൂട്ടലാണ് ഇതിനു പിന്നില്ലെന്നും സോഷ്യൽ മീഡിയയിൽ പലരും പറയുന്നു.\nIf it was the match-up of AB vs leg spin that caused him to come down at no 6, then Murugan Ashwin and Ravi Bishnoi must strut around for the rest of their cricket career, tell their relatives we were the reason the great AB didn’t come out to bat!\nഹർഷ ഭോഗ്‌ലെ അടക്കമുള്ളവർ ഡി വില്ലിയേഴ്‌സിനെ ആറാമനായി ഇറക്കിയ നടപടിയെ പരിഹസിച്ച് രംഗത്തെത്തി.\nWeb Title: Ab de villiers batting below sundar dube fans against kohli


കശ്മീരില് സൈനിക ഉദ്യോഗസ്ഥനെ ദുരൂഹ സാഹചര്യത്തില് മരിച്ച നിലയില് കണ്ടെത്തി -J-K: Bullet-ridden body of army officer found in Shopian\nഇന്നലെ രാത്രിയോടെ സൈനികനെ ഭീകരര് തട്ടിക്കൊണ്ടുപോയെന്നാണ് വിവരം\nശ്രീനഗർ: ജമ്മുകാഷ്മീരിൽ സൈനിക ഉദ്യോഗസ്ഥനെ കൊല്ലപ്പെട്ട നിലയിൽ കണ്ടെത്തി. ഷോപ്പിയാനിലെ ഹർമാനിലാണ് സംഭവം. ലഫ്.കേണൽ ഉമർ ഫയാസ് ആണ് മരിച്ചത്. ഇന്നലെ രാത്രിയോടെ സൈനികനെ ഭീകരര് തട്ടിക്കൊണ്ടുപോയെന്നാണ് വിവരം. തുടര്‍ന്നാണ് ഇന്ന് രാവിലെയോടെ മൃതദേഹം കണ്ടെത്തിയത്. ദേഹത്ത് വെടിയേറ്റാണ് കൊല്ലപ്പെട്ടത്.\nമൃതദേഹം പോസ്റ്റ്മോര്‍ട്ടത്തിനായി ഷോപ്പിയാനിലെ ആശുപത്രിയിലേക്ക് മാറ്റി. തുടര്‍ന്ന് സുര്‍സുനില് എത്തിച്ച് ഔദ്യോഗിക ബഹുമതികളോടെ അടക്കം ചെയ്യും. ഒരു വിവാഹ ചടങ്ങില് പങ്കെടുക്കനായി ലീവിലായിരുന്നു സൈനികനെന്നാണ് വിവരം. അന്വേഷണം ഊര്‍ജിതപ്പെടുത്തിയിട്ടുണ്ട്.\nTags: Found dead, Jammu and Kashmir, Jawan


Thursday 7th February 2013 4:50pm\nതിരുവനന്തപുരം:ഇന്നു മുതല് മൂന്ന് ദിവസത്തേക്ക് സംസ്ഥാനത്ത് ചിക്കന് വിളമ്പില്ലെന്ന് കേരളഹോട്ടല് ആന്‍ഡ് റസ്‌റ്റോറന്റ് അസോസിയേഷന്. കഴിഞ്ഞ ദിവസം ചേര്‍ന്ന ഇവരുടെ എക്‌സിക്യൂട്ടീവ് യോഗത്തിലാണ് അന്തിമ തീരുമാനമുണ്ടായത്.\nസംസ്ഥാനത്ത് കോഴിവില പരിധിയില്ലാതെ വര്‍ധിക്കുന്നതിനെതിരെയാണ് ബഹിഷ്‌കരണം തീരുമാനിച്ചത്. വിലവര്‍ധനയെ തുടര്‍ന്ന് ആള്‍കേരള ചിക്കന് മര്‍ച്ചന്റ് ആന്‍ഡ് കമ്മീഷന് അസോസിയേഷന് വില്‍പ്പന നിര്‍ത്തിയിരുന്നു.\nഇതോടെ സംസ്ഥാനത്ത് കോഴിയിറച്ചി ഉപഭോക്താക്കള്‍ക്ക് ലഭ്യമല്ലാതായി. രാജ്യത്ത് മറ്റൊരിടത്തും ഇല്ലാത്ത തരത്തിലുള്ള കോഴിനികുതിയാണ് കേരളത്തില് ഈടാക്കുന്നത്.\n9രൂപ 50 പൈസയാണ് ഒരു കിലോ ഇറച്ചിക്ക് നികുതി ഈടാക്കുന്നത്. ഈ നികുതിയും ഉപഭോക്താക്കളുടെ പോക്കറ്റില് നിന്നാണ് ചിലവാകുന്നത്. അന്യസംസ്ഥാനത്ത് നിന്നെത്തുന്നതില് 80 ശതമാനവും വാങ്ങുന്നത് ഹോട്ടലുകാരാണ്.\nഎന്നാല് അമിത വിലവര്‍ധനയ്ക്ക് കാരണം അന്യസംസ്ഥാനത്തെ ഇറക്കുമതി ലോബിയുടെ ഗൂഢാലോചനയെന്ന് കോഴികര്‍ഷകര് ആരോപിച്ചു. വിപണിയില് വില പിടിച്ചു നിര്‍ത്തിയ ചെറുകിട ഫാമുകളെ സര്‍ക്കാര് സഹായിക്കണമെന്നും കര്‍ഷകര് ആവശ്യപ്പെട്ടു.\nമൂന്നുദിവസത്തിന് ശേഷം ബഹിഷ്‌കരണം അവലോകനം ചെയ്തശേഷം കോഴിവിലയില് കുറവുണ്ടായിട്ടില്ലെങ്കില് കേരള ഹോട്ടല് ആന്‍ഡ് റസ്‌റ്റോറന്റ് അസോസിയേഷന് നേരിട്ടു പൗള്‍ട്രി ഫാമുകള് തുടങ്ങുമെന്നും വിതരണം ഏറ്റെടുക്കുമെന്നും അസോസിയേഷന് അറിയിച്ചിട്ടുണ്ട്.\nകൂടാതെ സെയില്‍സ് ടാക്‌സ് ഒഴിവാക്കണമെന്നും സംഘനട ആവശ്യപ്പെട്ടിട്ടുണ്ട്.


Rishabh Pant is afraid of Virat Kohli’s anger-കോഹ്ലിയുടെ ദേഷ്യത്തെ എനിക്ക് പേടിയാണ്; വെളിപ്പെടുത്തലുമായി ഋഷഭ് പന്ത്\nകോഹ്ലിയെ പേടിയാണെന്ന് ഋഷഭ് പന്ത്\nUpdated: March 23, 2019 5:31:05 pm\nഇന്ത്യന് നായകന് വിരാട് കോഹ്ലിയുടെ ദേഷ്യം പേടിയാണെന്ന് വിക്കറ്റ് കീപ്പര് ബാറ്റ്‌സ്മാന് ഋഷഭ് പന്ത്. കളിക്കളത്തിലെ വിരാടിന്റെ വികാരപ്രകടനത്തെ കുറിച്ച് പല അഭിപ്രായവും ഇതിന് മുമ്പ് ഉയര്‍ന്നു വന്നിട്ടുണ്ടെങ്കിലും പന്തിന്റെ രസകരമായ പ്രതികരണം ആരാധകരുടെ ശ്രദ്ധ പിടിച്ചു പറ്റുകയാണ്.\n”എനിക്കാരേയും പേടിയില്ല, പക്ഷെ വിരാട് ഭായിയുടെ ദേഷ്യം പേടിയാണ്. പക്ഷെ, എല്ലാം കറക്ടായിട്ടാണ് ചെയ്യുന്നത് എങ്കില് തെറ്റ് ചെയ്യുമ്പോള് ദേഷ്യപ്പെടുന്നത് നല്ലതാണ്. തെറ്റുകളില് നിന്നല്ലേ പഠിക്കാനാകൂ”. ഡല്‍ഹി ക്യാപിറ്റല്‍സ് പുറത്ത് വിട്ട വീഡിയോയിലായിരുന്നു പന്തിന്റെ വെളിപ്പെടുത്തല്.\nഎംഎസ് ധോണിയുടെ പിന്‍ഗാമിയായി പരിഗണിക്കപ്പെടുന്ന താരമാണ് ഋഷഭ് പന്ത്. വിരാട് കോഹ്ലിയുടെ വിശ്വാസവും പന്തിന് സമ്പാദിക്കാനായിട്ടുണ്ട്. ലഭിച്ച അവസരങ്ങളെല്ലാം ഉപയോഗിക്കാന് പക്ഷെ പന്തിന് സാധിച്ചിട്ടില്ലെന്നതും വസ്തുതയാണ്.\nകഴിഞ്ഞ ഓസീസ് പരമ്പരയില് ധോണിയെ അനുകരിച്ച് സ്റ്റമ്പിങിന് ശ്രമിച്ച പന്തിന് പിഴവ് സംഭവിച്ചിരുന്നു. ഇതേ തുടര്‍ന്ന് പന്തിനോട് കോഹ്ലി മൈതാനത്തു വച്ചു തന്നെ ചൂടാവുകയും ചെയ്തിരുന്നു.\nWeb Title: Rishabh pant is afraid of virat kohlis anger


കളമശ്ശേരിയില് എല്.ഡി.എഫ്, പുല്ലഴിയില് യു.ഡി.എഫ്\nകളമശേരിയില് എൽ.ഡി.എഫ് യു.ഡി.എഫിന്‍റെ സീറ്റ് പിടിച്ചെടുത്തു\n22 Jan, 2021 at 05:10 AM\nസ്ഥാനാർഥികൾ മരിച്ചതിനെ തുടർന്ന് മാറ്റിവെച്ച ഏഴ് തദ്ദേശ സ്വയംഭരണ സ്ഥാപനങ്ങളിലേക്കുള്ള തെരഞ്ഞെടുപ്പിൽ യു.ഡി.എഫ്4ഇടത്തും എൽ.ഡി.എഫ് മൂന്നിടത്തും ജയിച്ചു. കളമശേരിയില് എൽ.ഡി.എഫ് യു.ഡി.എഫിന്‍റെ സീറ്റ് പിടിച്ചെടുത്തു.\nകൊല്ലം പൻമന ഗ്രാമ പഞ്ചായത്തിലെ പറമ്പിമുക്കും ചോല വാര്ഡും എല്.ഡി.എഫില് നിന്ന് യു.ഡി.എഫ് പിടിച്ചെടുത്തു. പറമ്പിമുക്ക് വാർഡിലേക്ക് നടന്ന വോട്ടെടുപ്പില് യു.ഡി.എഫ് സ്ഥാനാർഥി നൗഫല് 323 വോട്ടിന്‍റെ ഭൂരിപക്ഷത്തിലാണ് വിജയിച്ചത്.\nചോല വാർഡില് കോൺഗ്രസിലെ അനിൽകുമാര് 70 വോട്ടിനും ജയിച്ചു. ആലപ്പുഴ ചെട്ടികുളങ്ങര പഞ്ചായത്തിൽ ഏഴാം വാർഡിലേക്ക് നടന്ന തെരഞ്ഞെടുപ്പിൽ എൽഡിഎഫാണ് നേട്ടമുണ്ടാക്കിയത്. എൽ.ഡി.എഫ് സ്ഥാനാർത്ഥി രോഹിത്ത് എം പിളള 464 വോട്ടിന്‍റെ ഭൂരിപക്ഷത്തിലാണ് ജയിച്ചത്. കൊച്ചി കളമശേരിയിലെ 37 വാര്‍ഡിലേക്ക് നടന്ന തെരഞ്ഞെടുപ്പില് വാശിയേറിയ പോരാട്ടമാണ് നടന്നത്.\nയു.ഡി.എഫിലെ വിമത ശല്യം എല്.ഡി.എഫിന് ഗുണം ചെയ്തു. സി.പി.എമ്മിന്‍റെ റഫീഖ് മരയ്ക്കാര് 64 വട്ടുകള്‍ക്കാണ് വിജയിച്ചത്. തൃശൂര് കോര്‍പ്പറേഷനിലെ പുല്ലുവഴി വാര്‍ഡിലേക്ക് നടന്ന തെരഞ്ഞെടുപ്പില് യു.ഡി.എഫും അട്ടമറി വിജയം നേടി.\n1009 വോട്ടിന്‍റെ ഭൂരിപക്ഷത്തിനാണ് കെ രാമനാഥന് എല്.ഡി.എഫില് നിന്നും വാര്‍ഡ് തിരിച്ച് പിടിച്ചത്. ഇതോടെ കോര്‍പ്പറേഷന് ഭരണം നിലനിര്‍ത്തുന്നത് എല്.ഡി.എഫിന് വെല്ലുവിളിയായിട്ടുണ്ട്.\nകോഴിക്കോട് മാവൂര് പഞ്ചായത്തിലെ 11 വാര്‍ഡില് യു.ഡി.എഫ് വിജയിച്ചു. കെ.സി വസന്തിയാണ് 27 വോട്ടിന്‍റെ ഭൂരിപക്ഷത്തില് ഇവിടെ ജയിച്ചത്. കണ്ണൂര് ജില്ല പഞ്ചായത്തിലെ തില്ലങ്കേരി വാര്‍ഡിലേക്ക് നടന്ന തെരഞ്ഞെടുപ്പില് എല്.ഡി.എഫ് യു.ഡി.എഫില് നിന്നും പിടിച്ചെടുത്തു. 6980 വോട്ടുകള്‍ക്കാണ് എല്.ഡി.എഫ് സ്ഥാനാര്‍ത്ഥിയായ ബിനോയ് കുര്യന് വിജയിച്ചത്.\nസ്ഥാനാര്‍ത്ഥികള് മരിച്ചതിനെ തുടര്‍ന്നാണ് സംസ്ഥാനത്തെ7ഇടങ്ങളില് തെരഞ്ഞെടുപ്പ് നടന്നത്. ഇതില്5ഇടത്തും യു.ഡി.എഫ് വിജയിച്ചു. രണ്ടിടത്ത് മാത്രമാണ് എല്.ഡി.എഫിന് ജയിക്കാനായത്.


ജയിലിൽ ഭീഷണിയുണ്ടെന്ന പരാതി : സരിത്തിനെ ഇന്ന് എൻഐഎ കോടതിയിൽ ഹാജരാക്കും – Jaihind TV\nജയിലിൽ ഭീഷണിയുണ്ടെന്ന പരാതി : സരിത്തിനെ ഇന്ന് എൻഐഎ കോടതിയിൽ ഹാജരാക്കും\nകൊച്ചി : ജയിലിൽ ഭീഷണിയുണ്ടെന്ന പരാതിയില് സ്വർണ്ണക്കടത്ത് കേസ് പ്രതി സരിത്തിനെ ഇന്ന് എൻഐഎ കോടതിയിൽ ഹാജരാക്കും. കേസിൽ കോൺഗ്രസ് – ബിജെപി നേതാക്കളുടെ പേര് പറയാൻ സമ്മർദ്ദമുണ്ടെന്ന് സരിത് കഴിഞ്ഞ ദിവസം കോടതിയിൽ പറഞ്ഞിരുന്നു. ഭീഷണിയും സമ്മർദവുമുണ്ടെന്ന് ചൂണ്ടിക്കാട്ടി സരിത്തിൻ്റെ അമ്മയും കസ്റ്റംസിന് പരാതി നല്‍കി.\nസ്വർണ്ണക്കടത്ത് കേസ് അട്ടിമറിക്കാൻ നീക്കമുണ്ടെന്ന് വ്യക്തമാക്കുന്നതാണ് പ്രതി സരിത്തിൻ്റെയും അമ്മയുടേയും പരാതികൾ. സ്വർണ്ണക്കടത്തിൽ കോൺഗ്രസ് – ബിജെപി നേതാക്കളുടെ പേര് പറയാൻ സമ്മർദ്ദമുണ്ടെന്ന് പ്രധാന പ്രതി സരിത് കോടതിയിൽ പറഞ്ഞതിനെ തുടർന്നാണ് മൊഴി നേരിട്ട് രേഖപ്പെടുത്താൻ കോടതി തീരുമാനിച്ചത്. നിലവില് പൂജപ്പുര സെൻട്രൽ ജയിലിൽ റിമാന്‍ഡില് കഴിയുകയാണ് സരിത്ത്. എൻഐഎ കേസിൽ റിമാന്‍ഡ് പുതുക്കാൻ കോടതിയിൽ ഓൺലൈനായി ഹാജരാക്കിയപ്പോഴാണ് സരിത് അഭിഭാഷകൻ മുഖേന ഇക്കാര്യം അറിയിച്ചത്.\nജയിലിൽ നിരന്തരം ഭീഷണിയുണ്ടെന്നും , ചില നേതാക്കളുടെ പേര് പറയാൻ നിർബന്ധിക്കുന്നുവെന്നും പരാതിയിലുണ്ട്. രമേശ് ചെന്നിത്തല, കെ സുരേന്ദ്രൻ, വി.മുരളീധരൻ എന്നിവരുടെ പേരുകൾ പറയാൻ ജയിൽ അധികൃതർ നിർബന്ധിച്ചതായാണ് സരിത്തിൻ്റെ പരാതി. എല്ലാ കാര്യങ്ങളും ഓൺലൈൻ വഴി പറയാൻ ആകില്ലെന്നും കോടതി മുൻപാകെ നേരിട്ട് ഹാജരാകാൻ അനുവദിക്കണമെന്നും സരിത് ആവശ്യപ്പെട്ടു. ഡോളർ കടത്ത് കേസിൽ മുഖ്യമന്ത്രിയുടെ പേര് പറഞ്ഞത് കസ്റ്റംസ് ഭീഷണിപ്പെടുത്തിയാണെന്ന് പറയാനും സരിത്തിന് മേൽ സമ്മർദ്ദമുണ്ട്.\nസരിത്തിന്‍റെ ആവശ്യം പരിഗണിച്ച കോടതി ഇന്ന് രാവിലെ 11മണിക്ക് എൻഐഎ കോടതിയിൽ ഹാജരാക്കാൻ ഉത്തരവിട്ടു. ജയിലിൽ സരിത്തിന് മാനസിക, ശാരീരിക പീഡനം ഉണ്ടാകരുതെന്നും ജയിൽ സൂപ്രണ്ടിന് കോടതി കർശന നിർദ്ദേശം നൽകി. ഇന്ന് പ്രത്യേക സിറ്റിംഗ് നടത്തി കോടതി കേസ് കേൾക്കും. സരിത് ഏറെ ഗൗരവമുള്ള പരാതികൾ ഉന്നയിച്ചെന്നാണ് വിവരം.


ബ്രിട്ടീഷ് ഇന്ത്യയിലെ ഫൈസാബാദിലുള്ള അവധ് എന്ന നാട്ടുരാജ്യത്തിലാണ് ഹസ്രത്ത് മഹൽ ജനിച്ചത്. മുഹമ്മദി ഖാനും എന്നായിരുന്നു ഹസ്രത്തിന്റെ ബാല്യകാലത്തിലെ പേര്. ലക്നൗ ഭരണാധികാരിയായിരുന്ന നവാബ് വാജിദ് അലി ഷാ, മുഹമ്മദി ഖാനുമിനെ തന്റെ രാജ്ഞിയാക്കി. ബിർജിദ് ഖാദറിന്റെ ജനനത്തോടെ, അവർ ബീഗം ഹസ്രത്ത് മഹൽ എന്ന നാമധേയം സ്വീകരിച്ചു.\n"https://ml.wikipedia.org/w/index.php?title=ബീഗം_ഹസ്രത്ത്_മഹൽ&oldid=3701278" എന്ന താളിൽനിന്ന് ശേഖരിച്ചത്\nഅവസാനം പുതുക്കപ്പെട്ട ദിവസം: 29 ഡിസംബർ 2021, സമയം: 05:44\nഈ താൾ അവസാനം തിരുത്തപ്പെട്ടത്: 05:44, 29 ഡിസംബർ 2021.


അമ്മയെന്നാൽ അഭയവുമാകുന്നു | Ramayanam | RAMAYANAM\n# നിത്യ പി. വിശ്വം\nPublished: Aug 14, 2017, 07:49 AM IST\nപരിത്യാഗത്തോടെ സീതയുടെ ജന്മത്തിന്റെ സംഭവബഹുലമായ ഒരുഘട്ടം കഴിഞ്ഞു. ബോധരഹിതയായി വനമധ്യത്തിൽ കിടന്ന സീതയെ വാല്‌മീകി മഹർഷി കാണുകയും ആശ്വസിപ്പിച്ച് ആശ്രമത്തിൽ പാർപ്പിക്കുകയും ചെയ്യുന്നു. പിതൃ-പുത്രീ നിർവിശേഷമായ മറ്റൊരു മമതാബന്ധത്തിന് അവിടെ അരങ്ങൊരുങ്ങുകയാണ്. കഥമുഴുവൻ മനസ്സിലാക്കിയ മഹർഷിക്ക് കോപമുണ്ടായി എന്നത് നേര്. എന്നാൽ വിവേകിയായ ഋഷിക്കറിയാം രാമന്റെ മനസ്സല്ല, ജനസമൂഹത്തിന്റെ മനസ്സുമാറ്റിയാലേ സീതയ്ക്കു ഭവിച്ച അപമാനഭാരത്തിൽനിന്നും മോചനമുള്ളൂവെന്ന്. സീതാദുഃഖം ഊറിക്കൂടി ഘനീഭവിച്ച മനസ്സുമായി നടക്കുമ്പോഴാണ് ക്രൗഞ്ചമിഥുനങ്ങളിലൊന്നിനെ വനവേടൻ അമ്പെയ്തുവീഴ്ത്തിയത് കാണുന്നത്. അങ്ങനെ ഇണയെ വേർപെട്ട പക്ഷിയുടെ ദുഃഖം രാമായണരചനയുടെ രാസത്വരകമായി. ശോകത്തിൽനിന്നും ആദിശ്ലോകം പിറന്നു. രാമായണം രചിക്കപ്പെട്ടു. സീതാചരിതത്തിൽനിന്നും അപവാദത്തിന്റെ ഏടുകൾ മായ്ച്ചുകളഞ്ഞ് സീതയെന്തെന്ന്, അവളുടെ സത്യനിഷ്ഠയെന്തെന്ന് ലോകത്തെ ബോധ്യപ്പെടുത്തുവാനായി രചിക്കപ്പെട്ട രാമായണം എക്കാലത്തെയും മികച്ച സ്ത്രീപക്ഷ കൃതികൂടിയാണ്.\nവീരരും വിവേകികളുമായിരുന്നു ലവകുശന്മാർ. സീതാപുത്രന്മാരെയും കൂട്ടി വാല്മീകിമഹർഷി നൈമിശാരണ്യത്തിലെ യജ്ഞശാലയിലെത്തി. രാമായണം ചൊല്ലിക്കേട്ട രാമൻ അതീവദുഃഖിതനാവുകയും സീതയെ കൂട്ടിക്കൊണ്ടുവരുവാൻ കല്പിക്കുകയും ചെയ്യുന്നു. ഋഷിയെ പിന്തുടർന്ന് മുഖംകുനിച്ച് യജ്ഞശാലയിലെത്തിയ സീതയുടെ മിഴികൾ രാമനിൽ തറഞ്ഞുനിന്നിരുന്നു. ജനാപവാദത്തിനെതിരേ തന്റെ അനേകായിരത്താണ്ടുകളുടെ തപോഫലത്തെ സീതയുടെ സത്യത്തിനായി മുനി സാക്ഷ്യംവെയ്ക്കുന്നുണ്ട്. എന്നിട്ടും രാമനുവേണ്ടത് അഗ്നിശുദ്ധി പോലെയുള്ള അഭൗമമായ തെളിവായിരുന്നു. ‘‘സീത ശുദ്ധസമാചാരയും വീതകൽമഷയുമാണെങ്കിൽ മഹാമുനിയുടെ അനുമതിയോടെ ഇവിടെ ആത്മശുദ്ധി ചെയ്യട്ടെ. അങ്ങനെ എന്റെ തെറ്റുകൾ മൈഥിലി കഴുകിക്കളയട്ടെ’’ -എന്നാണ് കല്പനയുണ്ടായത്. ജനങ്ങളെ വിശ്വസിപ്പിച്ചുകൊണ്ട് ഇനിയുമൊരു വാഴ്ചയ്ക്കാഗ്രഹമില്ലാത്തതിനാൽ ‘ഭൂമീദേവി എനിക്കിടം തരണേ’ എന്നു പ്രാർഥിക്കുകയാണ് സീത ചെയ്തത്.\nഒരുവാക്കുരിയാടാതെ പരിത്യജിച്ച രാമനുനേരെ സീത പരിഭവിക്കുന്നില്ല. ആയിരം വാക്കുകളെക്കാൾ ശക്തിയുള്ള ഈ മഹാമൗനം രാമനെ എത്ര ആഴത്തിലാവും എത്ര കാലത്തോളമാവും വേട്ടയാടിയിട്ടുണ്ടാവുക! ആശ്രമവാസത്തിലൂടെയും ജീവിതാനുഭവങ്ങളിലൂടെയും സീത ആർജിച്ച വാക്ശുദ്ധിയും മനഃപാകവുമാണിത്. അതേസമയം ആശാന്റെ സീത ചിന്തിക്കുന്നുണ്ട്;\n‘‘അരുതെന്തയി! വീണ്ടുമെത്തി ഞാൻ\nകരുതുന്നോ? ശരി! പാവയോയിവൾ?\nമനവും ചേതനയും വഴങ്ങിടാ;\nനിനയായ്ക മറിച്ചു, പോന്നിടാം\nകുമാരനാശാനോളം സീതയുടെ മനസ്സുതൊട്ട മറ്റൊരു മലയാളകവിയില്ല. വാല്മീകിയുടെ സീതയുടെ ചൈതന്യം തന്നെയാണ് ആശാന്റെ സീതയിലും ഒളിവിതറുന്നത്. വാല്മീകിയെ കാളിദാസനും കാളിദാസനെ കുമാരനാശാനും ആത്മസാത്‌കരിക്കുകയാണ് യഥാർഥത്തിൽ സംഭവിച്ചിരിക്കുന്നത് എന്നതിന് രഘുവംശവും ചിന്താവിഷ്ടയായ സീതയും സാക്ഷി. എഴുത്തച്ഛനാവട്ടെ വാല്മീകി സൃഷ്ടിച്ച മനുഷ്യനായ രാമനെ ഈശ്വരനായി ആരാധിച്ചതുവഴി സീതാപക്ഷത്ത് ചില മൗനങ്ങൾ സൂക്ഷിക്കേണ്ടിവന്നു.\nആസിയാനില് രാമായണവും; ഇന്ത്യക്ക് അഭിമാനമെന്ന് നരേന്ദ്രമോദി\nറേഡിയോ രാമായണം - ഭാഗം 30\nറേഡിയോ രാമായണം - ഭാഗം 29\nറേഡിയോ രാമായണം - ഭാഗം 28\nറേഡിയോ രാമായണം - ഭാഗം 27\nറേഡിയോ രാമായണം - ഭാഗം 26\nഅശ്വതി നക്ഷത്രക്കാരുടെ സ്വഭാവവും സ്വരൂപവും


സുപ്രിയയുടെ മനം കവർന്ന ആ ഗാനം, സുപ്രിയയുടെ ഇഷ്ടഗാനം പാടി പ്രിത്വി - Skylark Pictures\nമലയാളികൾക്ക് ഏറെ പ്രിയപ്പെട്ട താരമാണ് പ്രിത്വിരാജ്. പ്രിത്വിയെപോലെതന്നെ ആരാധകർക്കും സോഷ്യൽ മീഡിയയ്ക്കുമെല്ലാം ഏറെ പ്രിയപ്പെട്ട താരമാണ് ഭാര്യ സുപ്രിയ. സുപ്രിയ – പൃഥ്വി രാജ് ദമ്പതിമാരുടെ സോഷ്യൽമീഡിയ പോസ്റ്റുകൾക്ക് നിറഞ്ഞ സ്വീകരണമാണ് ആരാധകർ നൽകുന്നത്. ചിരിപ്പിക്കുകയും ഒരേ സമയം ചിന്തിപ്പിക്കുകയും ചെയ്യുന്ന പലവിധ ക്യാപ്‌ഷനോടുകൂടിയാണ് ഇരുവരും ചിത്രങ്ങളും വിശേഷങ്ങളും പങ്ക് വയ്ക്കുക എന്നതാണ് സത്യവും. ഇപ്പൊളിത തനിക്ക് പ്രിയപ്പെട്ട ഒരു ഗാനം പൃഥ്വി ആലപിക്കുന്നതിന്റെ വീഡിയോ പങ്കുവച്ചിരിക്കുകയാണ് സുപ്രിയ. ‘പൊൻവീണേ നിന്നുള്ളിൽ…’ എന്നു തുടങ്ങുന്ന ഗാനo പൃഥ്വി ആലപിക്കുന്ന ഫോട്ടോ ആണ് സുപ്രിയ ഷെയർ ചെയ്തിരിക്കുന്നത്.\nകഴിഞ്ഞ ദിവസം മോഹൻലാൽ ആദ്യമായി സംവിധായകനാവുന്ന ‘ബറോസ്’ എന്ന ചിത്രത്തിന്റെ പൂജയ്ക്കും പൃഥ്വിയും സുപ്രിയയും എത്തിയിരുന്നു. വിലമതിക്കാന് കഴിയാത്ത സെല്‍ഫി എന്ന ക്യാപ്‌ഷനോടെ മമ്മൂട്ടിയ്‌ക്കൊപ്പം നിന്നെടുത്ത ചിത്രം സുപ്രിയ കഴിഞ്ഞ ദിവസം പങ്ക് വച്ചിരുന്നു. സോഷ്യൽമീഡിയ മുഴുവൻ കീഴടക്കിയ ചിത്രത്തിന് പൃഥ്വി നൽകിയ മറുപടിയും ഏറെ ശ്രദ്ധിയ്ക്കപെട്ടിരുന്നു. ഇപ്പോൾ ലാലേട്ടന്റെ എവർഗ്രീൻ ചിത്രത്തിലെ ഗാനം ആലപിക്കുന്ന പൃഥ്വിരാജിന്റെ വീഡിയോ ആണ് സുപ്രിയ പങ്ക് വച്ചിരിക്കുന്നത്.പൊൻവീണേ എന്നുള്ളിൽ മൗനം വാങ്ങൂ… ജന്മങ്ങൾ പുൽ‌കും നിൻ നാദം നൽ‌കൂ…എന്ന് തുടങ്ങുന്ന ഗാനം മനോഹരമായി തന്നെ പൃഥ്വി ആലപിച്ചിട്ടുണ്ട്. മോഹന്‍ലാല് ആദ്യമായി സംവിധാനം ചെയ്യുന്ന ബറോസ് എന്ന ചിത്രവുമായി ബന്ധപ്പെട്ടു നടന്ന ഒരു ഒത്തുചേരലിനിടെയായിരുന്നു പൃഥ്വിരാജിന്റെ പാട്ട്.\nRelated Topics:prithvirajsupriya menon\nഗ്ലാമർ ഫോട്ടോഷൂട്ടുമായി നന്ദന വർമ്മ, ആമിനക്കുട്ടി ആളാകെമാറിപ്പോയെന്നു ആരാധകർ


രാജ്യത്തെ കൊവിഡ് ബാധിതരുടെ എണ്ണം 12,000 ലേക്ക് അടുക്കുന്നു\nരാജ്യത്തെ കൊവിഡ് ബാധിതരുടെ എണ്ണം പന്ത്രണ്ടായിരത്തിലേക്ക് അടുക്കുന്നു. കേന്ദ്ര ആരോഗ്യ മന്ത്രാലയം പുറത്തുവിട്ട കണക്കനുസരിച്ച് 11,933 പോസിറ്റീവ് കേസുകളും 392 കൊവിഡ് മരണങ്ങളുമാണ് റിപ്പോർട്ട് ചെയ്തിരിക്കുന്നത്.\nഅതേസമയം, 1344 പേർ രോഗമുക്തരായി. ഡൽഹി, മധ്യപ്രദേശ്, രാജസ്ഥാൻ, ഗുജറാത്ത്, ഉത്തർപ്രദേശ് എന്നിവിടങ്ങളിൽ രോഗവ്യാപനം തുടരുകയാണ്.\nഇരുപത്തിനാല് മണിക്കൂറിനിടെ 1,117 പുതിയ പോസിറ്റീവ് കേസുകളും 39 മരണവുമാണ് റിപ്പോർട്ട് ചെയ്തത്. രാജ്യത്തെ 170 ഹോട്ട്‌സ്‌പോട്ട് ജില്ലകളെയും 207 ഹോട്ട്‌സ്‌പോട്ട് ഇതര ജില്ലകളെയും കണ്ടെത്തിയതായി ആരോഗ്യ മന്ത്രാലയം വ്യക്തമാക്കി. കേരളത്തിലെ ഏഴ് ജില്ലകളെ ഹോട്ട്‌സ്‌പോട്ടുകളായി കണ്ടെത്തി.\nഗുജറാത്തിൽ അതിവേഗം രോഗം വ്യാപിക്കുകയാണ്. ഇന്ന് 71 പേർക്ക് കൊവിഡ് സ്ഥിരീകരിച്ചു. ഇതിൽ അഹമ്മദാബാദിൽ മാത്രം 42 പേർക്ക് രോഗം സ്ഥിരീകരിക്കുതയും രണ്ട് പേർ മരിക്കുകയും ചെയ്തു.\nഗുജറാത്ത് മുഖ്യമന്ത്രി വിജയ് രൂപാനി സ്വയം നിരീക്ഷണത്തിൽ പോയി. മധ്യപ്രദേശിൽ കൊവിഡ് ബാധിതരുടെ എണ്ണം ആയിരത്തിലേക്ക് അടുക്കുന്നു. ആന്ധ്രയിൽ 23 പുതിയ കേസുകളും മൂന്ന് മരണവും റിപ്പോർട്ട് ചെയ്തു. മേഘാലയയിൽ 69കാരനായ ഡോക്ടർ മരിച്ചു. മേഘാലയയിലെ ആദ്യ മരണമാണിത്. ഉത്തർപ്രദേശിലെ 44 ജില്ലകളിൽ കൊവിഡ് സ്ഥിരീകരിച്ചു. രാജസ്ഥാനിലെ ജയ്പുരിൽ 23 പുതിയ കേസുകൾ റിപ്പോർട്ട് ചെയ്തു. ഡൽഹിയിൽ കണ്ടെയന്റ്‌മെന്റ് മേഖലകളുടെ എണ്ണം 56 ആയി ഉയർന്നു.\nStory highlight: The number of covid casualties in the country is approaching 12,000\nRead more on: covid\nറെംഡിസിവിയർ കൊവിഡിന് ഫലപ്രദമല്ല: ലോകാരോഗ്യ സംഘടന\nരാജ്യത്ത് കൊവിഡ് രോഗികളുടെ എണ്ണം 73 ലക്ഷം കടന്നു\nകൊവിഡ് രോഗികൾക്ക് കൂട്ടിരിപ്പുകാരെ അനുവദിച്ചു\nഭക്ഷണം ലഭിക്കാൻ വൈകി; കോഴിക്കോട് ബീച്ച് ആശുപത്രിയിൽ കൊവിഡ് രോഗികൾ പ്രതിഷേധിച്ചു


ഇതാണ് അമ്മയുടെ മനസ്സ്, പെണ്ണിന്റെ കരുത്ത്; രക്തം വാർന്ന് വഴിയിൽ കിടന്നവരെ രക്ഷിച്ച വീട്ടമ്മ..!! – Online Malayali\nഇതാണ് അമ്മയുടെ മനസ്സ്, പെണ്ണിന്റെ കരുത്ത്; രക്തം വാർന്ന് വഴിയിൽ കിടന്നവരെ രക്ഷിച്ച വീട്ടമ്മ..!!\nനമ്മുടെ നാടുകളിൽ അപകടങ്ങൾ, അപകട മരണങ്ങൾ കണക്കില്ലാതെ നടക്കുന്ന ഒരു കാഴ്ചയാണ്. ഒരു അപകടം നടക്കുമ്പോൾ രക്ഷിക്കാൻ പോയാൽ കേസ് ആകുമോ, പോലീസ് നമുക്ക് നേരെ തിരിയുമോ, എന്നൊക്കെ ചിന്തിച്ചു മുഖം തിരിക്കുന്നവരാണ് ഭൂരിപക്ഷം ആളുകളും. മറ്റൊരു വിഭാഗമാളുകൾ അപകടം നടക്കുമ്പോൾ സംഭവ സ്ഥലത്ത് ഉണ്ടാവും, ഒരു മൊബൈൽ ഫോൺ പിടിച്ച് വീഡിയോ ആക്കി നാടു മുഴുവൻ ആദ്യം കാണിക്കാൻ വ്യഗ്രത കൊള്ളുന്നവർ.\nലോകത്ത് ഏറ്റവും വലിയ സ്വത്ത് അമ്മയാണ്, അമ്മയ്ക്ക് അറിയാം മറ്റൊരു അമ്മയുടെ വേദന, ആ വേദന മനസിൽ വന്നത് കൊണ്ടായിരിക്കും, റോഡിൽ ഗുരുതര പരിക്കുകളോടെ കിടന്ന യുവാക്കളെ മറ്റൊന്നും നോക്കാതെ ആശുപത്രിയിൽ എത്തിച്ചത്. ഗീത സന്തോഷ് എന്ന നാപ്പതിനാലുകാരി വീട്ടമ്മയാണ് ഈ വലിയ മനസ്സിന് ഉടമ.\nപന്തളം മാവേലിക്കര റോഡിൽ ഐറാണിക്കുടി പാലത്തിൽ കാറും സ്‌കൂട്ടരും കൂട്ടിയിച്ച് ഗുരുതരമായ പരിക്കുകളോടെ കിടന്ന പ്രദീപിനെയും പ്രകാശിനെയും ആണ് ഗീത എന്ന വീട്ടമ്മ ആശുപത്രിയിൽ എത്തിച്ചത്, ബന്ധുവിന്റെ മകനെ സ്കൂളിൽ അയച്ച ശേഷം മകനുമായി കാർ ഡ്രൈവ് ചെയ്തു വീട്ടിലേക്കു മടങ്ങവേ ആൾക്കൂട്ടം കണ്ടാണ് ഗീത വണ്ടി നിർത്തിയത്.\nതലയ്ക്കു പരുക്കേറ്റ് രക്തം വാർന്ന അവസ്ഥയിലായിരുന്നു യുവാക്കൾ. ഒട്ടേറപ്പേർ കാഴ്ചക്കാരായി മാത്രം നിൽക്കെയാണ്, ഗീത ഇവരെ വേഗം ആശുപത്രിയിൽ എത്തിച്ചത്. ബന്ധുക്കളെ വിവരമറിച്ചതും ഗീതയാണ്. ഇവരുടെ ആരോഗ്യനില തൃപ്തികരമാണെന്ന്\nമനസിലാക്കിയാണ് ഗീത മടങ്ങിയത്.\nവരുംവരായ്കൾ നോക്കാതെ രണ്ട് ജീവനുകൾ രക്ഷിച്ച ഈ വീട്ടമ്മയാണ് ഇപ്പോൾ നാട്ടിലെ ലേഡി സൂപ്പർസ്റ്റാർ.\nലൂസിഫറിന്റെ അവസാന ഷെഡ്യൂൾ ലക്ഷദ്വീപിൽ പുരോഗമിക്കുന്നു..!!